xukhdukh.com November 06, 2015 AJOY LAL DUTTA, ANALYSIS, অজয় লাল দত্ত, পৰ্যবেক্ষণ,\nদেশত যুক্তিবাদী চিন্তা-চৰ্চাৰ বিৰুদ্ধে ছ'চিয়েল মেডিয়াৰ পৰা টিভিৰ পৰ্দালৈ, ৰাজনৈতিক ভাষণৰ পৰা আততায়ীৰ আক্ৰমণলৈ হোৱা নিৰৱচ্ছিন্ন ধাৰাবাহিকতাত সচেতন ৰাইজ আজি শংকিত হৈছে। অথচ এই বাস্তৱিকতাক স্বীকাৰ কৰি লবলৈ কেন্দ্ৰীয় চৰকাৰ যেন নাৰাজ। জ্যেষ্ঠ মন্ত্ৰী অৰুণ জেটলিয়ে সংবাদ মেলত ওলোটাই সাংবাদিককহে সুধিছে- 'অসহিষ্ণুতা ক'ত?' দেশৰ শিল্পী, সাহিত্যিক, বুদ্ধিজীৱি, কবি, বিজ্ঞানী, বুৰঞ্জীবিদ, চিনেমা নিৰ্মাতা, পদ্ম-সন্মানৰ অধিকাৰী সন্মানীয় নাগৰিক আদিয়ে চৰকাৰী সন্মান, বঁটা বাহন ওভোটাই দিয়াৰ পাছতো বিত্ত, তথ্য আৰু প্ৰচাৰ বিভাগৰ দৰে স্পৰ্শকাতৰ বিষয়ৰ দ্বায়িত্বত থকা মন্ত্ৰীৰ এই প্ৰশ্নই চৰকাৰখনৰ সংবেদনশীলতাৰ অভাৱকেই উজ্বলাই তোলা নাইনে? কোনো এটা বিষয়ক লৈ জন-সচেতনতাৰ সৃষ্টি কৰা এই 'বঁটা ওভোটাই' দিয়াৰ একদম শান্তিপূৰ্ণ ও গণতান্ত্ৰিক প্ৰতিবাদকো শাসক হিচাবে হজম কৰিব পৰা নাই! বিকাশৰ পথৰ পৰা বিচ্যুত কৰিব বিচৰা অপশক্তি সমূহলৈ আঙুলিয়াই দিয়া, সমালোচনাবোৰৰ গঠনমূলক দিশকো অস্বীকাৰ কৰি, এইবোৰক মনে সজা বিপ্লৱহে আখ্যা দিয়া মন্ত্ৰী গৰাকীৰ প্ৰদৰ্শিত মানসিকতাতেই অসহিষ্ণুতা জিলিকি থকা নাইনে?\nযুক্তি আৰু বিকল্প বিচাৰ ধাৰাৰ প্ৰতি সন্মান প্ৰদৰ্শন কৰাটো গণতান্ত্ৰিক দেশ এখনৰ সমাজ-জীৱনৰ এক এৰাব নোৱাৰা অংগ হোৱা উচিত। বাক্-স্বাধীনতাৰ বিশাল পৰিসৰেই ভাৰতীয় গণতন্ত্ৰক বিশ্বৰ ভিতৰতে এক মৰ্যদাশীল গণতান্ত্ৰিক পৰম্পৰাৰ দেশ কৰি গঢ়ি তুলিছে। সেই পটভূমিতো, এছিয়াৰ ভিতৰতে থকা মহাশক্তি চীনৰ প্ৰযুক্তিনিৰ্ভৰ অৰ্থনীতিৰ সৈতে ফেৰ মাৰিব পৰাকৈ ভাৰতেও দোপতদোপে আগবাঢ়িব বুলি দেশৰ মানুহে একবিংশ শতিকাৰ নতুন আশা পোষণ কৰিছে। এই একেই আশাই আন্তৰ্জাতিক বাণিজ্যিক সম্প্ৰদায়ে প্ৰকাশ কৰিছিল আৰু চৰকাৰ সলনিৰ প্ৰাকক্ষণত ৰেটিং সংস্থা মোডী (Moody)য়ে প্ৰদান কৰা অৰ্থনৈতিক ক্ষেত্ৰৰ ক্ৰেডিট ৰেটিঙেও এই আশালৈকে আঙুলিয়াই দিছিল। কিন্তু সম্প্ৰতি সৃষ্ট উদ্বিগ্নতাৰ পৰিস্থিতিয়ে এই আশাকো পথচ্যুত কৰা আৰু অৰ্থনৈতিক বিকাশৰ গতিকো ক্ষতিগ্ৰস্ত কৰিব বুলিও মোডী এনালেটিক্স নামৰ এটি সংস্থাৰ অৰ্থশাস্ত্ৰীয়ে শেহতীয়াকৈ ইংগিত দিয়া বুলিও বাতৰি প্ৰকাশ পাইছে। তাৰেই প্ৰতিধ্বনি ভাৰতীয় ৰিজাৰ্ভ বেংকৰ গভৰ্ণৰ ৰঘুৰাম ৰাজনৰ ভাষ্যতো শুনিবলৈ পোৱা গৈছে।\nচীনৰ শাসন ব্যৱস্থাত থকা কঠোৰতা, দুৰ্নীতি বুলিলেই মৃত্যুদণ্ডৰ দৰে পৰিবেশৰ বাবেই সঘনাই বাক্-স্বাধীনতা অথবা মানৱ অধিকাৰ আদি খৰ্ব হ'লেও তাৰ বাতৰিও বাহিৰলৈ ওলায় নাহে। প্ৰতিবাদী লেখকৰ সকলো কিতাপ জ্বলাই দিয়া, গ্ৰন্থাগাৰৰ পৰাও তেনে কিতাপ বহিস্কাৰ কৰাকে ধৰি লজ্বাজনক ইতিহাস, আজিৰ তাৰিখতো ইণ্টাৰনেটৰ ক্ষেত্ৰতো থকা চেঞ্চৰশ্বিপ ব্যৱস্থাই চীনক চিন্তা ও মত প্ৰকাশৰ ব্যক্তি স্বাধীনতাত লেকাম লগোৱাৰ অভিযোগত বিশ্বই কাঠগড়াত তুলি ৰাখিছে। আনকি নোবেল বঁটাৰে সন্মানিত বিজ্ঞানীৰ কৰ্মও বঁটা নোপোৱা পৰ্যন্ত জনপ্ৰিয় মাধ্যমেৰে বিশ্বৰ পাঠকৰ মাজলৈ নহা, লগতে শাসকৰ বিৰোধী মত প্ৰকাশ কৰা লেখকৰ সমলকে গণ-মাধ্যমৰ পৰা আঁতৰত ৰখা ব্যৱস্থাৰ উল্লেখো প্ৰকাশ পাইছে। বাংলাদেশত শেহতীয়াকৈ যুক্তিবাদী ব্লগাৰৰ হত্যা, পাছত পুনৰ তেওঁৰ গ্ৰন্থ প্ৰকাশককো! পাকিস্তানকে ধৰি এই সকল প্ৰতিবেশীৰ তথ্যৰ সৈতে তুলনা কৰি গৌৰৱ কৰিব পৰা বাক্-স্বাধীনতাৰ অধিকাৰী দেশ হৈও, ভাৰতে দেশ হিচাবে বিকাশৰ উজ্জীৱিত পৰিবেশৰ মাজেৰে চীনৰ সৈতে অৰ্থনৈতিক প্ৰগতিত ফেৰ মাৰিবলৈ সক্ষম হোৱাৰ বাবেই বিশ্ব সমাজৰ দৃষ্টিত, ভাৰতৰ স্থান অধিক সন্মানজনক। আৰু এই সন্মানজনক স্থিতিৰ বাবে দেশৰ বৈচিত্ৰ্যময়তা, বহুত্ববাদ আদিক স্বীকাৰ কৰি লোৱা এখন ভাৰতীয় সমাজ সেই শ্ৰেয়ৰ দাবীদাৰ। বৈচিত্ৰ্যতাৰ মাজত একতাই ভাৰতীয় সংজ্ঞাৰ মূল আধাৰ আৰু এই বৈচিত্ৰ্যতাই জাতি,ধৰ্ম, সংস্কৃতি, খাদ্য, জীৱন-ধাৰা আদিক সামৰি লৈছে। এজনে আন এজনৰ ব্যক্তি স্বাধীনতাত হস্তক্ষেপ নকৰাকৈ নিজৰ ব্যক্তি স্বাধীনতাৰ উপভোগ কৰাৰ অধিকাৰো প্ৰদান কৰিছে ভাৰতীয় সংবিধানে।\nকিন্তু বিগত সময়চোৱাত কিছু সমাজবিৰোধী শক্তিয়ে মূৰ দাঙি উঠা পৰিলক্ষিত হৈছে। এইবোৰ শক্তি মূলত ধৰ্মীয় মৌলবাদী। ভাৰতত কেৱল হিন্দুত্ববাদীহে থাকিব আৰু হিন্দু ৰাষ্ট্ৰ হব বুলি ভুৱা সপোনৰ পম খেদা এজাক মানুহ যেন ক্ৰমাত আগ্ৰাসী শক্তি হৈ দেখা দিছে। মুছলিম, খ্ৰীষ্টান আৰু কমিউনিষ্ট সকলক ভাৰতৰ প্ৰধান শত্ৰু হিচাবে উল্লেখ কৰা এম.এছ গোলৱালকাৰৰ দৰে নেতাক আদৰ্শ পুৰুষ হিচাবে মানি লয় এই সকল ৰাইজে। এক দম মাৰ্কা মৰা চিষ্টেম! মুছলিম শত্ৰু, খ্ৰীষ্টান শত্ৰু, কমিউনিষ্ট মানেটো শত্ৰুৱেই ধৰণৰ! এই মানসিকতাই এই সংজ্ঞাত পৰা সকলৰ দেশৰ প্ৰতি প্ৰেম, ভক্তি আৰু কৰ্ম অৰিহণাক পোনচাটেই নস্যাৎ কৰি নেপেলায়নে? একেদৰেই সংঘৰ আদৰ্শ পুৰুষ শ্যামাপ্ৰসাদ মুখাৰ্জীৰ এটি প্ৰৱন্ধৰ কথা শেহতীয়াকৈ সংঘৰ মুখপত্ৰত প্ৰকাশ পাইছে, য'ত মুছলিম সকলক ভাৰতৰ সমস্যা ৰূপে অভিহিত কৰা হৈছে! এই চিন্তা-ধাৰাৰ প্ৰৱাহৰ মাজত নিজৰ মানসিকতাৰ গঠন কৰি লোৱা সকলৰ হাতত দেশৰ ধৰ্ম-নিৰপেক্ষ চৰিত্ৰ অক্ষুন্ন হৈ থাকিবনে সেয়াও আজিৰ দিনৰ এক গুৰুত্বপূৰ্ণ প্ৰশ্ন হৈ উঠিছে।\nএকক চিন্তাধাৰাৰ মুখপত্ৰ, পত্ৰিকা, ছ'চিয়েল মেডিয়াৰ গোপন গোট সমূহৰ আদিৰ জৰিয়তে মন-মগজুত স্থাপিত হোৱা ঠেক মানসিকতা, দীৰ্ঘদিন নিজৰ কাল্পনিক সপোনবোৰক বাস্তৱায়িত কৰিবলৈ ৰাজনৈতিক শাসনৰ জৰী হাতত নোপোৱাৰ ভীষণ অৱদমনৰ বৰ্হিঃপ্ৰকাশ যেন নতুনকৈ দেশত দেখিবলৈ পোৱা গৈছে। ভাতৃ-ভগ্নী সংগঠন, ধৰ্ম জাগৰণ মঞ্চ আদি ক্ষুদ্ৰ-মজলীয়া সংস্থাৰ দ্বাৰা দেশৰ বিভিন্ন প্ৰান্তত এই চিন্তাধাৰাৰ বিৰোধী সকলৰ ওপৰত মৌখিক অথবা শাৰিৰীক আক্ৰমণৰ অপৰাধৰ ঘটনা বৃদ্ধি পাইছে। কিন্তু এই বিচ্ছিন্ন অপৰাধবোৰৰ যে এটা শক্তিশালী যোগসূত্ৰ ধৰ্মীয় মৌলবাদী শক্তিসমূহৰ ছায়াযুদ্ধৰ এটা পৰিকল্পিত অভিযানৰ সৈতে জড়িত হৈ আছে সেয়াও জনপ্ৰিয় মাধ্যম সমূহত উজ্বলি উঠিছে। জাতিৰ পিতা মহাত্মা গান্ধীৰ ভাৱমূৰ্তিক হেয় কৰাৰ অপচেষ্টাৰ বিপৰীতে হত্যাকাৰী নাথুৰামৰ প্ৰতিমূৰ্তি স্থাপনেৰে মহীয়ান কৰাৰ প্ৰচেষ্টাও চলি আছে। শেহতীয়াকৈ আফ্ৰিকান দেশ সমূহৰ মূৰব্বী সকলৰ সৈতে দিল্লীত অনুষ্ঠিত শীৰ্ষ সন্মিলনত খোদ প্ৰধানমন্ত্ৰীয়ে জৱাহৰ লাল নেহৰুকে ধৰি পূৰ্বৰ নেতা সকলৰ কথা ভাষণ, প্ৰেজেণ্টেচেন আদিৰ পৰা বাদ দি যোৱাৰ অভিযোগ উঠিছে। তাৰ বিপৰীতে স্বাধীনত্তোৰ কালত আফ্ৰিকান দেশ সমূহৰ বিকাশত তদানীন্তন ভাৰত চৰকাৰে যোগোৱা অৰিহণাৰ কথা, জৱাহৰ লাল নেহৰুৰ বিশেষ অৱদানৰ কথা আফ্ৰিকান দেশ সমূহৰ ৰাষ্ট্ৰনেতা সকলেহে ভাষণত উল্লেখ কৰি ধন্যবাদ জনোৱাৰ কথাই কিহৰ ইংগিত দিছে? প্ৰধানমন্ত্ৰীৰ এনে অপচেষ্টাৰ প্ৰতিবাদ স্বৰূপে কংগ্ৰেছ দলে ভোজমেলত অংশ লোৱাৰ পৰা বিৰত থকাৰো বাতৰি প্ৰকাশ পাইছে। আনকি আফ্ৰিকান ৰাষ্ট্ৰপ্ৰধান কেইজনমানে পূৰ্বৰ প্ৰধানমন্ত্ৰী মনমোহন সিঙকো সাক্ষাৎ কৰি তেখেতেৰ সহযোগিতাৰ বাবে কৃতজ্ঞতা প্ৰকাশ কৰি গৈছে। ভাৰতৰ কূটনৈতিক ইতিহাসত প্ৰধানমন্ত্ৰীক আফ্ৰিকান নেতাই এটা ভাল শিক্ষা দি গ'ল বুলি ইতিহাসবিদ ৰামচন্দ্ৰ গুহই মন্তব্য কৰিছে।\nএখন 'ৰাষ্ট্ৰ' হিচাবে আন্তঃৰাষ্ট্ৰীয় স্তৰত থকা সম্পৰ্কৰ এটি গৌৰৱোজ্জ্বল ইতিহাস আছে। আজি এখন বিকাশশীল দেশৰ পৰা উন্নত দেশৰ ফালে ধাৱমান হবলৈ ধৰা ভাৰতখন এই ডেৰ বছৰতে নিৰ্মাণ হৈছিল নে? স্বাধীনোত্তৰ কালত কোনো প্ৰগতিয়েই নহ'ল, আগৰ নেতাবোৰে দেশখন ধ্বংস কৰি গ'ল, এতিয়া চৰকাৰৰ হাতত এখন বিধ্বস্ত ভাৰতহে তুলি দিয়া হৈছে ধৰণৰ অপ্ৰচাৰবোৰ জানো সঁচাই শুদ্ধ সেই কথাৰো বিচাৰে ৰাইজে কৰিবৰ হ'ল। একেধৰণেই হাৰিয়ানাৰ চৰকাৰে পাঠ্যপুথিৰ পৰা মুছলিম যোদ্ধা সকলৰ কাহিনী আঁতৰাই দিয়াৰ কথাও পোহৰলৈ আহিছে। এই ধৰণৰ অদ্ভূত কাণ্ড-কাৰখানাৰ বাবেই টুইটাৰত 'আপোনালোকক ভোট বিকাশৰ ইতিহাস সৃষ্টি কৰিবলৈ দিয়া হৈছিল, ইতিহাস সম্পাদনা কৰিবলৈ নহয়' বুলিও প্ৰধানমন্ত্ৰীলৈ আহ্বান জনোৱা দেখিবলৈ পাইছো!\nদেশৰ শাসনৰ ৰাজনৈতিক নেতৃত্ব সলনিৰ লগে লগেই ৰাষ্ট্ৰযন্ত্ৰৰ অংশ, বিভিন্ন সংস্থা, প্ৰতিষ্ঠান আদিতো নিজা নিজা আদৰ্শৰ, ৰাজনৈতিক আনুগত্যৰ বুদ্ধিজীৱি, বিজ্ঞানী, সাংবাদিক, লেখক, শিল্পী, চিনেমা পৰিচালক আদিক নিযুক্তি, সংস্থাপন দি তথা পুৰস্কৃত কৰাৰ উদাহৰণ আছে। তেনে ধৰণৰেই সোঁপন্থী বৌদ্ধিক নেতাৰ দ্বাৰা এই প্ৰতিষ্ঠানবোৰৰ পৰিচালনা সংস্থাবোৰৰ পুনৰ গঠন কৰা হৈছে। তাতেই পূৰ্বৰ কংগ্ৰেছৰ অনুগত বৌদ্ধিক নেতা সকলৰ ব্যক্তিগত স্বাৰ্থত আঘাত হোৱাৰ বাবেই বঁটা ঘূৰাই দিয়াৰ এই 'ধুমুহা'ৰ সৃষ্টি হোৱা বুলি প্ৰতিপক্ষই যুক্তি দৰ্শাইছে। কিন্তু কি বিষয়ৰ ওপৰত প্ৰতিবাদ কৰিছে সেই কথা এৰাই চলিবলৈ বিচৰা হৈছে। এই পৰিৱেশটোক বুজাবলৈ ১৯৩৯চনত মহাত্মা গান্ধীয়ে কৈ যোৱা এষাৰ কথাই যথেষ্ট নহয়নে, '"The best way of losingacause is to abuse your opponent and to trade upon his weakness"!\nদেশত ধৰ্মীয় অসহিষ্ণুতাৰ পৰিবেশ সৃষ্টি, যুক্তিবাদী তথা ধৰ্মান্ধতা-অন্ধবিশ্বাসী বিৰোধী কৰ্মী-লেখকৰ হত্যা, দেশৰ নামী-দামী প্ৰতিষ্ঠানৰ দায়িত্ব কেৱল ৰাজনৈতিক আনুগত্যৰ বাবেই অদক্ষৰ হাতলৈ অৰ্পণ আদি বিষয়ত প্ৰতিবাদ কৰিহে বহু বিশিষ্ট ব্যক্তিয়ে চৰকাৰী বঁটা-বাহন ঘূৰাই দি প্ৰতিবাদ কৰিছে। কিন্তু এই প্ৰতিবাদৰ মূল কাৰণটোক নস্যাৎ কৰি শাসকীয় দল তথা সমৰ্থক সকলে ব্যক্তিগত ভাৱে প্ৰতিজন প্ৰতিবাদকাৰীৰ চৰিত্ৰহনন, কুৎসা-ৰটনা, দুৰ্বলতাক লৈ ছ'চিয়েল মেডিয়াযোগে বোকা খেলিবলৈ আৰম্ভ কৰিছে। দেশৰ বহু নামী-দামী প্ৰতিষ্ঠান, গৱেষণাগাৰ আদিৰ প্ৰতিষ্ঠাতা সকলক লগতে লগেই মাৰ্কা মৰা 'ছেকুলাৰ', 'লিবাৰেল' আখ্যা দিয়াৰ উপৰিও ডাঙৰ নেতাই একেদিনাই তেওঁলোকৰৰ ৰাষ্ট্ৰবিৰোধী আৰু অপৈণত মগজুৰ বুলি ঘোষণা কৰিছে! এয়াও শান্তিপূৰ্ণ বঁটা ত্যাগৰ প্ৰতিবাদো সহিব নোৱাৰা শাসক আৰু সমৰ্থকৰ অসহিষ্ণুতাৰ উদাহৰণেই নহয়নে?\nসিদিনা বাংলাদেশৰ 'দ্য ট্ৰিবিউন' কাকতত প্ৰকাশ হোৱা তছলিমা নাছৰিণৰ প্ৰৱন্ধটিত এনে ধৰ্মীয় অসহিষ্ণুতাৰ বলি কেৱল সাধাৰণ মানুহহে হয়, চেলিব্ৰিটী সকল যিকোনো ধৰ্মৰেই নহওক কিয়, তেওঁলোকৰ কোনো অসুবিধা নাই বুলি উল্লেখ কৰিছিল! বাংলাদেশত সুৰক্ষিত হিন্দু চেলিব্ৰিটী আৰু ভাৰতত সুৰক্ষিত মুছলিম চেলিব্ৰিটীৰ কথা উল্লেখ কৰোতে শাহৰুখ খানৰো নাম হৈছিল। পিছে নিজৰ জন্মদিনত সাংবাদিকক দিয়া সাক্ষাৎকাৰত শাহৰুখে ভাৰতত ধৰ্মীয় অসহিষ্ণুতাৰ বিষয়ত মাত মতাৰ লগে লগেই ছ'চিয়েল মেডিয়াতো বাদেই শাসকীয় দলৰ ৰাষ্ট্ৰীয় নেতা, সাংসদৰ মুখেদি পাকিস্তানত বাস কৰে শাহৰুখৰ আত্মা, সংখ্যাগুৰুৱে চিনেমা নাচালে আন মুছলিমৰ দৰে পথৰ ভিক্ষাৰী হ'লহেতেন শাহৰুখ, ধৰণৰ মন্তব্যই কঢ়িওৱা ভাৰতীয় অসহিষ্ণুতাই তছলিমাৰ এই উদাহৰণকো নস্যাৎ কৰি পেলালে! আনকি দুদিনমান আগতে এনফৰ্চমেণ্ট ডাইৰেক্টৰেটৰ পৰা নটিচ পোৱা বাবেহে শাহৰুখৰ এই মতামত বুলিও উল্লেখ কৰিবলৈ নাপাহৰিলে দিল্লীৰ এগৰাকী বিজেপি সাংসদে!\nভাৰতীয় চফটৱেৰ কোম্পানীৰে বিশ্বজিনা নাৰায়ণমূৰ্তিৰ পৰিচয় একেদিনাই হৈ পৰিল ভাৰতীয় শৈক্ষিক উপদেষ্টা পৰিষদলৈ মনোনীত হৈয়ো পাছত নাম কটা যোৱা ৰোহন মূৰ্তিৰ ক্ষোভিত বাপেক মাত্ৰ! ৰমিলা থাপৰ, ইৰফান হাবিবৰ দৰে খ্যাতনামা ইতিহাসবিদৰ বঁটা ওভোটোৱা প্ৰতিবাদতো মাৰ্কা মাৰিলে,ইণ্ডিয়ান কাউণ্ডিল ফৰ হিষ্টৰিকেল ৰিচাৰ্ছৰ পৰা নাম কটা যোৱাৰ বঞ্চিতৰ ক্ষোভহে বুলি! মুছলিম মৌলবাদী সংগঠনৰ সৈতে হিন্দুত্ববাদী মৌলবাদৰ কোনো পাৰ্থক্য নাই বুলি কোৱাৰ পাছ দিনাই ছ'চিয়েল মেডিয়াৰ প্ৰচাৰত আন্তৰ্জাতিক ৰেটিং সংস্থা মোডীৰ এনালেটিক্সত কৰ্মৰত মুছলিম অৰ্থশাস্ত্ৰী হৈ পৰিল ইৰফান হাবিবৰ (কাল্পনিক) জোঁৱায়েক! আচলতে অমিত মিশ্ৰ বোলা এজনলৈহে বিয়া হৈছে হাবিবৰ ছোৱালী! এনে ব্যক্তিগত আক্ৰমণকাৰী অপপ্ৰচাৰৰ আৱহাৱাত ক'তো নাইনে বাৰু অসহিষ্ণুতাৰ গোন্ধ?\nশেহতীয়াকৈ, মু্ম্বাইৰ টাটা ইনষ্টিটিউট অৱ চ'ছিয়েল চায়েন্সৰ শিক্ষাৰ্থীয়ে নিৰ্মাণ কৰা 'Caste on the Menu Card' নামৰ তথ্যচিত্ৰখন এখন চিনেমা মহোৎসৱত প্ৰদৰ্শনৰ বাবে অনুমতি নিদিলে জেটলী চাহাবৰ অধীনত তথ্য আৰু প্ৰচাৰ মন্ত্ৰালয়ে। সামাজিক গৱেষণা প্ৰতিষ্ঠানটোৱে দেশৰ কোনো প্ৰান্তত সংখ্যাগুৰু সম্প্ৰদায়ৰ হেঁচাত ক্ষুদ্ৰ জাতি সত্তা সমূহৰ খাদ্যভ্যাসৰ ওপৰত পৰা প্ৰভাৱৰ বিষয়ে কৰা গৱেষণাৰ ফলাফলৰ ওপৰত নিৰ্মিত হোৱা ছবিখন প্ৰদৰ্শন কৰিবলৈ নিদিয়াটোও এক অসহিষ্ণুতাৰ নিদৰ্শনেই নহয়নে? ই কি প্ৰতীয়মান কৰিছে, ৰজাৰ মনোমত নোহোৱা বিষয়ত কোনো সামাজিক গৱেষণাও হব নোৱাৰিব, নে প্ৰকাশ হব নোৱাৰিব গৱেষণাত পোৱা তথ্যৰ বিশ্লেষণো? ইয়াৰ প্ৰতিবাদত দিল্লীৰ জৱাহৰলাল নেহৰু বিশ্ববিদ্যালয়ৰ কিছু সংখ্যক ছাত্ৰই কেম্পাছৰ ভিতৰতে এই তথ্যচিত্ৰৰ প্ৰতিবাদী প্ৰদৰ্শনী অনুষ্ঠিত কৰিবলৈ বিচাৰে। কিন্তু তাতো পূৰ্বতে সকলো মুকলি পন্থা-চিন্তা ধাৰাৰ চৰ্চাৰ মুকলি ঠাই ৰূপে নাম থকা বিশ্ববিদ্যালয়খনৰ কৰ্তৃপক্ষই এইবাৰ নিদিলে এই স্ক্ৰীনিংৰ অনুমতি। অৱশেষত এফালে প্ৰতিবাদী ছাত্ৰ, আনফালে কৰ্তৃপক্ষৰ নিৰাপত্তাৰক্ষী, বাহিৰত সংবাদ মাধ্যমৰ উৎকণ্ঠাৰ মাজতে প্ৰতিবাদী ছাত্ৰই অৱশ্যে এই দৰ্শনী অনুষ্ঠিত কৰিলেই বুলিও নিউজ-লণ্ড্ৰী.কমৰ চৰজমিন প্ৰতিবেদনত প্ৰকাশ পাইছে।\nপ্ৰথমে লাভ জিহাদ, ঘৰ-ৱাপচি, ধৰ্মৰ বিচাৰ, খাদ্যৰ নিষিদ্ধকৰণ আদিৰে আচলতে সংঘ পৰিবাৰে দেশত পানীৰ সোঁত কোন দিশে বৈছে তাৰেই জোখ লোৱাৰ প্ৰচেষ্টা চলাইছে বুলি গাল্ফ নিউজত ইতিহাসবিদ ৰামচন্দ্ৰ গুহই আঙুলিয়াই দিছে। আনফালে ইণ্ডিয়ান এক্সপ্ৰেছত সোঁপন্থী স্তম্ভলেখিকা বুলি নিজকে ঘোষণা কৰা টভলিন সিঙে ছমাহ আগতেই বহুত হ'ল আৰু হিন্দুত্বৰ এজেণ্ডা, বিকাশৰ প্ৰতিশ্ৰুতিলৈ উভতি আহক মোদীচাহেব বুলিও আহ্বান জনাইছিল। আনকি আন এগৰাকী মোদী প্ৰশংসক আৰু আত্ম-জীৱনী লিখোতা তথা মানুষী.ইনৰ সম্পাদিকা মধু কিশ্বৰেও বিকাশৰ পথৰ পৰা কক্ষচ্যুত কৰা আৰু এই অসহিষ্ণুতাৰ অভিযোগেৰে বঁটা ঘূৰোৱাৰ দৰে পৰিবেশৰ সৃষ্টি কৰাৰ সুযোগ দিয়াৰ বাবে মোদী বিৰোধী শক্তিলৈ সন্দেহৰ আঙুলি দেখুৱাইছে। পিছে এই সন্দেহৰ আৱৰ্তত আছে শাসকীয় দলৰে কিছু ক্ষমতালোভী প্ৰতিদ্বন্দীও!\nএই পৰিবেশ সৃষ্টিক বিহাৰৰ নিৰ্বাচনকেন্দ্ৰিক হৈ চৈৰ অংশ বুলি বুজিবলৈ কাৰোৰেই বাকী নাই। কিন্তু এই সময়চোৱাত সঁচাই অসহিষ্ণুতা বাঢ়িছে নে নাই, গো-মাংস খাব লাগেনে নালাগে, হিন্দুৰ সংখ্যাগুৰুসুলভ আধিপত্য থাকিব লাগে নে নালাগে, এনেবোৰ প্ৰশ্নত হয় বা নহয় ধৰণৰ উত্তৰৰ ভিত্তিতে দেশৰ চিন্তাশীল মানুহক মাৰ্কা মাৰি এওটো অমুকপন্থীহে, গতিকে এওঁটো এনেকুৱা মতামত দিবই ধৰণৰ স্থিতিলৈ ঠেলি দিব বিচৰাৰ এক ধাৰাবাহিক চেষ্টা চলিছে, তাক কোনেও নুই কৰিব নোৱাৰে। আনকি অমুক পেপাৰ বা চেনেলত থকা অমুক অমুকৰ খুলশালীয়েক, ভাই বোৱাৰী, জেঠেৰীহে বুলিয়েই বিখ্যাত বিখ্যাত সংবাদসেৱীৰ পেশাগত ক্ষেত্ৰত দেখুওৱা ব্যক্তিগত দক্ষতা-বিচক্ষণতাকলৈও প্ৰশ্ন তুলিছে, আৰু মতামতক লঘু কৰিবলৈকো অপপ্ৰচাৰো জোৰদাৰকৈ চলিছে! হিন্দু মানেই হিন্দুবাদী, বা হিন্দু ৰাষ্ট্ৰৰ নামত ধৰ্মীয় অৱদমনৰ ধাৰণা ঠিক নহয় বুলি কব খোজা সকলকো ৰাষ্ট্ৰ-বিৰোধী ধৰণৰ আখ্যা দিবলৈ বিচৰা হৈছে। ১৯৫০চনত ধৰ্ম-নিৰপেক্ষ ৰাষ্ট্ৰ হিচাবে সংবিধানৰ ভিত্তিত প্ৰজাতন্ত্ৰ গঠন হোৱাৰ পাছতো এইখন হিন্দু ৰাষ্ট্ৰহে ধাৰণাক প্ৰতিষ্ঠাপিত কৰিবলৈকৈ গঠন হোৱা সাংস্কৃতিক সংঘৰ আগ্ৰাসী অনুগামীৰ দ্বাৰাই যে এনে সমালোচনা মানেই বিৰোধী বুলি মাৰ্কা মৰাৰ কছৰৎ আৰম্ভ হৈছে তাত কোনো সন্দেহ নাই! গঠনমূলক সমালোচনাকো গ্ৰহণ কৰিব নোৱাৰা মানসিকতাকেই ফেচিষ্ট ধৰণৰ চিন্তা বুলি আখ্যা দিয়া নহয়নে? ভুল-শুদ্ধ আঙুলিয়াই দিবলৈ আলোচনা কৰিব খোজাজনকো ব্যক্তিগত কথাৰে আক্ৰমণৰ লক্ষ্য কৰি লোৱাৰ এই পৰিৱেশেই জানো অসহিষ্ণুতাৰ উদাহৰণ দাঙি নধৰে? আনকি নিৰ্বাচনৰ পূৰ্বে দ্ৰুত বিকাশৰ বাবে বিকাশ পুৰুষক সমৰ্থন জনোৱা চিন্তাবিদ সকলেও এতিয়া সমালোচনা আগবঢ়াই বিৰোধীৰ শিবিৰৰহে বুলি মাৰ্কা মাৰি লবলৈ নিবিচৰাৰ এটা পৰিবেশ সঁচাই সৃষ্টি হোৱা নাইনে?\nৰাজদ্বীপ সৰদেশাইৰ গ্ৰন্থ '2014: The election that changed India' ত সাংবাদিকৰ দৃষ্টিত মোদীজীৰ লগতে বহু ৰাজনীতিবিদৰ ভিতৰুৱা কথা পঢ়িবলৈ পোৱা গৈছে। তাত জ্যেষ্ঠ মন্ত্ৰী অৰুণ জেটলীৰ ব্যক্তিত্বৰ এটা দিশ হিচাবে তেখেতৰ অহং (Arrogance) মনোভাৱৰ কথাও বিশেষ ভাৱে উল্লেখ কৰিছে। কোনো দিনেই প্ৰত্যক্ষ নিৰ্বাচনত নিজিকা আৰু লোকসভা নিৰ্বাচনত হাৰিয়েই পোনে পোনে তিনিটাকৈ গুৰুত্বপূৰ্ণ বিভাগ পোৱাৰ পাছত জেটলী ডাঙৰীয়াৰ এই অভিব্যক্তি অধিক স্পষ্ট হৈ পৰিছে বুলিও সাংসদ শত্ৰুঘ্ন সিনহাই টিভিতে প্ৰকাশ কৰিছে। আৰু এই একে অভিব্যক্তিৰেই ব্লগ যোগে নিৰ্বাচিত আৰু অনিৰ্বাচিত জনৰ ক্ষমতা আৰু দায়িত্বক লৈ তেখেতে প্ৰশ্ন তুলিছে, বঁটা ঘূৰাই দি অস্বস্তিকৰ পৰিবেশৰ সৃষ্টি কৰিবলৈ সুযোগ দিয়া কাৰকবোৰ বিশ্লেষণ কৰি, গ্ৰহণ কৰিব লগা গঠনমূলক দিশটোকো স্বীকৃতি দিবলৈ অস্বীকাৰ কৰি 'অসহিষ্ণুতা ক'ত' বুলি ধৃতৰাষ্ট্ৰ সাজিছে! প্ৰধানমন্ত্ৰীৰ নিৰৱতাইয়ো, সমাজৰ অহিতকাৰী দুষ্কৃতিকাৰী সকলক প্ৰেৰণাহে যোগাইছে।\nবিশ্বৰ দৰবাৰত মেক ইন ইণ্ডিয়াৰে জনোৱা আহ্বান, আন্তঃগাঁথনি, উদ্যোগ, ডিজিটেল ইণ্ডিয়া আদিক বাস্তৱায়িত কৰিবলৈ, বাস্তৱতে কিন্তু এই কুটুম্ব দুস্কৃতিকাৰী সকলক লেকাম লগাবই লাগিব। এতিয়া ৰাষ্ট্ৰৰ কাৰ্যপালিকাৰ মুৰব্বীয়ে, তেখেতে আজি যে কেৱল নিজা জীৱন গঢ় দিয়া সংঘৰ প্ৰতিনিধি নহয়, সকলো জাতি-ধৰ্ম-বৰ্ণৰ লোকৰ আশা-আকাংক্ষা অধিকাৰক সুৰক্ষিত কৰিবলৈ দায়িত্ব লোৱা সাৰ্বজনীন অভিভাৱক সেই কথাও অনুভৱ কৰিবই লাগিব। এই ঠেক গণ্ডীৰ পৰিসীমা পাৰ হৈ ভাৰতক এই দুস্কৃতিকাৰীসকলৰ পৰা ৰক্ষা কৰিবই লাগিব। সকলোৰে অধিকাৰক সুৰক্ষিত কৰিব লাগিব। বিকাশৰ বাবে বিনিয়োগকাৰীক নিশ্চিতি দিব পৰা পৰিবেশৰ সৃষ্টি কৰিব লাগিব। এই সময়ত শক্তিশালী স্থিতি গ্ৰহণ কৰি সকলো ভাৰতীয় নাগৰিক আৰু বিশ্বৰ বিনিয়োগকাৰীক আশ্বস্ত কৰাৰ 'ৰাষ্ট্ৰধৰ্ম' পালন বাহিৰে যে কোনো উপায় নাই, সেই কথাও অনুভৱ কৰিব লাগিব। আৰু এই প্ৰত্যাহ্বান গ্ৰহণ কৰাৰ যে সময় আহিল, সেয়াও নিশ্চিত!


Hyderabad's name will change! Instead of Hyderabad it will be called Bhagya Nagar\nদেশৰ প্ৰসিদ্ধ মহানগৰসমূহৰ সমূহৰ অন্যতন হায়দৰাবাদ। এই হায়দৰাবাদৰ নাম সলনি হ’ব! হায়দৰাবাদৰ পৰিৱৰ্তে ইয়াৰ নাম হ’ব ভাগ্য নগৰ। ইতিমধ্যে হায়দৰাবাদক ভাগ্যনগৰ হিচাপে উল্লেখ কৰাৰ কাম আৰম্ভ হৈছে।\nৰাষ্ট্ৰীয় স্বয়ংসেৱক সংঘ আৰু বিজেপিয়ে পূৰ্বৰে পৰা পৰা হায়দৰাবাদক ভাগ্যনগৰ হিচাপে নামাকৰণ কৰাৰ বিষয়টো উত্থাপন কৰি আহিছিল। সেই দাবী এতিয়া পুনৰ উত্থাপন কৰিছে আৰ এছ এছে। কেৱল দাবী উত্থাপন কৰাই নহয় আগন্তুক জানুৱাৰীত এই বিষয়ত এক বৈঠকতো মিলিত হ’ব আৰ এছ এছ আৰু বিজেপি দলৰ শীৰ্ষ নেতৃত্ব।\nএই বিষয়ে আৰ এছ এছৰ টুইটাৰ হেণ্ডেলত উল্লেখ কৰা হৈছে। কেৱল বৈঠকৰ কথাই নহয় আৰ এছ এছে টুইটাৰত হায়দৰাবাদক ভাগ্যনগৰ বুলিয়েই সম্বোধন কৰিছে। আৰ এছ এছৰ এই টুইটটোৱে হায়দৰাবাদক ভাগ্যনগৰ বুলি উল্লেখ কৰি অহা মাহত আৰ এছ এছ আৰু মিত্ৰশক্তিৰ সমন্বয় বৈঠকৰ বিষয়ে উল্লেখ কৰিছে। এই সমন্বয় বৈঠকত অংশগ্ৰহণ কৰিব বিজেপি সভাপতি জে পি নাড্ডা, সাধাৰণ সম্পাদক বি এল সন্তোষ আৰু সংঘৰ মুৰব্বী মোহন ভাগৱতৰ লগতে অন্যান্য জ্যেষ্ঠ নেতাসকল উপস্থিত থাকিব।\nআৰ এছ এছৰ অফিচিয়েল টুইটাৰ হেণ্ডেলে সংঘৰ সমন্বয় সভাৰ বিষয়ে অৱগত কৰি লিখিছে, আৰ এছ এছৰ সামাজিক জীৱনৰ বিভিন্ন ক্ষেত্ৰত কাম কৰা বিভিন্ন সংগঠনৰ মুখ্য কৰ্মকৰ্তাসকলৰ সমন্বয় বৈঠক অহা মাহত ৫ ৰ পৰা ৭ জানুৱাৰী, ২০২২ লৈ তেলেংগানাৰ ভাগ্যনগৰ (হায়দৰাবাদ)ত অনুষ্ঠিত হ’ব।\nউল্লেখ্য যে, প্ৰথমে হায়দৰাবাদ পৌৰ নিৰ্বাচনত নিৰ্বাচনী প্ৰচাৰৰ সময়ত উত্তৰ প্ৰদেশৰ মুখ্যমন্ত্ৰী যোগী আদিত্যনাথ আৰু তেতিয়াৰ গৃহমন্ত্ৰী অমিত শ্বাহে হায়দৰাবাদক ভাগ্যনগৰ হিচাপে পুনৰ নামাকৰণ কৰাৰ কথা উল্লেখ কৰিছিল। মুখ্যমন্ত্ৰী যোগীয়ে কৈছিল যে কিছুমান মানুহে মোক সুধিছিল যে হায়দৰাবাদক ভাগ্যনগৰ নামেৰে নামাকৰণ কৰিব পাৰিনে? মই তেওঁলোকক কৈছিলো যে বিজেপি চৰকাৰ গঠন হোৱাৰ পিছত, আমি ফৈজাবাদক অযোধ্যা আৰু এলাহাবাদক প্ৰয়াগৰাজ নাম দিছিলো।\nইয়াৰ পূৰ্বে, দিল্লীৰ ঔৰঙ্গজেব ৰোডৰ নাম ড০ আব্দুল কালাম মাৰ্গ ৰখা হৈছিল। ভি এইচ পিৰ কাৰ্যবাহী অধ্যক্ষ আলোক কুমাৰে কৈছে যে ঠাইবোৰক পুৰণি ঐতিহাসিক নামেৰে বা বৰ্তমান প্ৰজন্মৰ বাবে আদৰ্শ লোকৰ নামত মাতিব লাগে। কোনো দেশতে আক্ৰমণকাৰী আৰু ডকাইতৰ নামেৰে নামাকৰণ কৰা ঠাই নাই। সেইকাৰণে আমি হায়দৰাবাদক ভাগ্যনগৰ বুলি কওঁ। আমি আশা কৰো যে ইয়াক ভাগ্যনগৰ নাম দিয়া হ’ব।\nমহান গণিতজ্ঞ শ্ৰীনিবাস ৰামানুজনৰ (Srinivasa Ramanujan) জন্মদিন পালন


Quinaprim in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Quinaprim ar byavahar, ppali, parshwakriya, upkaar, kriya-pratikriya aaru satarkatabani\nQuinaprim 15 Mg Tablet - ₹46 (₹58, 20% छूट)\nQuinaprim 2.5 Mg Tablet - ₹9 (₹12, 27% छूट)\nQuinaprim 7.5 Mg Tablet - ₹23 (₹29, 23% छूट)\nQuinaprim ৰ মূল্য আৰু পেকৰ চাইজ - Quinaprim Price and Pack Size in Assamese - Quinaprim ar mulya aaru pakor size\nQuinaprim की जानकारी\nQuinaprim ৰ লাভ আৰু ব্যৱহাৰসমূহ- Quinaprim Benefits & Uses in Assamese- Quinaprim ar laabh aaru byavaharsamuh\nQuinaprim ৰ পালি আৰু সেয়া কেনেদৰে ল'ব- Quinaprim Dosage & How to Take in Assamese - Quinaprim ar paali aaru xeya kenedore lobo\nQuinaprim ৰ পাৰ্শ্চক্ৰিয়াসমূহ- Quinaprim Side Effects in Assamese- Quinaprim ar parshwakriyasamuh\nQuinaprim সংক্ৰান্ত সতৰ্কতাবাণীসমূহ- Quinaprim Related Warnings in Assamese- Quinaprim xonkranta xatarkatabanisamuh\nঅইন দৰৱৰ সৈতে Quinaprimৰ গুৰুতৰ ক্ৰিয়া-প্ৰতিক্ৰিয়া- Severe Interaction of Quinaprim with Other Drugs in Assamese- Oinor xoite Quinaprim ar gurutor kriya-pratikriya\nQuinaprim মতভেদসমূহ- Quinaprim Contraindications in Assamese- Quinaprim nishedhsamuh\nQuinaprim ৰ বিষয়ে সততে সোধা প্ৰশ্নসমূহ- Frequently asked Questions about Quinaprim in Assamese- Quinaprim ar bikhoye satate xodha prashnasamuh\nখাদ্য আৰু মদৰ সৈতে Quinaprim ক্ৰিয়া-প্ৰতিক্ৰিয়া- Quinaprim Interactions with Food and Alcohol in Assamese- khadya aaru modor xoite Quinaprim kriya-pratikriya\nQuinaprim ৰ লাভ আৰু ব্যৱহাৰসমূহ - Quinaprim Benefits & Uses in Assamese - Quinaprim ar laabh aaru byavaharsamuh\nQuinaprim তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nQuinaprim ৰ পালি আৰু সেয়া কেনেদৰে ল'ব - Quinaprim Dosage & How to Take in Assamese - Quinaprim ar paali aaru xeya kenedore lobo\nQuinaprim-ৰ উপাদানসমূহ - Quinaprim Active Ingredients in Assamese - Quinaprim-ar upadaansamuh\nQuinaprim ৰ পাৰ্শ্চক্ৰিয়াসমূহ - Quinaprim Side Effects in Assamese - Quinaprim ar parshwakriyasamuh\nগৱেষণাৰ ভিত্তিত, Quinaprim ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nQuinaprim সংক্ৰান্ত সতৰ্কতাবাণীসমূহ - Quinaprim Related Warnings in Assamese - Quinaprim xonkranta xatarkatabanisamuh\nQuinaprim-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Quinaprimএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Quinaprim পুনৰাই গ্ৰহণ নকৰিব।\nQuinaprim-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Quinaprim ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Quinaprim গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Quinaprim কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Quinaprim গ্ৰহণ কৰিব পাৰে।\nযকৃতত Quinaprim কি প্ৰভাৱ দেখা গৈছে?\nQuinaprimৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Quinaprim ৰ কি প্ৰভাৱ দেখা গৈছে?\nQuinaprimএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Quinaprimৰ গুৰুতৰ ক্ৰিয়া-প্ৰতিক্ৰিয়া - Severe Interaction of Quinaprim with Other Drugs in Assamese - Oinor xoite Quinaprim ar gurutor kriya-pratikriya\nQuinaprim তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nQuinaprim মতভেদসমূহ - Quinaprim Contraindications in Assamese - Quinaprim nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Quinaprim লোৱা অনুচিত যাতে -\nQuinaprim ৰ বিষয়ে সততে সোধা প্ৰশ্নসমূহ - Frequently asked Questions about Quinaprim in Assamese - Quinaprim ar bikhoye satate xodha prashnasamuh\nএই Quinaprim-এ অভ্য়াস বা নিচাৰ সৃষ্টি কৰে নেকি?\nনহয়, Quinaprim লোৱাটোৱে কোনো আসক্তিৰ সৃষ্টি নকৰে।\nনহয়, Quinaprim লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Quinaprim লওক।\nনহয়, Quinaprimয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Quinaprim ক্ৰিয়া-প্ৰতিক্ৰিয়া - Quinaprim Interactions with Food and Alcohol in Assamese - khadya aaru modor xoite Quinaprim kriya-pratikriya\nখাদ্য আৰু Quinaprimৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Quinaprim ল'ব পাৰে।\nমদ আৰু Quinaprimৰ মাজৰ প্ৰতিক্ৰিয়া\nমদৰ সৈতে Quinaprim সেৱন কৰাটো বিপজ্জনক হ'ব পাৰে।\nQuinaprim ৰ অনুকল্প - Substitutes for Quinaprim in Assamese\nআপুনি বা আপোনাৰ পৰিয়ালৰ কোনোবাই Quinaprim লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Quinaprim ব্যৱহাৰ কৰিছিল নেকি?\nআপুনি কিমান পৰিমাণে Quinaprim সেৱন কৰিছিল?\nআপুনি Quinaprim ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Quinaprim সেৱন কৰে?


প্ৰৱন্ধঃ আহোমৰ ঐতিহাসিক সমাজ ব্যৱস্থাৰ কৃষি আৰু জল-ব্যৱস্থাপনাৰ বৈজ্ঞানিক বিশ্লেষণ :: ড° বিজয় কৃষ্ণ চেতিয়া - অসমীয়াৰ সুখ-দুখ\nHome ANALYSIS ARTICLE DR-BIJOY-KRISHNA-CHETIA ডঃবিজয় কৃষ্ণ চেতিয়া প্ৰৱন্ধ বিশ্লেষণ প্ৰৱন্ধঃ আহোমৰ ঐতিহাসিক সমাজ ব্যৱস্থাৰ কৃষি আৰু জল-ব্যৱস্থাপনাৰ বৈজ্ঞানিক বিশ্লেষণ :: ড° বিজয় কৃষ্ণ চেতিয়া\nxukhdukh.com December 09, 2018 ANALYSIS, ARTICLE, DR-BIJOY-KRISHNA-CHETIA, ডঃবিজয় কৃষ্ণ চেতিয়া, প্ৰৱন্ধ, বিশ্লেষণ,\n“সোণোৱালী পথাৰবোৰেই সোণৰ অসমৰ সপোন আছিল”\nসাম্প্ৰতিক সময়ত বিশ্বয়ানৰ (globalization) দ্বাৰা সৃষ্ট মুক্ত অৰ্থনৈতিক ব্যৱস্থাৰ প্ৰভাৱত বিশ্বৰ উন্নয়নশীল দেশসমূহৰ অৰ্থনৈতিক ব্যৱস্থাই নতুনত্ব লাভ কৰিবলৈ সক্ষম হৈছে বুলি আমি বিশ্বাস কৰোঁ । এই নতুনত্বই যেনেদৰে এপিনে উন্নয়নৰ শ্লোগান আওৰাইছে ঠিক তেনেদৰে আনহাতে সমাজ পৰিৱৰ্তনৰো (ৰূপান্তৰ?) দাবী কৰিছে, যিটো আমাৰ দৃষ্টিত সমাজ বিজ্ঞানীসকলে সহজভাৱে গ্ৰহন কৰিব পৰা নাই। কাৰণ সমাজ বিবৰ্ত্তনৰ ঐতিহাসিক ধাৰা পৰা সমাজবিজ্ঞানী সকলে সহজে এটা কথা উপলব্ধি কৰিব পাৰে যে অৰ্থনৈতিক উন্নয়ন আৰু সমাজ উত্তৰণ প্ৰক্ৰিয়াৰ মাজৰ ভাৰসাম্যতাক সুস্থিৰভাৱে আগুৱাই নিব নোৱাৰিলে, কেৱল মাত্ৰ অৰ্থনৈতিক উন্নয়নৰ দ্বাৰা দাবী কৰা সমাজ পৰিৱৰ্তন প্ৰক্ৰিয়াক সময়ে কেতিয়াও স্বীকৃতি নিদিয়ে। সেয়েহে আমাৰ বিবেচনাত এনে জটিল পৰিৱেশত অৰ্থনৈতিক উন্নয়ন আৰু সমাজ উত্তৰণ, এই দুই চিন্তাক সুস্থিৰ সমান্তৰাল গতি প্ৰদানৰ স্বাৰ্থত সমাজৰ শৈক্ষিক ব্যৱস্থাক সময়োপযোগী গভীৰ প্ৰনালীবদ্ধ বৈজ্ঞানিক চিন্তাৰে আগুৱাই নিয়াৰ পৰিকল্পনা কৰাটো অতি জৰুৰী হৈ পৰিছে। এনে পৰিকল্পনাৰ অংশ হিচাপে ইতিমধ্যেই পশ্চিমৰ দেশসমূহৰ শৈক্ষিক ব্যৱস্থাত ইতিহাস (history) আৰু ভূগোল (geography) ৰ বৈজ্ঞানিক অধ্যয়নত অধিক গুৰুত্ব দিয়া হৈছে, কিন্তু দুৰ্ভাগ্যৰ বিষয় সাম্প্ৰতিক সময়ত আমাৰ দেশত এক সম্পূৰ্ণ ওলোটা পৰিৱেশৰহে সূচনা হৈছে যিটো সমাজ উত্তৰণৰ পৰিপন্থী বুলি আমি ব্যক্তিগতভাৱে বিশ্বাস কৰোঁ।\nসেয়েহে আজিৰ আমাৰ এই আলোচনাত উপৰোক্ত চিন্তাৰে সাম্প্ৰতিক সময়ত ইতিহাসৰ বৈজ্ঞানিক (Scientific History) অধ্যয়নৰ গুৰুত্বৰ বিষয়ে কিছু আলোচনা কৰা প্ৰয়াস কৰিছোঁ আৰু ইয়াৰ বাবে কিছু জাতীয় চিন্তাৰে আজিৰ আলোচনাৰ বিষয় হিচাপে আমি বাচি লৈছোঁ “আহোমৰ ঐতিহাসিক সমাজ ব্যৱস্থাৰ মূলত: কৃষিগত চিন্তাৰ আৰু জলব্যৱস্থাৰ বৈজ্ঞানিক বিশ্লেষণ”।\nআলোচনা আৰম্ভনিতেই ইতিহাসৰ বৈজ্ঞানিক অধ্যয়ন বুলিলেনো আমি কি বুজোঁ তাৰ ওপৰত সংক্ষেপে আলোচনা কৰি লোৱাটো উচিত হব বুলি জ্ঞান কৰিলোঁ। বিখ্যাত দাৰ্শনিক এৰিষ্টট’লৰ (Aristotle) মতে ইতিহাস হ’ল ব্যক্তিৰ কৰ্ম আৰু ভোগৰ ঐতিহাসিক বিৱৰণ, ইয়াকে বহল অৰ্থত এনেকৈও কব পাৰি যে ইতিহাসবিদে যি ৰচনা কৰে সেইয়াই হ’ল ইতিহাস। গতিকে উপৰোক্ত চিন্তাৰে ধাৰণা কৰিব পাৰি যে ইতিহাসৰ বৈজ্ঞানিক ভিত্তি নিৰ্ণয় কৰাটো সহজ বিষয় নহয় কিয়নো ব্যক্তিগত চিন্তাক সামাজিক দৃষ্টিভংগীৰে বিশ্লেষণ কৰিবলৈ এক প্ৰণালীবদ্ধ আৰু তথ্যসমৃদ্ধ গৱেষণাৰ পৰিৱেশৰ খুবেই প্ৰয়োজন, যিটো অসমৰ “ইতিহাস” অধ্যয়নৰ চিন্তাত অতিকৈ সুলভ নহয় বুলিয়ে কব পাৰি। সহজ অৰ্থত ইতিহাসৰ বৈজ্ঞানিক অধ্যয়ন বুলিলে ঐতিহাসিক সমাজ গঠন প্ৰক্ৰিয়াৰ বিভিন্ন উপাদান সমূহ যেনে সমাজনীতি, অৰ্থনীতি, ৰাজনীতি আৰু শৈক্ষিক ব্যৱস্থাৰ তথ্যগত বৈজ্ঞানিক অধ্যয়নকে বুজোৱা হয়। এইখিনিতে বহুতে হয়তু প্ৰশ্ন কৰিব পাৰে যে সাম্প্ৰতিক সময়ত ইতিহাস বৈজ্ঞানিক অধ্যয়নৰ গুৰুত্ব কি? এনে প্ৰশ্নৰ উত্তৰত এই সৰল ব্যখ্যা আগবঢ়াব পাৰি “প্ৰতিটো ঐতিহাসিক ঘটনাই একোটা প্ৰাকৃতিক ঘটনা। এই প্ৰাকৃতিক ঘটনাক্ৰমৰ তথ্যগত (ক্ষেত্ৰভিত্তিক), প্ৰণালীবদ্ধ আৰু যুক্তিবাদী বিশ্লেষণৰ প্ৰয়াসকে ইতিহাসৰ বৈজ্ঞানিক অধ্যয়ণৰ প্ৰচেষ্ঠা বুলি গ্ৰহন কৰিব পাৰি যাৰ মূল লক্ষ্য হ'ল বৈজ্ঞানিক সত্যতাক প্ৰতিনিধিত্ব কৰা ঐতিহাসিক মূল্যবোধ আৰু নিয়মক আৱিস্কাৰ কৰি সাম্প্ৰতিক সমাজ উত্তৰণৰ প্ৰক্ৰিয়াক বৈজ্ঞানিক চিন্তাৰে গতিশীল কৰা”।\nএনে চিন্তাৰে সাম্প্ৰতিক সময়ত অসমীয়া জাতিৰ শ্ৰীউত্তৰণৰ স্বাৰ্থত অসমীয়া জাতি-গঠন প্ৰক্ৰিয়া (State Formation Process) ক শক্তিশালী ৰূপত প্ৰতিষ্ঠা কৰা আহোম সকলৰ বুৰঞ্জীসমূহৰ বৈজ্ঞানিক অধ্যয়নৰ অতিকৈ প্ৰয়োজন আছে বুলি আমি ব্যক্তিগতভাৱে অনুভৱ কৰোঁ। এইখিনিতে উল্লেখ কৰা ভাল হব যে “বুৰঞ্জী” শব্দটো এক টাই-আহোম শব্দ যাক ইংৰাজীত CHRONICLES বুলি কব পাৰি। আহোম ৰাজত্ব কালত প্ৰতিজন স্বৰ্গদেউৱে নিজৰ শাসন কালৰ প্ৰতিটো তথ্য বা ঘটনা লিপিবদ্ধ কৰা ব্যৱস্থা কৰিছিল আৰু এই ৰাজপত্ৰিকা সমূহকে টাই-আহোমত “বুৰঞ্জী” বুলি কোৱা হৈছিল; এই বুৰঞ্জীসমূহৰ সামূহিক সংগ্ৰহকে আহোমৰ ইতিহাস (History) বুলি কব পাৰি। ঐতিহাসিক তথ্যমতে আহোম ৰাজত্ব কালৰ ১৬ শতিকালৈ “বুৰঞ্জী” সমূহ টাই ভাষাতে লিপিবদ্ধ কৰা হৈছিল , ১৭ শতিকাৰ পৰাহে “বুৰঞ্জী” সমূহ অসমীয়া ভাষাত লিখাৰ ব্যৱস্থা কৰা হয় । এনে তথ্য দ্বাৰা এটা কথা সহজে অনুমান কৰিব পাৰি যে আহোমৰ বুৰঞ্জী অধ্যয়নত টাই-ভাষা জ্ঞানৰ যথেষ্ট গুৰুত্ব আছে, নহ’লে বুৰঞ্জীৰ ভুল ব্যখ্যাৰ অৱকাশ থকাটো স্বাভাৱিক আৰু তেনে চিন্তাৰে বৰ্তমান সময়ত টাই-ভাষা অধ্যয়নৰ প্ৰয়োজনীয়তাক সাম্প্ৰতিক অসমীয়া সমাজে গুৰুত্ব সহকাৰে গ্ৰহন কৰিব লাগে বুলি ব্যক্তিগত অনুভৱ কৰোঁ।\nযিহেতুকে আজিৰ এই সমগ্ৰ আলোচনা আমি অসমীয়া জাতীয় জীৱনৰ স্বাৰ্থত আগবঢ়াব বিচাৰিছোঁ সেয়েহে “অসম” নামটো বিষয়ে সংক্ষেপে কিছু আলোচনা আগবঢ়োৱাটো আমাৰ বিবেচনাৰে যুগুত হব বুলি জ্ঞান কৰিলোঁ। সাম্প্ৰতিক সময়ত “অসম” নামটোৰ উৎপত্তি ক্ষেত্ৰত অসমৰ বৌদ্ধিক সমাজত বিভিন্ন বিৰ্তকৰ সূত্ৰপাত হোৱা দেখা যায় যিটো আমাৰ দৃষ্টিত অযুক্তিবাদী চিন্তাৰ প্ৰতিফলন। “অসম” নামটো উৎপত্তি ক্ষেত্ৰত বিশেষ বিৰ্তক সূচনা নকৰি , অসমৰ এজন বিশিষ্ট ভাষা গৱেষক , সাহিত্যিক ড০ বাণীকান্ত কাকতি দেৱৰ গৱেষণা গ্ৰন্থ “ Assamese, Its Formation and Development”ৰ আৰম্ভণিতে সন্নিবিষ্ট কিছু তথ্য তলত অসম্পাদিতৰূপত উপস্থাপন কৰিলোঁ,\nপৃষ্ঠা নং ০১-০৪\n“The word Assam was connected with the Shan invaders of Brahmaputra Valley. Since 1228 the easternmost part of the valley came under the domination ofasection of the great Thai (Tai) or Shan race which spreads eastwards from the border of Assam over nearly the whole of further India and far into the interior of China”\n“In Darrang Raj Vamsabali ,achronicle of the Koch Kings by Suryya Khari Daibajna, composed in the sixteenth century, the word Assam has all through been employed asaterm of reference to the conquering Shan.”\n“In Sankar Cari, by Daityari Thakur of the seventh century, the Shans have been designated as Ásám, Ásam, Asam.”\n“In Kamrupar Buranji , ofamuch later date, occurs the Acam also.”\n“The word Assam was first applied to the Shans and subsequently to the country they conquered, viz. the regions east of the present District of Kamrup”.\nআমি বিশ্বাস কৰোঁ উপৰোক্ত গৱেষণালব্ধ ঐতিহাসিক তথ্য দ্বাৰা “অসম” নামটো যে শ্বান অৰ্থাৎ আহোম সকলৰ পৰাই উৎপত্তি হোৱা বা আহোম সকলৰ দ্বাৰাই সৃষ্ট সেই কথা সুন্দৰকৈ স্পষ্ট হৈছে আৰু সেয়েহে এই কথা মানি লোৱাটো কাৰোৱে আপত্তি থাকিব নালাগে বুলি ব্যক্তিগতভাৱে বিশ্বাস কৰোঁ।\nএতিয়া আজিৰ মূল আলোচনা বিষয় অৰ্থাৎ আহোমৰ ঐতিহাসিক সমাজ ব্যৱস্থা প্ৰধানকৈ কৃষিব্যৱস্থা আৰু জলব্যৱস্থাৰ বিষয়ে কিছু বৈজ্ঞানিক বিশ্লেষণ তলত আগবঢ়াব প্ৰয়াস কৰিছোঁ।\n১২২৮ খ্ৰীষ্টাব্দ পৰা ১৮২৬ খ্ৰীষ্টাব্দলৈকে অৰ্থাৎ ১৩ শতিকাৰ পৰা ১৯ শতিকাৰ আৰম্ভণিলৈকে সুদীৰ্ঘ ৬০০টা বছৰে অসমত আহোম সকলৰ বলিষ্ঠ নেতৃত্বত বৃহত্তৰ অসমীয়া সমাজ গঠনৰ সোনালী ইতিহাস ৰচিত হৈছিল আৰু এই সোনালী ইতিহাসৰ আৰম্ভণি হৈছিল চাও লুং ছু-কা-ফা নেতৃত্বত, যি ছু-কা-ফাই ১২২৮ খ্ৰীষ্টাব্দ পৰা ১২৬৮ খ্ৰীষ্টাব্দলৈ অসমীয়া জাতি গঠন প্ৰক্ৰিয়াক সবল নেতৃত্ব দিছিল। সেই সময়ৰ বুৰঞ্জীৰ বৈজ্ঞানিক বিশ্লেষণ কৰিলে এটা বিষয় স্পষ্ট হয় যে ,ছু-কা-ফাই যি “ সাতৰাজ মাৰি এক ৰাজ প্ৰতিষ্ঠা কৰি” নীতিয়ে বৃহত্তৰ অসমীয়া জাতি গঠন প্ৰক্ৰিয়া আৰম্ভ কৰিছিল সেই নীতিক কিন্তু সামৰিক শক্তিকৈ কৃষিগত চিন্তাইহে বেছিকৈ প্ৰভাম্বিত কৰিছিল। এই কৃষিগত চিন্তাক মূলত: প্ৰতিনিধিত্ব কৰিছিল আহোমে প্ৰচলন কৰা বাৰিষাৰ কৃষি ( Wet Cultivation) অৰ্থাৎ শালিধানৰ খেতিয়ে। বুৰঞ্জীত পোৱা তথ্যমতে চাও লুং ছু-কা-ফাই প্ৰতিষ্ঠা কৰা প্ৰথম ৰাজধানী চৰাইদেউৰ দাঁতিকাষৰীয়া এঙেৰা, বৰাখোৱা , গচিকলা আদিৰ ঠাইৰ দ মাটিত শালিধানৰ খেতি আৰম্ভ কৰিছিল, এই শালিধানৰ বীজ কৃষিগত চিন্তাত চহকী টাইসকলে লগত লৈ আহিছিল। এই ন-কৃষি পদ্ধতিয়ে অসমৰ ইতিহাসত সোনালী যুগৰ আৰম্ভ কৰিছিল, কিয়নো এই কৃষি ব্যৱস্থা প্ৰতি অসমৰ আদি বাসিন্দা সকলে পূৰ্ণ সমৰ্থন আগবঢ়াইছিল যাৰ পৰিপ্ৰেক্ষিতত আহোমৰ সামৰিক শক্তিতকৈ শালিধানৰ খেতিয়ে সুস্থিৰ জনগোষ্ঠীয় সংমিশ্ৰণৰ দ্বাৰা গতিশীল অসমীয়া সমাজ ব্যৱস্থা গঢ়ি তুলিছিল।\nবুৰঞ্জী পাত লুটিয়ালে এটা কথা স্পষ্ট হয় যে চাও লুং ছু-কা-ফা নেতৃত্বত টাই সকল অসমলৈ অহা আগতে অসমভূমিত শালিধানৰ খেতি প্ৰচলন হোৱা নাছিল, ইয়াৰ বিপৰীতে টাইসকলৰ আগমনৰ আগতে অসমৰ আদি (থলুৱা) বাসিন্দাসকলে বাম মাটিত বীজ সিচি কৰা “আহু” ধানৰ খেতিহে কৰিছিল আৰু এই আহু ধানৰ ফচলৰ উৎপাদনৰ পৰিমাণও তুলনামূলকভাৱে কম আছিল। অসমৰ আদি বাসিন্দাসকলে দ’ মাটিত কেনেকৈ, কি খেতি কৰিব লাগে নজনা বাবে সেই ঠাই সমূহ পিটনি হিচাপে অব্যৱহৃতৰূপত পৰি আছিল, কিন্তু আহোম সকলে দ’ পিটনিসমূহ যে শালিধানৰ উপযুক্ত ঠাই সেইকথা বুজিলৈ দ’ মাটিত শালিধানৰ খেতি আৰম্ভ কৰিছিল আৰু এই দ’ মাটিত শালিধানৰ পথাৰসমূহ নদন-বদনৰূপত জ্যোতিস্মান হৈছিল, তাকে দেখি আদি বাসিন্দাসকল প্ৰথমে আচৰিত হৈছিল আৰু পিছলৈ আহোমৰ এই ন-কৃষি ব্যৱস্থাৰ প্ৰতি আকৰ্ষিত হৈছিল। আৰু এনেকৈয়ে আহোমৰ এই কৃষি ব্যৱস্থাই এখন উৎপাদনমুখী অসমীয়া সমাজ গঢ়াত সহায় কৰিছিল।\nবুৰঞ্জীত পোৱা তথ্যমতে আহোম সকলে ৰাজধানী চৰাইদেউৰ দাঁতিকাষৰীয়া অঞ্চলত শালিধানৰ খেতিৰ ওপৰিও অলংকাৰ যুক্ত ধান যেনে বৰা, জহা আদি ধানৰ খেতিও প্ৰচলন কৰিছিল। সেইদিশে চাবলৈ গ’লে এটা কথা স্পষ্ট হয় যে চৰাইদেউ আৰু বৰ্তমান শিৱসাগৰ জিলাৰ বিভিন্ন অঞ্চল ধান খেতিৰ বাবে উপযুক্ত আছিল আৰু সেই কথা আহোমসকলে আৱিস্কাৰ কৰিয়ে অসমৰ বহুঠাই জৰীপৰ অন্ত:ত চৰাইদেউত প্ৰথম ৰাজধানী প্ৰতিষ্ঠা কৰিছিল বুলি ভবাৰ নিশ্চয়কৈ থল আছে। আমাৰ চিন্তাৰে এই ঐতিহাসিক সিদ্বান্তত দুই ধৰণৰ বৈজ্ঞানিক ভিত্তি বিচাৰি পোৱা যায়,\nক। দিখৌ নদীয়ে নগা পাহাৰৰ পৰা কঢ়িয়াই অনা উৰ্বৰ পলস ভূমিয়ে চৰাইদেউ অঞ্চলৰ মাটি ধান খেতিৰ বাবে উপযোগী কৰি তুলিছিল।\nখ। শিৱসাগৰত জলপৃষ্ঠ আৰু ভূপৃষ্ঠ মাজৰ পাৰ্থক্য কম হোৱা বাবে এই অঞ্চলৰ মাটিৰ জীপালতা ধান খেতিৰ বাবে উপযোগী আছিল।\nওপৰত আলোচনা কৰা আহোমৰ কৃষি ব্যৱস্থাত আৰু কিছু বৈজ্ঞানিক চিন্তাৰ সমল বিচাৰি পোৱা যায় যিসমূহ তলত উল্লেখ কৰা হ’ল,\nক। আলি দিয়া ব্যৱস্থাৰে বৃহৎ পথাৰ সমূহক সৰু পথাৰলৈ ৰূপান্তৰ কৰি পথাৰত উৰ্বৰতা বৃদ্ধিৰ লগতে সম-জলযোগানৰ চিন্তা।\nখ। কঠীয়া সিঁচা পদ্ধতি দ্বাৰা পচলৰ উৎপাদন বৃদ্ধি কৰা লগতে ধান দাই অনা পদ্ধতিৰে পথাৰ উৰ্বৰতা বৃদ্ধি কৰা চিন্তা।\nগ। প্ৰতিবছৰে একেই ধানৰ খেতি নকৰি সময়ে সময়ে ধানৰ বীজ সলনি কৰি পচলৰ উৎপাদন বৃদ্ধি কৰা।\nঘ। ওপৰোক্ত গঠনমূলক চিন্তাবোৰৰ ওপৰিও আহোম সকলে পথাৰত জলসিঞ্চনৰ ব্যৱস্থা কৰা লগতে বানপানীৰ পৰা পথাৰ সমূহ ৰক্ষা কৰিবলৈ মথাউৰি (embankments) নিৰ্মান কৰা ঐতিহাসিক তথ্য আহোম বুৰঞ্জীত পোৱা যায়।( প্ৰসংগ তথ্য: Guha, A..; The Ahom Political System : An Enquiry into the State Formation Process in Medieval Assam,(1228-1714), Social Scientist, Vol.11, No.12 (Dec-1983), pp 3-34)।\nআমি বিশ্বাস কৰোঁ যে ওপৰোক্ত আলোচনা দ্বাৰা আহোম সকলৰ কৃষিগত ব্যৱস্থাত জড়িত হৈ থকা বৈজ্ঞানিক চিন্তাৰ এক সম্যক ধাৰণা প্ৰতিষ্ঠা কৰাত আমি কিছু পৰিমানে সফল হৈছোঁ।তেনেচিন্তাৰে আমি কৃষিগত আলোচনাক ইমানতে সামৰি আহোমসকলৰ জলব্যৱস্থাৰ বিষয়ে কিছু আলোচনা তলত আগবঢ়াব বিচাৰিছোঁ।\nআহোম ৰাজত্বকালৰ জলব্যৱস্থাপনা (Water management) বিষয়ে আলোচনা কৰিব আগবাঢ়িলেই মনলৈ স্বাভাৱিকতেই শিৱসাগৰ জিলাখন ভাহি আহে, কিয়নো “শিৱসাগৰ” নামটোৱে আহোম ৰাজত্বৰ উন্নত জলব্যৱস্থাৰ এক অন্যতম স্বাক্ষৰ। এইখিনিতেই উল্লেখ কৰি থোৱা ভাল হব আজিৰ আলোচনাৰ বিষয়বস্তুক গুৰুত্ব দি আজিৰ আলোচনাত শিৱসাগৰৰ ঐতিহাসিক জন্ম ৰহস্য বিষয়ে আমি আলোচনা কৰিব বিচৰা নাই, সেয়েহে পোনপটীয়াকৈ আমি মূল বিষয়বস্তু “জলব্যৱস্থাৰ বৈজ্ঞানিক বিশ্লেষণ” বিষয়ে তলত আলোচনা প্ৰয়াস কৰিলোঁ।\nবুৰঞ্জীৰ তথ্যমতে আহোম ৰাজত্বকালৰ বিভিন্নজন স্বৰ্গদেউৱে কেৱল মাত্ৰ শিৱসাগৰ জিলাতেই ৩০০ৰো অধিক সৰু-বৰ পুখুৰী খন্দাইছিল। এই তথ্য দ্বাৰা এটা কথা স্পষ্ট হয় যে শিৱসাগৰ জিলাৰ জলস্তৰ ঐতিহাসিক দিনৰ পৰাই জলব্যৱস্থাপনা দিশৰ পৰা সুচল আছিল। আহোম ৰাজত্বকালৰ উন্নত জলব্যৱস্থাক প্ৰতিনিধিত্ব কৰি আজিও গৰীমাৰে জ্বিলিকি থকা বিভিন্ন পুখুৰীসমূহৰ (পুখুৰী সমূহক আমি ব্যক্তিগত চিন্তাৰে জলসম্পদৰূপে গণ্য কৰোঁ) বৈজ্ঞানিক অধ্যয়ন কৰিব আগবাঢ়িলে আমাৰ মনলৈ সততেই দুটা প্ৰশ্ন আহে,\n১. পুখুৰী সমূহ কিয় খন্দা হৈছিল? ইয়াৰ অন্তৰালত কি কি বৈজ্ঞানিক কাৰণ নিৰ্হিত হৈ আছে?\n২. পুখুৰী খন্দাৰ বাবে ঠাই নিৰ্বাচন কৰাত বৈজ্ঞানিক চিন্তা জড়িত হৈ আছিল নে?\nপ্ৰথমটো প্ৰশ্ন উত্তৰ বিচাৰি পোনপ্ৰথমেই আমি আহোমৰ “ঘৰ” সজা বৈজ্ঞানিক চিন্তাক আলোকপাত কৰাটো যুগুত। আমি যদি আহোমৰ ঘৰ সমূহলৈ মন কৰোঁ তেন্তে দেখিম যে তেওঁলোকে ঘৰ সজা বাৰীত প্ৰথমতে এটা ঢাপ মাৰে বা নিৰ্মান কৰে। এই ঢাপ নিৰ্মানৰ যাৰ দ্বাৰা বাৰীখনক তিনিটা প্ৰকাৰে সুৰক্ষিত কৰা বৈজ্ঞানিক চিন্তা জড়িত হৈ থাকে বুলি ব্যক্তিগত চিন্তাৰে অনুভৱ কৰোঁ ,\n১. বাৰী সীমা সুনিদিষ্ট কৰা চিন্তা\n২. বাহিৰা পানী বাৰীত পোনপটীয়া প্ৰৱেশত বাধা দিয়াৰ চিন্তা\n৩. বাৰীৰ অতিৰিক্ত পানী সুবিধাজনকভাৱে বাহিৰলৈ উলিয়াই নিয়াৰ চিন্তা।\nইয়াৰ ওপৰিও আহোম সকলে ঘৰৰ সজাৰ আগতে নিজৰ বাৰীত বহুমুখী চিন্তাৰে এটা পুখুৰীখান্দে, এই পুখৰীৰ খন্দাৰ লগত জড়িত বহুমুখী চিন্তাসমূহক তলত উল্লেখ কৰা ধৰণে বিশ্লেষণ কৰিব পাৰি,\n১. ঘৰৰ ভেটি তুলিবলৈ পুখুৰী মাটি ব্যৱহাৰ কৰা।\n২. এই পুখুৰীত বৰষুণৰ পানী সঞ্চয় কৰি এই পানীক ঘৰুৱা কামত ব্যৱহাৰ কৰা হয় (Rain water harvesting) ।\n৩. এই পুখুৰী মসৎ উৎপাদনৰ বাবেও ব্যৱহাৰ কৰা হয়।\nএতিয়া আলোচনা আৰম্ভৰণিতেই উল্লেখ কৰা প্ৰথমটো প্ৰশ্নৰ উত্তৰ ওপৰত উল্লেখ কৰা দ্বিতীয়টো চিন্তা দ্বাৰা দিব পাৰি। অৰ্থাৎ আহোম সকলে পুখুৰীসমূহ কেৱল নগৰৰ শোভাবৰ্ধনৰ স্থানৰূপে খন্দা নাছিল সেই ঐতিহাসিক দিনতেই ইয়াত জড়িত হৈ আছিল বৰ্তমান সময়ত খুব চৰ্চিত হৈ থকা Rainwater Harvesting ৰ দৰে গভীৰ বৈজ্ঞানিক জলব্যৱস্থাপনাৰ চিন্তা, যাক আমি আহোম সকলৰ বৈজ্ঞানিক দূৰদৰ্শী চিন্তাৰ এক নমুনা বুলি কব পাৰোঁ। বৰষুণৰ পানীক প্ৰাকৃতিক ব্যৱস্থাৰে সংগ্ৰহ কৰি সেই পানীক বিজ্ঞান সন্মতভাৱে খোৱাৰ লগতে কৃষিকাৰ্য বাবে প্ৰয়োজনীয় জলসিঞ্চনৰ বাবেও ব্যৱহাৰ কৰিব পৰা যি বৈজ্ঞানিক চিন্তা সেই চিন্তাকও আহোম ৰাজত্বকালত খন্দা পুখুৰীসমূহে প্ৰতিনিধিত্ব কৰে বুলি আমি নিজস্ব বৈজ্ঞানিক চিন্তাৰে বিশ্বাস কৰোঁ। এইখিনিকে পুখুৰীসমূহৰ আকাৰত ওপৰতও কিছু আলোচনা কৰাটো আমাৰ বিবেচনাৰে উচিত হব। আমি সকলোৱে জানো যে বৰষুণৰ পানী কেৱল ভূপৃষ্ঠ ওপৰতেই আৱদ্ধ নহয় ই ভূগৰ্ভৰ জলভাণ্ডাৰক সজীৱ কৰাটো গুৰুত্বপূৰ্ণ ভূমিকা গ্ৰহন কৰে আৰু এই সমগ্ৰ প্ৰক্ৰিয়াটোক জলচক্ৰ (water cycle) হিচাপে জনা যায়। এনেক্ষেত্ৰত যদি বহল পৃষ্ঠত বৰষুণৰ পানী সংগ্ৰহ কৰা হয় তেন্তেই ভূগৰ্ভ জলভাণ্ডাৰ সজীৱকৰণত বেছি ই ধনাত্মক প্ৰভাৱ পেলায়। ইয়াতে উল্লেখ কৰা ভাল সাম্প্ৰতিক সময়ত প্ৰাকৃতিক মুকলি পৃষ্ঠৰ তুলনাত কংকিটৰ পৃষ্ঠৰ পৰিমাণ সংশয়জনভাৱে বাঢ়ি গৈছে, যাৰ পৰিপ্ৰক্ষিতত ভূ-গৰ্ভৰ জলভাণ্ডাৰৰ সজীৱকৰণত বিৰূপ প্ৰভাৱ পৰিছে। এনে পৰিৱেশত আহোমৰ ওপৰোক্ত বৈজ্ঞানিক জলব্যৱস্থাক সন্মান জনায় ঐতিহাসিক জলাশয়সমূহক বৈজ্ঞানিক চিন্তাৰে সুৰক্ষিত কৰাটো অতিকৈ জৰুৰী হৈ পৰিছে বুলি আমি ব্যক্তিগত ভাৱে বিশ্বাস কৰোঁ।\nএতিয়া আহোঁ আৰম্ভনিতেই উল্লেখ কৰা দ্বিতীয়টো বিষয়লৈ অৰ্থাৎ পুখুৰী বাবে স্থান নিৰ্বাচন কৰা বৈজ্ঞানিক চিন্তালৈ। বুৰঞ্জী অধ্যয়নত জনা যায়যে আহোম সকলে অমাৱস্যা নিশা জলন্ত চাকিলৈ পুখুৰী বাবে উপযুক্ত ঠাইৰ জৰীপ কৰিছিল আৰু এনে জৰীপত য'তে চাকিখন নুমাই গৈছিল সেই ঠাই পুখুৰী খন্দা বাবে উপযুক্ত বুলি গণ্য কৰিছিল। আহোমৰ এনে জৰীপৰ অন্তৰালত থকা বৈজ্ঞানিক চিন্তাৰ বিষয়ে জানিবলৈ আমি বিজ্ঞানৰ “Lunar effect on groundwater” বিষয়ে জনাটো দৰকাৰ। বিজ্ঞানৰ এই তত্ত্বমতে পূৰ্ণিমা নিশা ভূ-গৰ্ভৰ জলস্তৰ হ্ৰাস পায় বা নিম্নস্তৰ হয় আনহাতেদি অমানিশা দিনা এই জলস্তৰ বৃদ্ধি পায় বা উচ্চস্তৰ হয়। এতিয়া সহজেই অনুমান কৰিব পাৰি অমানিশা চাকিখন নুমাই যোৱা ঠাইডুখুৰ কিয় পুখুৰীৰ বাবে উপযুক্ত বুলি গ্ৰহন কৰা হয়। আমি বিশ্বাস কৰোঁ যে এনে চিন্তা দ্বাৰা আহোম ৰাজত্ব জলব্যৱস্থাপনা চহকী বৈজ্ঞানিক চিন্তাক সুস্পষ্ট ৰূপত প্ৰতিষ্ঠা কৰিব পাৰি।\nওপৰোক্ত চিন্তাৰে আজিৰ আমাৰ আলোচনাৰ বিষয় “আহোমৰ ঐতিহাসিক সমাজ ব্যৱস্থাৰ মূলত: কৃষিগত চিন্তাৰ আৰু জলব্যৱস্থাৰ বৈজ্ঞানিক বিশ্লেষণ”ক ইমানতে সামৰিব বিচাৰিছোঁ। আশাকৰোঁ আজিৰ আলোচনাই আহোম ৰাজত্বকালৰ উৎপাদনমুখী (Productive) অসমীয়া সমাজ গঠনৰ দুই মূল: ব্যৱস্থা কৃষি আৰু জলৱ্যৱস্থাত অন্ত:নিৰ্হিত হৈ থকা বৈজ্ঞানিক ভিত্তি সমূহক কিছু পৰিমানে হ’লেও দাঙি ধৰিবলৈ সক্ষম হৈছে।\nসদৌ শেষত সাম্প্ৰতিক সময়ত যেনেদৰে এটাচামে ধৰ্মীয় চিন্তাৰে ইতিহাস বিকৃত কৰিবলৈ যত্নপৰ হৈছে তেনে পৰিৱেশত সমাজ উত্তৰণৰ স্বাৰ্থত বৈজ্ঞানিক চিন্তাৰে ইতিহাস অধ্যয়ন কৰিবলৈ আধুনিক যুক্তিবাদীমন বোৰ সাজু হোৱা সময় সমাগত বুলি আমি ব্যক্তিগত ভাৱে অনুভৱ কৰি আজিৰ এই চিন্তা ইমানতে সামৰণি মাৰিলোঁ।\nলেখকৰ নিজা ব্লগৰ সূত্ৰঃ https://bijoykrishna-bkc.blogspot.com/2018/05/blog-post_12.html\nTags # ANALYSIS # ARTICLE # DR-BIJOY-KRISHNA-CHETIA # ডঃবিজয় কৃষ্ণ চেতিয়া # প্ৰৱন্ধ # বিশ্লেষণ


এইজন অসম সন্তানে পালে কঠোৰ পৰিশ্ৰমৰ ফল! মহেন্দ্ৰ সিং ধোনীৰ পৰা লাভ কৰিলে মটৰচাইকেল – News Time Assam by Pratham Khabar\nঘৰ/আঞ্চলিক/এইজন অসম সন্তানে পালে কঠোৰ পৰিশ্ৰমৰ ফল! মহেন্দ্ৰ সিং ধোনীৰ পৰা লাভ কৰিলে মটৰচাইকেল\nএইজন অসম সন্তানে পালে কঠোৰ পৰিশ্ৰমৰ ফল! মহেন্দ্ৰ সিং ধোনীৰ পৰা লাভ কৰিলে মটৰচাইকেল\nএইবাৰ নাজিৰাৰ এজন যুৱকে আকৌ এবাৰ প্ৰমাণ কৰিলে যে যদি আপুনি নিষ্ঠাৰে কঠোৰ পৰিশ্ৰম কৰে তেন্তে আপুনি ভাল ফল লাভ কৰিব।\nকঠোৰ পৰিশ্ৰমৰ ফল পায়! এই বাক্যাংশটো সময়ৰ লগে লগে বিশ্বৰ বহুলোকে তেওঁলোকৰ কামৰ প্ৰতি তেওঁলোকৰ কঠোৰ পৰিশ্ৰম আৰু নিষ্ঠাৰ বাবে প্ৰমাণ হৈছে।\nনাজিৰাৰ বালিঘাটৰ বাসিন্দা জীতেন লোহাৰ এটা দৰিদ্ৰ পৰিয়ালৰ যুৱক। পাঁচ বছৰ আগতে তেওঁ তেওঁৰ সৰু চিত্ৰকলাৰ ব্যৱসায় আৰম্ভ কৰিছিল আৰু তেওঁ কেতিয়াওঁ ভবাও নাছিল যে এদিন তেওঁৰ চিত্ৰাংকন ব্যৱসায়ে ঘৰলৈ এখন বাইক আনিব পাৰিব।\nজানিব পৰা মতে, কেইদিনমান আগতে, জীতেনক ইণ্ডিগো পেইণ্টছ কোম্পানীয়ে যোগাযোগ কৰিছিল। তেওঁক চেম্পিয়নশ্বিপৰ বাবে কোম্পানীৰ পৰা ৰং ব্যৱহাৰ কৰি অংকন কৰা কেইখনমান ছবি প্ৰেৰণ কৰিবলৈ কোৱা হৈছিল।\nকোম্পানীয়ে বিচৰা অনুসৰি তেওঁ ঘৰ বোৰ ৰং কৰা কেইখনমান ফটো শ্বেয়াৰ কৰিছিল। ছবিবোৰ প্ৰেৰণ কৰাৰ দুদিন পিছত, তেওঁ ভাল খবৰ টো পাইছিল যে তেওঁক কোম্পানীয়ে এটা পুৰষ্কাৰৰ বাবে বাছনি কৰিছে য’ত টিভিএছ মটৰ কোম্পানীৰ পৰা এখন মটৰচাইকেল অন্তৰ্ভুক্ত আছিল।\nকেইদিনমান আগতে, তেওঁক বঁটা প্ৰদান অনুষ্ঠানৰ বাবে মুম্বাইলৈ মাতি অনা হৈছিল য’ত তেওঁ ভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীৰ সেই পুৰষ্কাৰ লবলৈ সক্ষম হৈছিল।\nলক্ষণীয় ভাৱে, কোম্পানীটোৱে এই বঁটাৰ বাবে সমগ্ৰ দেশত ২০ জন চিত্ৰশিল্পী বাছনি কৰিছিল আৰু জীতেন উত্তৰ-পূব ভাৰতৰ একমাত্ৰ বঁটা প্ৰাপ্ত ব্যক্তি আছিল। এই খবৰটোৱে জীতেনৰ লগতে গোটেই গাওঁবাসী আৰু সমগ্ৰ অসমবাসী গৌৰৱান্বিত হৈছে।\nAssam Former Indian Crickter Jiten Lohar Mahendra Singh Dhoni Nazira News Time Assam Pratham Khabar 24x7\n১ ডিচেম্বৰৰ পৰা মহানগৰবাসীৰ বাবে নতুন নিয়ম\nদুখঃজনক! জ্যেষ্ঠ সাংবাদিক বিকাশ মৰাণ আৰু নাই….


Pushpa: The Rise: কি কি গুৰুতৰ মেডিকেল সমস্যা আছে আল্লু অৰ্জূনৰ 'পুষ্পা ৰাজ'ৰ...\nমনোৰঞ্জন | January 28, 2022,2:20 pm IST\nকংগ্ৰেছৰ ৮০ শতাংশ লোক চোৰ-ডকাইত বুলি কৈ নিজৰ পিতৃৰ আত্মাক আঘাত দিছে পীয়ুষ হাজৰিকাই, ক'লে প্ৰদেশ কংগ্ৰেছৰ সভাপতি ভূপেন বৰাই\nকবিতাৰ জৰিয়তে মুখ্যমন্ত্ৰী হিমন্ত বিশ্ব শৰ্মাৰ লগতে ৰাজ্য চৰকাৰখনত সমালোচনাৰে থকা-সৰকা কৰা কংগ্ৰেছৰ সভাপতিগৰাকী এতিয়া বিজেপিৰ প্ৰতিগৰাকী নেতা মন্ত্ৰী বিধায়কৰ বাবেই হৈ পৰিছে আক্ৰমণৰ লক্ষ্য।...\nঅসম | January 28, 2022,2:10 pm IST\nক'ৰোনাৰ পিছত, আন এটা বিপদজনক ভাইৰাছে নক কৰিছে ! পিছে ই মানুহক সংক্ৰমণ কৰিব পাৰিবনে ? সবিশেষ জানক\nনতুন ভাইৰাছটো দক্ষিণ আফ্ৰিকাত পোৱা গৈছে। এইটো কোৱা হৈছে যে ইয়াৰ দ্বাৰা সংক্ৰমিত হোৱা প্ৰতি তিনিজন লোকৰ ভিতৰত এজনৰ মৃত্যু হৈছে। একে সময়তে, ই যথেষ্ট দ্ৰুততাৰে বিয়পে। এই নতুন ভাইৰাছটোৰ নাম বৰ্তমান NeoCov।...\nবিশ্ব | January 28, 2022,1:51 pm IST\nDisha Patani: কেতিয়াবা যদি উজ্জ্বল হালধীয়া, কেতিয়াবা গোলপীয়া... এনে ফটোৰে ছচিয়েল মিডিয়া কঁপাইছে দিশা পাটানীয়ে\nবলীউদৰ ফিটনেচ ফ্ৰিক নায়িকাসকলৰ ভিতৰত অন্যতম দিশা পাটানী।...\nমনোৰঞ্জন | January 28, 2022,1:40 pm IST\nNew Coronavirus NeoCov: তিনিজনৰ ভিতৰত এজনৰ নিশ্চিত মৃত্যু, উহানৰ বিজ্ঞানীয়ে দিছে ভয়াৱহ কোৰোণা ভাইৰাছৰ নতুন ৰূপৰ আশংকা\nNew Coronavirus NeoCov: নিওকোভে MERS-CoVৰ উচ্চ মৃত্যুৰ হাৰ যিটোত প্ৰতি তিনিজন সংক্ৰমিত ব্যক্তিৰ ভিতৰত এজনৰ মৃত্যু হয় আৰু বৰ্তমানৰ SARS-CoV-2 কৰোনাভাইৰাছৰ উচ্চ সংক্ৰমণ হাৰৰ সম্ভাৱ্য সংমিশ্ৰণ বহন কৰে।...\nবিশ্ব | January 28, 2022,1:34 pm IST\nমোহময়ী অভিনেত্ৰী দেৱলীনা ভট্টাচাৰ্যক অস্ত্ৰোপচাৰৰ বাবে চিকিৎসালয়ত ভৰ্তি কৰোৱা হৈছে, ফটো শ্বেয়াৰ কৰিছে বান্ধৱীয়ে ...\nদেৱলীনা ভট্টাচাৰ্য (Devoleena Bhattacharjee) 'বিগ বছ ১৫'ৰ পৰা বাহিৰ হৈছে। দেৱলীনা ভট্টাচাৰ্যই অস্ত্ৰোপচাৰ কৰিব লাগিব, ইয়াৰ বাবে তেওঁক চিকিৎসালয়ত ভৰ্তি কৰোৱা হৈছে।...\nমনোৰঞ্জন | January 28, 2022,1:21 pm IST\nসেনাৰ ছাৰ্জেণ্ট পদ এৰি এডাল্ট ছবিৰ নায়িকা হ’ল এইগৰাকী মহিলা, ক’লে – ‘আৰ্মীতকৈ ভাল এই কাম!’\nশেহতীয়াকৈ কায়লীয়ে ৰেডিটৰ আস্ক মি এনিথিং ছেছনত নিজৰ অনুৰাগীৰ সৈতে বাৰ্তালাপ কৰে। তেওঁ কয় যে তেওঁৰ পছন্দৰ বন্দুক আছিল 7.62 mm M240 মেচিনগান।...\nবিশ্ব | January 28, 2022,1:16 pm IST\nSurya Grahan 2022|Solar Eclipse 2022: বছৰটোৰ প্ৰথম সূৰ্যগ্ৰহণ ! অতি সাৱধান হওঁক, জীৱনৰ অস্থিৰতা প্ৰতিহত কৰিবলৈ এই সকলোবোৰ অনুসৰণ কৰক ...\nSolar Eclipse 2022|Lunar Eclipse 2022|Surya Grahan 2022|Chandra Grahan: গ্রহণের সময়ে বিশেষ ভাবে খেয়াল রাখতে হবে ৷ এই বিষয়গুলি মেনটেইন করতে হবে...\nজীৱন শৈলী | January 28, 2022,12:54 pm IST\nMouni Roy Wedding : মৌনি ৰয়ে শ্বেয়াৰ কৰিলে বিয়াৰ প্ৰথমটো ভিডিঅ’, ক’লে – So blessed\nমৌনি ৰয়ে প্ৰেমিক সুৰজ নাম্বিয়াৰৰ সৈতে ২৭ জানুৱাৰীত আনুষ্ঠানিকভাৱে বিবাহপাশত আবদ্ধ হয়।...\nমনোৰঞ্জন | January 28, 2022,12:33 pm IST\nএগৰাকী ৩৮ বছৰীয়া মহিলাই চিম্পাঞ্জীৰ প্ৰেমত পৰিল ! ৰোমাঞ্চ দেখি দুয়োকে পৃথক কৰিবলৈ বাধ্য হ'ল চিৰিয়াখানা কৰ্তৃপক্ষ ...\nচিৰিয়াখানা কৰ্তৃপক্ষই মহিলাগৰাকীক চিৰিয়াখানালৈ অহাৰ ওপৰত নিষেধাজ্ঞা আৰোপ কৰিছে। তেওঁলোকৰ মতে মহিলাগৰাকীৰ প্ৰেম চিতা নামৰ চিম্পাঞ্জীটোৰ বাবে ক্ষতিকাৰক প্ৰমাণিত হৈছে। যেতিয়াই মহিলাগৰাকী আহে, তেওঁ সুখী হয়, কিন্তু যেতিয়া তেওঁ তাত নাথাকে, চিতা সকলো সময়তে দুখী হয়।...\nবিশ্ব | January 28, 2022,12:18 pm IST\nCase Against Shweta Tiwari: "ভগৱানে মোৰ ব্ৰাৰ ছাইজ লৈ আছে", মন্তব্যৰ পিছতে অভিনেত্ৰী স্বেতা তিৱাৰীৰ বিৰুদ্ধে গোচৰ\nCase Against Shweta Tiwari: "ভগৱানে মোৰ ব্ৰাৰ ছাইজ লৈ আছে" বুলি কৰা মন্তব্য কৰিছিল অভিনেত্ৰী স্বেতা তিৱাৰী (Shweta Tiwari)য়ে।...\nদেশ | January 28, 2022,12:01 pm IST\nGold Price Today: আজি পুনৰ দাম বাঢ়িছে সোণ-ৰূপৰ ! বজাৰলৈ যোৱাৰ পূৰ্বে জানক শেহতীয়া দাম ...\nMCXত সোণৰ মূল্য (Gold Silver Price Today) আজি ০.০৬ শতাংশ অধিক ব্যৱসায় কৰি আছে। একে সময়তে, ৰূপৰ মূল্য ০.১৭ শতাংশ বৃদ্ধি হৈছে। একে সময়তে, কালি, সোণৰ হাৰ ১.১২ শতাংশ হ্ৰাস হৈছে।...\nদেশ | January 28, 2022,11:59 am IST\nDrugs Paddler Arrested : জালুকবাৰী ৰে'লৱে ফ্লাই অভাৰৰ সমীপত আটক দুই দুৰ্ধৰ্ষ ড্ৰাগছ সৰবৰাহকাৰী\nআটকাধীন দুয়োৱে ডিমাপুৰৰ পৰা AS01MC6144 নম্বৰৰ পাচলি কঢ়িয়াই অনা ডি আই বাহনৰে গুৱাহাটী লৈ আনিছিল ড্ৰাগছভৰ্তি তিনিটা চাবোনৰ কেছ।...\nঅসম | January 28, 2022,11:58 am IST\nঅৱশেষত আৰক্ষীয়ে বৃহস্পতিবাৰে উপায়ুক্তৰ কাৰ্যালয়ৰ পৰা গ্ৰেপ্তাৰ কৰিলে মহিলাগৰাকীক। বৰ্তমান মহিলা থানাত ৰখা হৈছে মহিলাগৰাকীক।...\nঅসম | January 28, 2022,11:50 am IST\nনৱাজুদ্দিন চিদ্দিকীয়ে মুম্বাইত এটা বিলাসী বাংলো নিৰ্মাণ কৰি মানুহক হতবাক কৰি দিছে। এতিয়া এই বাংলোটোৰ ফটোবোৰ সামাজিক মাধ্যমত ঘূৰি আছে।...\nজীৱন শৈলী | January 28, 2022,11:38 am IST


PM মোডীয়ে এই ডাকঘৰ আঁচনিত বিনিয়োগ কৰে, আপুনিও ইয়াৰ সুবিধা লোৱা উচিত...– News18 assam\nNarendra Modi investment in NSC: PM Narendra Modi জীৱন বীমা আৰু ৰাষ্ট্ৰীয় সঞ্চয় প্ৰমাণপত্ৰত ডাঙৰ বিনিয়োগ কৰিছে। পৰিসংখ্যা অনুসৰি, জুন ২০২০ ত, তেওঁ NSCত ৮ লাখ ৪৩ হাজাৰ ১২৪ টকা বিনিয়োগ কৰিছিল। যদি আপুনি এক সুৰক্ষিত আৰু চৰকাৰী আঁচনিত বিনিয়োগ কৰিব বিচাৰে, আপুনি ৰাষ্ট্ৰীয় সঞ্চয় প্ৰমাণপত্ৰ (National Savings Certificate)ত বিনিয়োগ কৰিব পাৰে।\nLast Updated : October 16, 2021, 23:24 IST\nযদি আপুনি সুৰক্ষিত বিনিয়োগত বাম্পাৰ লাভ কৰিব বিচাৰে, আপোনাৰ ওচৰত এক ভাল সুযোগ আছে। আপুনি ডাকঘৰ আঁচনিত ভাল ৰিটাৰ্ণ লাভ কৰে। আটাইতকৈ গুৰুত্বপূৰ্ণ কথাটো হ'ল, প্ৰধানমন্ত্ৰীয়ে এই বিশেষ ডাকঘৰ আঁচনিতো বিনিয়োগ কৰিছে।\nPM Narendra Modi জীৱন বীমা আৰু ৰাষ্ট্ৰীয় সঞ্চয় প্ৰমাণপত্ৰত ডাঙৰ বিনিয়োগ কৰিছে। পৰিসংখ্যা অনুসৰি, জুন ২০২০ ত, তেওঁ NSCত ৮ লাখ ৪৩ হাজাৰ ১২৪ টকা বিনিয়োগ কৰিছিল। তেওঁ জীৱন বীমাৰ বাবে ১ লাখ ৫০ হাজাৰ ৯৫৭ টকাৰ প্ৰিমিয়াম জমা কৰিছিল।\nৰাষ্ট্ৰীয় সঞ্চয় প্ৰমাণপত্ৰ কি?\nযদি আপুনি শূন্য বিপদাশংকাত বিনিয়োগ কৰিব বিচাৰে তেন্তে আপুনি ডাকঘৰত বিনিয়োগ কৰা উচিত। যদি আপুনি এক সুৰক্ষিত আৰু চৰকাৰী আঁচনিত বিনিয়োগ কৰিব বিচাৰে, আপুনি ৰাষ্ট্ৰীয় সঞ্চয় প্ৰমাণপত্ৰ (National Savings Certificate)ত বিনিয়োগ কৰিব পাৰে। এইটো এটা সুৰক্ষিত বিনিয়োগ কিয়নো ই ডাকঘৰৰ ক্ষুদ্ৰ সঞ্চয় আঁচনিৰ অংশ আৰু দেশৰ প্ৰধানমন্ত্ৰীয়ে নিজেই ইয়াত বিনিয়োগ কৰে।\nকেনেদৰে বিনিয়োগ কৰিব?\nৰাষ্ট্ৰীয় সঞ্চয় প্ৰমাণপত্ৰত (National Savings Certificate) পাঁচ বছৰৰ নিম্নতম লক-ইন ম্যাদ আছে। ইয়াৰ অৰ্থ হৈছে যে আপুনি পাঁচ বছৰৰ বিনিয়োগৰ পিছতহে ইয়াক আঁতৰাবলৈ সক্ষম হ'ব। এনএছচি তিনিটা ধৰণে বিনিয়োগ কৰিব পাৰি।\nএকক প্ৰকাৰ - এনে ধৰণৰ আপুনি নিজৰ বাবে বা নাবালকৰ বাবে বিনিয়োগ কৰিব পাৰে।\nযুটীয়া এ প্ৰকাৰ - এনে প্ৰমাণপত্ৰ দুজন ব্যক্তিয়ে একেলগে প্ৰাপ্ত কৰিব পাৰে অৰ্থাৎ দুজন লোকে একেলগে বিনিয়োগ কৰিব পাৰে\nযুটীয়া বি প্ৰকাৰ - দুজন লোকে ইয়াত বিনিয়োগ কৰে, কিন্তু ম্যাদপুৰ্তিৰ ওপৰত ধন (Maturity) কেৱল এজন বিনিয়োগকাৰীক পৰিশোধ কৰা হয়।\nবিনিয়োগে কিমান কৰিব পাৰে?\nডাকঘৰ আঁচনিৰ বৰ্তমান সূতৰ হাৰ ৬.৮%। এই আঁচনিত আপুনি কমেও ১ হাজাৰ টকা বিনিয়োগ কৰিব পাৰে আৰু ১০০ ৰ গুণিতকত ধন বিনিয়োগ কৰিব পাৰে। অৱশ্যে, বিনিয়োগৰ কোনো সৰ্বাধিক সীমা নাই।\nযদি আপুনি এনএছচিত বিনিয়োগ কৰে, আপুনি প্ৰতি বছৰে ১.৫ লাখ টকালৈকে বিনিয়োগ কৰি আয়কৰ ধাৰা ৮০চি (Section 80C of Income Tax)ৰ অধীনত কৰ ৰেহাই লাভ কৰিব। যেতিয়া কৰযোগ্য উপাৰ্জন থাকে, পৰিমাণটো মুঠ উপাৰ্জনৰ পৰা কৰ্তন কৰা হয়।\nFirst published: October 16, 2021, 23:24 IST\nmoneyNSCPM Narendra ModiPost Office Scheme


জন্মেজয় - অসমীয়া ৱিকিপিডিয়া\n(জনমেজয়ৰ পৰা পুনঃনিৰ্দেশিত)\nব্যাস আৰু ৰজা জন্মেজয়\nজন্মেজয় বা জনমেজয় (ইংৰাজী: Janamejaya) পাণ্ডৱ বংশৰ পৰীক্ষিত ৰজাৰ পুতেক। তেওঁৰ মাক আছিল মাদ্ৰৱতী। তেওঁৰ পিতৃ পৰীক্ষিত ৰজাক তক্ষক নাগে দংশি মাৰে। জনমেজয়ৰ পিতৃ পৰীক্ষিত ৰজা আছিল অৰ্জুনৰ পুত্ৰ অভিমন্যু আৰু উত্তৰাৰ পুত্ৰ। শুকে তেওঁৰ (পৰীক্ষিত) আগত মহাভাগৱত কৈছিল।\nএদিন পৰীক্ষিত ৰজাই মৃগয়া কৰিবলৈ বনলৈ যায় আৰু পিয়াহ লগাত পানী বিচাৰি শমিক মুনিৰ আশ্ৰম পায়গৈ। শমিক মনি তেতিয়া চকু মুদি ধ্যানমগ্নহৈ আছিল। ৰজা পৰীক্ষিতে ধ্যান কৰা ভাও জুৰি মুনিয়ে তেখেতক অৱজ্ঞা কৰা বুলি ভাবি, খঙত ওচৰতে পৰি থকা মৰা সাপ এডাল মুনিৰ ডিঙিত মেৰিয়াই দি থৈ যায়।\nৰজাই মুনিৰ ডিঙিত সাপ মেৰিয়াই থৈ যোৱা বাৰ্তা পাই শমীক মুনিৰ পুত্ৰ শৃংগীয়ে খঙত অগ্নিশৰ্মাহৈ কৌষিকী নদীৰ পানী স্পৰ্শ কৰি ৰজাক সাত দিন পিছত তক্ষক সাপে দংশন কৰিব বুলি অভিশাপ দিয়ে। অৱশেষত তক্ষক সাপে তেওঁক দংশন কৰে।\nউল্লেখ আছে যে মৃত্যুৰ আগমুহূৰ্তত শুকে তেওঁৰ আগত মহাভাগৱতৰ কথা কৈছিল।\nশমিক মনিৰ পুত্ৰ শৃংগী মুনিৰ অভিশাপত ৰজাৰ সাতদিনত মৃত্যু হোৱাৰ পিছত জন্মেজয়ে ৰাজসিংহাসনত বহে। তেওঁৰ কাশীৰাজ সুবৰ্ণবৰ্মাৰ কন্যা বপুষ্টমাৰ সৈতে বিবাহ হয়।\nপ্ৰধান প্ৰবন্ধ: মহাভাৰতৰ পাত্ৰ\nভীষ্ম চিত্ৰাঙ্গদ অম্বিকা\nকৰ্ণঘ যুধিষ্ঠিৰঘ ভীমঘ অৰ্জুনঘ\nসুভদ্ৰা নকুলঘ সহদেৱঘ\nদুৰ্যোধনচ দুঃশলা দুঃশাসন (অন্য ৯৮ জন পুত্ৰ)\nপুৰুষ: নীলা পৰিধি\nমহিলা: ৰঙা পৰিধি\nপাণ্ডৱ: সেউজীয়া বাকছ\nকৌৰৱ: হালধীয়া বাকছ\n↑ হেমচন্দ্ৰ বৰুৱা. জনমেজয় (গ্ৰন্থ=হেমকোষ). পৃষ্ঠা. ৪৩৯.\n↑ 2.0 2.1 পৰীক্ষিত | গ্ৰন্থ=হেমকোষ | লেখক=হেমচন্দ্ৰ বৰুৱা | পৃষ্ঠা=৬৬১ | আহৰণ কৰা হৈছে=৩০ মে ২০২০\n↑ 3.0 3.1 হেমচন্দ্ৰ বৰুৱা. পৰীক্ষিত ( গ্ৰন্থ=হেমকোষ ). পৃষ্ঠা. ৬৬১.\n"https://as.wikipedia.org/w/index.php?title=জন্মেজয়&oldid=257479"ৰ পৰা অনা হৈছে\nএই পৃষ্ঠাখন ০২ জানুৱাৰী, ২০২১ তাৰিখে ০০:১১ বজাত অন্তিম সংশোধন কৰা হৈছিল।


ভাৰত আৰু উত্তৰ পূৰ্বাঞ্চলৰ সাংস্কৃতিক ঐতিহ্য | Class 10 SEBA Social Science Lesson 5\nByGyanveda247\t June 22, 2021 June 22, 2021\n১। সিন্ধু সভ্যতাৰ পূব সীমা গাংগেয় উপত্যকাৰ কোন ঠাইলৈ বিস্তৃত আছিল ?\nউত্তৰঃ মিৰাট পৰ্যন্ত সিন্ধু সভ্যতাৰ পূব সীমা গাংগেয় উপত্যকাৰ বিস্তৃত আছিলǀ\n২। সিন্ধু সভ্যতাত নাগৰিক সংস্কৃতিৰ বিকাশ কেতিয়া হৈছিল ?\nউত্তৰঃ খ্ৰীষ্টপূৰ্ব চতুৰ্থ সহস্ৰাব্দত সিন্ধু সভ্যতাত নাগৰিক সংস্কৃতিৰ বিকাশ হৈছিল ǀ\n৩। ঋকবেদৰ আনুমানিক ৰচনা কাল কি ?\nউত্তৰঃ খ্ৰীষ্টপূৰ্ব ১৫০০ ৰ পৰা খ্ৰীষ্টপূৰ্ব ১০০০ ৰ মানৰ ভিতৰত ঋকবেদ ৰচিত হৈছিল ǀ\n৪। ভাৰতৰ ৰাষ্ট্ৰীয় প্রতীকত থকা ‘সত্যমেৱ জয়তে’ এই বাক্যশাৰী মূলত কোনখন গ্ৰন্থৰ পৰা লোৱা হৈছে ?\nউত্তৰঃ‘মুণ্ডক উপনিষদ’ৰ পৰা ভাৰতৰ ৰাষ্ট্ৰীয় প্রতীকত থকা ‘সত্যমেৱ জয়তে’ এই বাক্যশাৰী লোৱা হৈছে ǀ\n৫।প্রাচীন ভাৰতত ৰচিত ৰাজনীতি বিজ্ঞান বিষয়ক বিখ্যাত গ্ৰন্থখনৰ নাম কি ?\nউত্তৰঃপ্রাচীন ভাৰতত ৰচিত ৰাজনীতি বিজ্ঞান বিষয়ক বিখ্যাত গ্ৰন্থখনৰ নাম – কৌটিল্যৰ অৰ্থশাস্ত্ৰ\n৬। ‘বিবিধতাৰ মাজত একতা’ (Unity in Diversity) এই বাক্যাংশ কোনখন গ্রন্হৰ জৰিয়তে স্থায়িত্ব লাভ কৰিলে ?\nউত্তৰঃ জৱহৰলাল নেহৰুৰ ‘ভাৰত সম্ভেদ’ (Discovery of India) নাম গ্ৰন্হৰ জৰিয়তে ‘বিবিধতাৰ মাজত একতা’ (Unity in Diversity) এই বাক্যাংশ স্থায়িত্ব লাভ কৰিলে ǀ\n৭। ভাৰতৰ ভাস্কর্য শিল্পকলাৰ কোনটো শৈলীত গ্ৰীক-ৰোমান কলা কৌশলন প্রয়োগ কৰা হৈছিল ?\nউত্তৰঃ ভাৰতৰ ভাস্কর্য শিল্পকলাৰ গান্ধাৰ শিল্পকলা শৈলীত গ্ৰীক-ৰোমান কলা কৌশলন প্রয়োগ কৰা হৈছিল ।\n৮। ভৰত মুনিৰ নাট্যশাস্ত্র কেতিয়া ৰচিত হৈছিল ?\nউত্তৰঃ খ্ৰীষ্টপূৰ্ব ২০০ ৰ পৰা খ্ৰীষ্টীয় ২০০ ৰ মানৰ ভিতৰত ভৰত মুনিৰ নাট্যশাস্ত্র ৰচিত হৈছিল ǀ\n৯। ভৰতৰ নাট্যশাস্ত্রত কিমানটা শ্লোক আছে ?\nউত্তৰঃ ভৰতৰ নাট্যশাস্ত্রত ৬০০০ শ্লোক আছে ǀ\n১০। হেৰাকা আন্দোলন কি ?\nউত্তৰঃ স্বাধীনতা সংগ্ৰামী ৰাণী গাইডালুৱে নাগালেণ্ডৰ পৰম্পৰাগত ধৰ্মবিশ্বাস তথা সংস্কৃতি সংৰক্ষণ আৰু পুনৰ প্ৰৱৰ্তন কৰাৰ উদ্দেশ্যে ‘হেৰাকা’ নামৰ আন্দোলনৰ জন্ম দিছিল ǀ\n১১। নগালেণ্ডৰ ‘হৰ্ণবিল উৎসৱ’ কি জীৱৰ নামত উৎসৰ্গিত ?\nউত্তৰঃনগালেণ্ডৰ ‘হৰ্ণবিল উৎসৱ’ ধনেশ পক্ষী নামত উৎসৰ্গিতǀ\n১২। ‘চপচৰ কূট’ কোন ৰাজ্যৰ পৰম্পৰাগত উৎসৱ ?\nউত্তৰঃ চপচৰ কূট’ হল মিজো সকলৰ পৰম্পৰাগত উৎসৱ ǀ\n১৩। ‘মিজো শব্দৰ অৰ্থ কি?\nউত্তৰঃ ‘মিজো’ শব্দৰ অৰ্থ হৈছে – পাহাৰৰ বাসিন্দা ǀ\n১৪। উত্তৰ পূর্বাঞ্চলৰ কোন ৰাজ্যত মতৃতান্ত্ৰিক সমাজ ব্যৱস্থা প্ৰচলিত ?\nউত্তৰঃউত্তৰ পূর্বাঞ্চলৰ মতৃতান্ত্ৰিক সমাজ ব্যৱস্থা প্ৰচলিত ৰাজ্যখন হল মেঘালয়\n১৫। মণিপুৰী নৃত্য কি মূল বিষয়-বস্তুক আলম কৰি গঢ়ি উঠিছে ?\nউত্তৰঃ চৈতন্য মহাপ্ৰভুৰ শৈশৱ ,কৃষ্ণলীলা ইত্যাদি বিষয়ক কেন্দ্ৰ কৰি মণিপুৰী নৃত্য আলম কৰি গঢ়ি উঠিছেǀ\n১৬। অসমৰ প্ৰাচীন নাম কি আছিল ?\nউত্তৰঃ অসমৰ প্ৰাচীন নাম আছিলঃ প্ৰাগজ্যোতিষ আু কামৰূপ\n১৭। কি বড়োমূলীয় শব্দৰপৰা অসম নামটোৰ উৎপত্তি হোৱা বুলি অনুমান কৰা হয় ?\nউত্তৰঃ‘হা-চোম’ শব্দৰপৰা অসম নামটোৰ উৎপত্তি হোৱা বুলি অনুমান কৰা হয়\n১৮। চৰ্যাপদ মানে কি ?\nউত্তৰঃ চৰ্যাপদ হৈছেঃ কেইটামান সহজযান পন্থীয় গীত ǀ\n১৯। চৰ্যাপদ কেতিয়া ৰচিত হৈছিল ?\nউত্তৰঃ খ্ৰীষ্টীয় দশম শতিকাৰ পৰা চতুৰ্দশ শতিকাৰ ভিতৰত চৰ্যাপদ ৰচিত হৈছিল ǀ\n২০। মাধৱ কন্দলিয়ে কাৰ পৃষ্ঠপোষকতা লাভ কৰি সপ্তকাণ্ড ৰামায়ণ অনুবাদ কৰিছিল ?\nউত্তৰঃ বৰাহী ৰজা মহামাণিক্যৰ পৃষ্ঠপোষকতা লাভ কৰি মাধৱ কন্দলিয়ে সপ্তকাণ্ড ৰামায়ণ অনুবাদ কৰিছিল ৷\n২১। অসমৰ গদ্য সাহিত্যব সূচনা কোনে কৰিছিল ?\nউত্তৰঃ অসমৰ গদ্য সাহিত্যব সূচনা কৰিছিল ভট্টদেৱে ǀ\n২২। জিকিৰ আৰু জাৰি কোনে ৰচনা কৰিছিল ?\nউত্তৰঃ আজানপীৰ নামেৰে খ্যাত চাহ মিলনে জিকিৰ আৰু জাৰি ৰচনা কৰিছিল ৷\n২৩। আজানপীৰ কোন ?\nউত্তৰঃ আজানপীৰ আছিল এজন চুফী সাধক ǀ\n২৪। আজানপীৰ কেতিয়া অসমলৈ আহিছিল?\nউত্তৰঃ স্বৰ্গদেউ গদাধৰ সিংহৰ দিনত আজানপীৰ অসমলৈ আহিছিল ǀ\n২৫। দ-পর্বতীয়াৰ শিলৰ তোৰণখন কেতিয়া নির্মিত হৈছিল ?\nউত্তৰঃ খ্ৰীষ্টীয় ষষ্ঠ শতিকাত দ-পর্বতীয়াৰ শিলৰ তোৰণখন নির্মিত হৈছিল ǀ\n২৬। চাংৰুং ফুকন কি দায়িত্বত ন্যস্ত আছিল ?\nউত্তৰঃ আহোমৰ শাসন ব্যৱস্হাত মঠ মন্দিৰ,ৰাস্তা ঘাট,ফ্ৰসাদ,ঘৰ দুৱাৰ আদিৰ নিৰ্মাণ কাৰ্য,জোখ মাখ আদি চোৱা চিতা কৰিবলৈ চাংৰুং ফুকন নামৰ বিষয়া এগৰাকীক দায়িত্ব দিয়া হৈছিল ǀ\n২৭। লোক সংগীতত আগবঢ়োৱা অৱদানৰ বাবে অসমৰ কোন শিল্পীক পদ্মশ্ৰী সন্মান প্রদান কৰা হৈছিল ?\nউত্তৰঃ প্ৰতিমা পাণ্ডে বৰুৱাক লোক সংগীতত আগবঢ়োৱা অৱদানৰ বাবে পদ্মশ্ৰী সন্মান প্রদান কৰা হৈছিল ǀ\n২৮। অসমৰ প্রথম বার্তালোচনীখনৰ নাম কি ?\nউত্তৰঃ অৰুণোদই আছিল অসমৰ প্রথম বার্তালোচনী ǀ\n২৯। উত্তব-পূর্বাঞ্চলব অষ্ট্ৰিক নৃগোষ্ঠীৰ অন্তভুক্ত জনজাতিটো কি ?\nউত্তৰঃ উত্তব-পূর্বাঞ্চলব অষ্ট্ৰিক নৃগোষ্ঠীৰ অন্তভুক্ত জনজাতিটো হল খাছীয়া ǀ\n৩০। ৰচয়িতাসকলৰ নাম লিখা ।\n(ক) অর্থশাস্ত্র- কৌটিল্য\n(খ) হস্তিবিদ্যার্ণব- সুকুমাৰ বৰকাইথ\n(গ) কীর্তন- শংকৰদেৱ\n(ঘ) নামঘোষা- মাধৱদেৱ\n(ঙ) চোৰধৰা পিম্পৰা গুচোৱা- মাধৱদেৱ\n(চ) কালিয় দমন- শংকৰদেৱ\n(ছ) ৰামবিজয়- শংকৰদেৱ\n(জ) কথাগীত- ভট্টদেৱ\n(ঝ) ৰাজতৰঙ্গিনী- কলহল\n(ঞ) ভাৰত সন্তেদ- জৱহৰলাল নেহৰু\n১। খ্ৰীষ্টীয় যষ্ঠ শতিকাৰ পিছত ভাৰতলৈ অহা দুটা বিদেশী জাতিৰ নাম লিখা ?\nউত্তৰঃ খ্ৰীষ্টীয় যষ্ঠ শতিকাৰ পিছত ভাৰতলৈ অহা দুটা বিদেশী জাতিৰ নাম হল – গ্ৰীক, মোগল ǀ\n২। সিদ্ধু উপত্যকাত আৱিষ্কৃত হোৱা ধৰ্মীয় উদ্দেশ্যত ব্যৱহৃত হোৱা দুটা মুৰ্ত্তিৰ নাম লিখা ?\nউত্তৰঃ পশুপতি সদৃশ মূৰ্তি আৰু মাতৃদেৱীৰ মূৰ্তি সিদ্ধু উপত্যকাত আৱিষ্কৃত হোৱা ধৰ্মীয় উদ্দেশ্যত ব্যৱহৃত হোৱা দুটা মুৰ্ত্তি ৷\n৩। অষ্ট্ৰিকসকলে ভাৰতীয় সংস্কৃতিলৈ আগবঢ়োৱা দুটা অৱদান উল্লেখ কৰা ।\nউত্তৰঃ অষ্ট্ৰিকসকলে ভাৰতীয় সংস্কৃতিলৈ আগবঢ়োৱা দুটা অৱদান হল- ধান খেতি কৰা, কুঁহিয়াৰৰ পৰা গুৰ তৈয়াৰ কৰা কৌশল ǀ\nMathematics | seba notes\nByBijit Kalita\t February 26, 2021 May 21, 2021\nHello dear students. Welcome to Gyanveda247.in online study center. In this post you can find Seba Class 10 Mathematics Notes. You can also downloadacomplete pdf file of all seba Mathematics Notes for class 10. About SEBA Class 10 Mathematics Notes Seba class 10 Mathematics Notes is prepared for the students of class 10…\nRead More SEBA Class 10 Mathematics Notes in AssameseContinue


অমিত শ্বাহে প্ৰিয়ংকাক দিলে উত্তৰ, ২৩ মে’ত গম পোৱা যাব কোন হয় দুৰ্যোধন, কোন অৰ্জুন|amit-shahs-answer-to-priyanka-on-may-23-will-be-known-who-is-duryodhana-who-is-arjun– News18 Assam\nঅমিত শ্বাহে প্ৰিয়ংকাক দিলে উত্তৰ, ২৩ মে’ত গম পোৱা যাব কোন হয় দুৰ্যোধন, কোন অৰ্জুন\nবিজেপিৰ ৰাষ্ট্ৰীয় অধ্যক্ষ অমিত শ্বাহে দাবী কৰিছে যে মোদীৰ সোঁত এতিয়াও বৈ আছে আৰু এইটো নিশ্চিত যে নৰেন্দ্ৰ মোদী দ্বিতীয়বাৰলৈ প্ৰধানমন্ত্ৰী হ’ব\nUpdated:May 7, 2019, 6:29 PM IST\nUpdated: May 7, 2019, 6:29 PM IST\nকংগ্ৰেছৰ মহাসচিব প্ৰিয়ংকা গান্ধীয়ে প্ৰধানমন্ত্ৰীৰ তুলনা দুৰ্যোধনৰ সৈতে কৰাৰ লগে লগে প্ৰত্যুত্তৰ দিলে বিজেপিয়ে। বিজেপিৰ ৰাষ্ট্ৰীয় অধ্যক্ষ অমিত শ্বাহে ক’লে যে, প্ৰিয়ংকা জী এয়া গণতন্ত্ৰ। কোন দুৰ্যোধন নহয়। ২৩ মে’ত সকলোৱে গম পাব কোন হয় দুৰ্যোধন আৰু কোন হয় অৰ্জুন।\nশ্বাহে দাবী কৰিলে যে মোদীৰ ঢৌ এতিয়াও বৈ আছে আৰু আৰু এইটো নিশ্চিত যে নৰেন্দ্ৰ মোদী দ্বিতীয়বাৰলৈ প্ৰধানমন্ত্ৰী হ’ব। অমিত শ্বাহে ক’লে যে দেশৰ চাৰিওদিশে উত্তৰ, দক্ষিণ, পূব আৰু পশ্চিমৰ ফালৰ পৰা জনতাই নৰেন্দ্ৰ মোদীক পুনৰ প্ৰধানমন্ত্ৰী ৰূপত দেখা পোৱাৰ আহ্বান জনাইছে।\nBJP President Amit Shah in Bishnupur, West Bengal: Priyanka Vadra just called PM Modi 'Duryodhana,' Priyanka ji this is democracy, nobody becomes 'Duryodhana' just because you called them so. We will find out on May 23 who is 'Duryodhana and who is 'Arjuna.' pic.twitter.com/S80553CW5d\nউল্লেখ্য যে, কংগ্ৰেছৰ মহাসচিব প্ৰিয়ংকা গান্ধীয়ে নাম উচ্চাৰণ নকৰাকৈ প্ৰধানমন্ত্ৰী নৰেন্দ্ৰ মোদীৰ তুলনা দুৰ্যোধন সৈতে কৰিলে। প্ৰিয়ংকাই ক’লে যে এইখন দেশে অহংকাৰক কেতিয়াও ক্ষমা কৰা নাই। প্ৰিয়ংকাই ক’লে ‘তেওঁ নিজৰ অসফলতা ঢাকি ৰাখিবলৈ দেশক বিভ্ৰান্তি কৰিছে। এইখন দেশে কেতিয়াও অহংকাৰ আৰু হিংসাক ক্ষমা কৰা নাই। বুৰঞ্জী সাক্ষী হৈ আছে, মহাভাৰত ইয়াৰ সাক্ষী হৈ আছে। এনেকুৱা অহংকাৰ দুৰ্যোধনৰো আছিল।\nৰাজীৱ গান্ধীক কটাক্ষ কৰিছিল প্ৰধানমন্ত্ৰী মোদীয়ে\nলোকসভা নিৰ্বাচনত প্ৰধানমন্ত্ৰী নৰেন্দ্ৰ মোদীয়ে তেওঁৰ পিতৃ আৰু প্ৰাক্তন প্ৰধানমন্ত্ৰী ৰাজীৱ গান্ধীৰ বিষয়ে কৈছিল। প্ৰধানমন্ত্ৰী মোদীয়ে কৈছিলে যে ৰাজীৱ গান্ধীৰ জীৱন ১ নম্বৰ ভ্ৰষ্টাচাৰীতে সমাপ্ত হৈছিল। কেতিয়াবা শ্বহীদৰ নামত ভোটভিক্ষা কৰে, কেতিয়াবা আকৌ শ্বহীদৰ সদস্যক অপমান কৰে।’


আন্না হাজাৰে - অসমীয়া ৱিকিপিডিয়া\nতেওঁৰ গাওঁ ৰালেগন সিদ্ধি, মহাৰাষ্ট্ৰত হাজেৰে\nকিচান বাবুৰাও হাজাৰে\n১৫ জুন, ১৯৩৭ (৮৪ বছৰ)\nভিঙ্গাৰ, বম্বে প্ৰেচিডেন্সি, ব্ৰিটিছ ভাৰত\nভাৰতৰ ২০১১-২০১২ চনৰ দুৰ্নীতি-বিৰোধী আন্দোলন,\nআন্না হাজাৰে (ইংৰাজী: Anna Hazare; জন্ম ১৫ জানুৱাৰী, ১৯৪০) হ'ল ভাৰতৰ সমাজ সংস্কাৰক। তেওঁৰ প্ৰকৃত নাম কিচান বাবুৰাও হাজাৰে (ইংৰাজী: Kisan Baburao Hazare)। তেওঁ ভাৰতৰ মহাৰাষ্ট্ৰ ৰাজ্যৰ আহমেদনগৰ জিলাৰ ৰালেগন সিদ্ধি গাঁৱৰ উন্নয়ন কাৰ্যসূচীৰ কাৰণে বিশেষ জনপ্ৰিয়তা অৰ্জন কৰিছিল। আনাৰ কাৰণেই এই গাঁৱখনে এখন আদৰ্শ গাঁও হিচাপে পৰিচয় লাভ কৰিছিল। এই কামৰ স্বীকৃতিৰ বাবে তেওঁক ১৯৯২ চনত ভাৰত চৰকাৰে পদ্মভূষণ সন্মানেৰে সন্মানিত কৰে। ২০১১ চনৰ ৫ এপ্ৰিলৰ পৰা তেওঁ চৰকাৰী কাৰ্যলয়ত আৰু সমাজৰ পৰা দুৰ্নীতি নিৰ্মুলৰ কাৰণে জন লোকপাল বিল আইনৰূপে বলবৎ কৰাৰ কাৰণে আমৰণ অনশন কাৰ্যসূচী আৰম্ভ কৰে।\n3 সামাজিক কৰ্ম\n4 জন লোকপাল বিল আন্দোলন\nভাৰতীয় সেনা বাহিনীত থকাৰ সময়ত আন্না হাজাৰে\nজন লোকপাল বিল আন্দোলন[সম্পাদনা কৰক]\nযন্তৰ-মন্তৰত আন্না হাজাৰে\n২০১১ চনত আন্না হাজাৰে ভাৰতৰ সংসদত অধিক শক্তিশালী দুৰ্নীতি-বিৰোধী লোকপাল বিল পাছ কৰাৰ কাৰণে আন্দোলন আৰম্ভ কৰে। এই আন্দোলনৰ অংশ হিচাপে ভাৰতৰ উচ্চতম ন্যায়ালয়ৰ প্ৰাক্তন বিচাৰপতি তথা কৰ্ণাটকৰ লোকায়ুক্ত এন সন্তোষ হাগৰে, উচ্চতম ন্যায়ালয়ৰ প্ৰবীণ আইনজীবী প্ৰশান্ত ভূষণ আৰু ইণ্ডিয়া এগেইনষ্ট ক'ৰাপশ্বন আন্দোলনৰ অন্যান্য সদস্য মিলি এটা বিকল্প খচৰা প্ৰস্তুত কৰে। এই বিলখনৰ নাম দিয়া হৈছে জন লোকপাল বিল। পূৰ্বৰ লোকপাল বিলতকৈ এই বিলখনত অধিক ক্ষমতা দিয়াৰ দাবি কৰা হৈছে।\n১৯৮৬ – ইন্দিৰা প্ৰিয়দৰ্শনি বৃক্ষমিত্ৰ পুৰস্কাৰ (ভাৰত চৰকাৰ)\n১৯৮৯ – কৃষিভূষণ পুৰস্কাৰ (মহাৰাষ্ট্ৰ চৰকাৰ)\n১৯৯০ – পদ্মশ্ৰী (ভাৰত চৰকাৰ)\n১৯৯২ – পদ্মভূষণ (ভাৰত চৰকাৰ)\n২০০৮ – বিশ্ববেংক জিত গিল স্মৃতি পুৰস্কাৰ (অসামান্য জনসেৱাৰ কাৰণে)\n↑ Seabrook, Jeremy. Victims of Development: Resistance and Alternatives. প্ৰকাশক London: Verso. পৃষ্ঠা. 109-17. ISBN 0-86091-385-6. http://books.google.com/books?id=gb804ulCzSMC&pg=PA109&dq=Ralegan+Siddhi&hl=en&ei=gq-cTZjhIMblrAebq9yLCg&sa=X&oi=book_result&ct=result&resnum=6&ved=0CEIQ6AEwBQ#v=onepage&q=Ralegan%20Siddhi&f=false.\n↑ "Anna Hazare's arrest". Anna Hazare's arrest. http://www.umiacs.umd.edu/~venu/ANNA/.\n"https://as.wikipedia.org/w/index.php?title=আন্না_হাজাৰে&oldid=254847"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ১৭:০৩ বজাত অন্তিম সংশোধন কৰা হৈছিল।


জল জীৱন মিছন, অসম নিয়োগ ২০২০ || Jal Jeevan Mission, Assam Recruitment 2020: Apply for Specialist & Hydrogeologist Posts - Job In Assam : Today's AssamCareer Advertisement\nJob in Assam May 23, 2020 assam career , career assam0Comments\nJal Jeevan Mission, Assam Recruitment 2020: Job in Assam\nState Project Management Unit, Jal Jeevan Mission, Assam এ বিভিন্ন পদৰ নিযুক্তিৰ বাবে এটা Notice প্ৰকাশ কৰিছে। পদবোৰ ক্ৰমে Procurement and Contract Management Specialist, Structural Design Specialist, Water Quality Monitoring and Surveillance Specialist, and Hydrogeologist posts\nPosts under Jal Jeevan Mission, Assam Recruitment 2020\n১. পদৰ নাম: Procurement and Contract Management Specialist\nদৰমহা: প্ৰতি মাহে ১,০০,০০০ - ১,৩০,০০০\nযোগ্যতা: Procurement and Contract Management ত মাষ্টাৰ ডিগ্ৰী ৰ লগতে ইঞ্জিনিয়াৰিঙত স্নাতক ডিগ্ৰী।\n২. পদৰ নাম: Structural Design Specialist\nদৰমহা: প্ৰতি মাহে ৬০,০০০ - ৮০,০০০\nযোগ্যতা: Structural Engineering ত মাষ্টাৰ ডিগ্ৰী ৰ লগতে Water treatment Stuctural Design ত ভাল জ্ঞান থাকিব লাগিব।\n৩. পদৰ নাম: Water Quality Monitoring and Surveillance Specialist\nযোগ্যতা: ৰসায়ন বিজ্ঞানত মাষ্টাৰ ডিগ্ৰী।\n৪. পদৰ নাম: Hydrogeologist\nযোগ্যতা: Geology ত মাষ্টাৰ ডিগ্ৰী।\nJal Jeevan Mission, Assam Recruitment 2020 ৰ বাবে কেনেদৰে এপ্লাই কৰিব ?\nউত্সোক প্ৰাৰ্থী সকলে নিজৰ Application খনৰ লগতে অন্যান্য নথিসমূহ তলৰ ইমেইলত পঠাই দিব। [email protected] gmail.com\n☸ Application জমা কৰাৰ অন্তিম তাৰিখ - ০৫ জুন, ২০২০\n☸ Application খন তলত দিয়া ধৰনৰ হে হব লাগিব। (তলৰ লিংক ত দিয়া আছে)\n☸ আবেদনকাৰিয়ে সেই পদৰ নাম স্পস্ট ভাৱে উল্লেখ কৰিব লাগিব, যিটোৰ বাবে তেও Apply কৰিব ।\nজল জীৱন মিছন, অসম ৰ বাবে কিছ্মান Important Link


আজি অসমৰ প্ৰথম মুখ্যমন্ত্ৰী ‘ভাৰত–ৰত্ন’ গোপীনাথ বৰদলৈৰ মৃত্যু দিৱস!|gopinath-bordoloi-death-anniversary– News18 assam\nআজি অসমৰ প্ৰথম মুখ্যমন্ত্ৰী ‘ভাৰত–ৰত্ন’ গোপীনাথ বৰদলৈৰ মৃত্যু দিৱস!\nদেশৰ বিশিষ্ট স্বাধীনতা সংগ্ৰামী, ৰাজনীতিবিদ লোকপ্ৰিয় গোপীনাথ বৰদলৈক মৃত্যু তিথিৰ দিনা শ্ৰদ্ধাৰে সোঁৱৰিছে সকলোৱে\nLast Updated : August 05, 2019, 10:43 IST\nআজি অসমৰ প্ৰথম গৰাকী মুখ্যমন্ত্ৰী গোপীনাথ বৰদলৈৰ মৃত্যু দিৱস। সমগ্ৰ জীৱন দেশ জাতিৰ বাবে আহো পুৰুষাৰ্থ কৰা দেশৰ বিশিষ্ট সমাজ সেৱক জনৰ মৃত্যু তিথিত সকলোৱে শ্ৰদ্ধাৰে সোঁৱৰিছে। ১৮৯০ চনত ৰহাত জন্মগ্ৰহণ কৰা গোপীনাথ বৰদলৈ সৰুৰে পৰাই আছিল সমাজ সেৱাৰ প্ৰতি আগ্ৰহী। কটন মহাবিদ্যালয় আৰু পৰৱৰ্তী সময়ত কলিকতা বিশ্ব বিদ্যালয়ৰ পৰা উচ্চ শিক্ষা গ্ৰহণ কৰা বৰদলৈ ১৯২১ চনত ভাৰতীয় জাতীয় কংগ্ৰেছৰ সৈতে জড়িত হৈ পৰে। ব্ৰিটিছৰ বিৰুদ্ধে অসহযোগ আন্দোলনত কৰি জেল খাটিব লগীয়াও হৈছিল গোপীনাথ বৰদলৈয়ে।\nভাৰতবৰ্ষই স্বাধাীনতা লাভ কৰাৰ পিছত, গোপীনাথ বৰদলৈয়ে চৰদাৰ বল্লভ ভাই পেটেলৰ সহযোগত অসমক ভাৰতবৰ্ষৰ অংগ ৰাজ্য হিচাপে অক্ষত ৰখাত প্ৰদান ভুমিকা পালন কৰিছিল। সেইদৰে গুৱাহাটী বিশ্ববিদ্যালয় প্ৰতিষ্ঠা, উচ্চ ন্যায়ালয় স্থাপন, অসম মেডিকেল কলেজ নিৰ্মাণত গোপীনাথ বৰদলৈয়ে লৈছিল গুৰুত্বপূৰ্ণ ভূমিকা ।\n১৯৫০ চনত দেশৰ এইজন মহান ৰাজনীতি বিদ, স্বাধীনতা সংগ্ৰামীয়ে চিৰ কালৰ বাবে চকু মুদে। ১৯৯৯ চনত দেশৰ তদানীন্তন প্ৰধানমন্ত্ৰী অটল বিহাৰী বাজপেয়ীৰ চৰকাৰে মৰনোত্তৰ ভাবে গোপীনাথ বৰদলৈক ভাৰত–ৰত্ন সন্মান প্ৰদান কৰে। যদিও গোপীনাথ বৰদলৈ কায়িক ভাবে আমাৰ মাজৰ পৰা আতঁৰি গ’ল, তথাপিও তেখেতে ৰাজ্যখনৰ উন্নয়নৰ বাবে লোৱা প্ৰতিটো পদক্ষেপ, কৰ্মৰাজীক যুগ যুগান্তলৈকে স্মৰণ কৰিব অসম বাসীয়ে। গোপীনাথ বৰদলৈৰ মৃত্যু তিথিত আজি অসমৰ মুখ্যমন্ত্ৰী সৰ্বানন্দ সোনোৱালে তেখেতলৈ জনাইছে গভীৰ শ্ৰদ্ধাঞ্জলী!\nFirst published: August 05, 2019, 10:40 IST\nDeath AnniversaryGopinath Bordoloi


বিশ্লেষণঃ বাজপেয়ীৰ যুঁজখন... :: বুলন কুমাৰ শইকীয়া - অসমীয়াৰ সুখ-দুখ\nHome ANALYSIS BULON-KR-SAIKIA বিশ্লেষণ বুলন -কুমাৰ-শইকীয়া বিশ্লেষণঃ বাজপেয়ীৰ যুঁজখন... :: বুলন কুমাৰ শইকীয়া\nxukhdukh.com August 20, 2018 ANALYSIS, BULON-KR-SAIKIA, বিশ্লেষণ, বুলন -কুমাৰ-শইকীয়া,\nঅৱশেষত মহাজীৱনে মেলানি মাগিলে ৷ অটল বিহাৰী বাজপেয়ীৰ মৃত্যুৰ লগে লগে দেখা গৈছে সততাই ক্ষয়িঞ্চু ৰূপ লোৱা ভাৰতৰ ৰাজনীতিৰ শ্ৰদ্ধা অাদায় কৰিব পৰা খুউব নগণ্য সংখ্যক নেতাৰ বিদায়ক্ষণত কেনেকৈ জনসাধাৰণে আন্তৰিক শ্ৰদ্ধা জ্ঞাপন কৰে তাৰ দৃশ্য ৷ সম্ভৱতঃ দেশে বাজপেয়ীৰ দৰে এজন জনদৰদী নেতা সতকাই নাপাব৷ এখন আধুনিক ভাৰত নিৰ্মাণ কৰিবলৈ অহোপুৰুষাৰ্থ কৰা অটল বিহাৰী বাজপেয়ীৰ অৱদানক দেশৰ উত্তৰপুৰুষে নিঃসন্দেহে মনত থ’ব ৷ অন্ততঃ তেওঁৰ মহাপ্ৰয়াণৰ পাছত সেই কথা পৰিস্ফূট হৈছে ৷\nজনতাৰ প্ৰাণৰ এইগৰাকী নেতাই কিন্তু বহুবাৰ বহুতৰ বিৰোধিতাৰ সন্মুখীন হ’বলগীয়া হৈছিল ৷ আৰু আশ্চৰ্যকৰভাৱে তেনে বিৰোধিতাৰ সৰহসংখ্যকেই তেওঁ সহিবলগীয়া হৈছিল নিজৰ সতীৰ্থ সকলৰ পৰাই ৷ অধিক কি, মাত্ৰ ১৫ বছৰ বয়সত ৰাষ্ট্ৰীয় স্বয়ংসেৱক সংঘত যোগদান কৰা বাজপেয়ীয়ে পাছৰ জীৱনত আটাইতকৈ অশালীন আক্ৰমণৰ বলি হ’বলগীয়া হৈছিল খোদ সংঘ পৰিবাৰৰ সদস্যৰ পৰাই ৷ আৰু কোনো সন্দেহ নাই- বাজপেয়ীৰ সকলোধৰণৰ ৰাজনৈতিক দৰ্শনৰ প্ৰতি সহনীয়তা, মুকলি মত পোষণ কৰা আৰু সন্মান জনোৱাৰ তেওঁৰ স্বভাৱেই প্ৰধান কাৰণ আছিল তেনেধৰণৰ আক্ৰমণৰ মূল উদ্দেশ্য৷ সাম্প্ৰতিক ভাৰতবৰ্ষত শাসকীয় পক্ষত আছে এদিন জনসংঘৰ জৰিয়তে বাজপেয়ীৰ দৰে নেতাই আৰম্ভ কৰা ধাৰাৰ উত্তৰসূৰীসকল ৷ কিন্তু একেদৰে এতিয়াও বাহাল আছে সেই তাহানিতে বাজপেয়ীৰ দৰে নেতাই সন্মুখীন হোৱা সংকীৰ্ণতা আৰু ধৰ্মান্ধতাৰ ৰাজনীতিও ৷ বাজপেয়ীৰ বিদায়ত এতিয়া আমি সকলোৱে দৰদ ভৰা কন্ঠৰে তেওঁৰ অৱদানক সুঁৱৰিম ঠিকেই ৷ কিন্তু বাজপেয়ীৰ বিৰুদ্ধে৷প্ৰকৃত শ্ৰদ্ধা জনাবলৈ আমি এখন যুঁজত অৱতীৰ্ণ হ’বই লাগিব যিখনৰ বিৰুদ্ধে অহৰহ যুঁজিছিল প্ৰয়াত নেতাগৰাকীয়ে ৷\nৰাজনৈতিক জীৱনত বাজপেয়ী আছিল অজাতশত্ৰু ৷ আন নহওক স্বাধীন ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৱে ভালদৰেই চিনি পাইছিল বাজপেয়ীৰ ভিতৰত থকা সত্তাটোক ৷ ৬০ৰ দশকৰ আৰম্ভণিতে ৱাশ্বিংটনৰ এক অনুষ্ঠানত ৰাষ্ট্ৰসংঘৰ তদানীন্তন সচিব প্ৰধান , ছুইডেনৰ অৰ্থনীতিবিদ ডগ হেমাৰস্ক’জল্ডৰ সৈতে বাজপেয়ীক নেহৰুৱে চিনাকি কৰাই দিবলৈ গৈ কৈছিল India's blooming young parliamentarian. সেই নেহৰুৱে যেতিয়া এই পৃথিৱীৰ পৰা মেলানি মাগিছিল বাজপেয়ীয়ে কৈছিল- The sun has set. কেৱল সিমানেই নে ? নেহৰু জীৱিত থকাৰ কালতো ১৯৫৭ চনত লোকসভাত প্ৰদান কৰা ভাষণত বাজপেয়ীয়ে স্পষ্ট ভাষাৰে কৈছিল , দেশত কংগ্ৰেছৰ বাদে আন কোনোবাই চৰকাৰ কৰিলেও, প্ৰধানমন্ত্ৰী নেহৰুৰ স্থলাভিষিক্ত আন কোনোবাই হলেও তদানীন্তন চৰকাৰে গ্ৰহণ কৰা আঁচনি আৰু বৈদেশিক নীতিসমূহৰ গ্ৰহণযোগ্যতা থাকিবই ৷ সম্ভৱতঃ তেনেবোৰ কথাতেই বাজপেয়ীৰ বিৰুদ্ধে খড়ৰ্গহস্ত হৈ পৰিছিল স্বয়ং সেৱক সংঘ ৷\nসেই সময়ৰ জনতা দলৰ সাংসদ আৰু এতিয়াৰ বিজেপি নেতা সুব্ৰমণিয়াম স্বামীয়ে বাজপেয়ীৰ সমালোচনা কৰিবলৈ গৈ কৈছিল , Vajpayee himself is in many waysacarbon copy of Nehru. He is as whisy-washy as Nehru was.I don't think he has any ideology. বিৰোধিতাৰ সেই স্বৰূপ তললৈ নামিছিল ৷ বাজপেয়ীয়ে দত্তক কন্যা হিচাপে গ্ৰহণ কৰা নমিতা ভট্টাচাৰ্যৰ মাতৃ ৰাজকুমাৰী কৌলৰ সৈতেও নেতাগৰাকীৰ কুৎসা ৰটনা কৰিছিল খোদ আৰ.এছ.এছৰ মজিয়াৰ পৰা ৷যাৰ পৰিণতিত আৰ.এছ.এছৰ অন্যতম বিষয়ববীয়া প্ৰফেছৰ বলৰাজ মেধকে ক’বলৈ বাধ্য হৈছিল সংঘৰ কোনো কৰ্মকৰ্তাই যাতে বাজপেয়ীৰ সম্পৰ্কত তেনেধৰণৰ গল্প গুজৱ প্ৰচাৰ নকৰে ৷ আচলতে বাজপেয়ীয়ে এনে এখন যুঁজৰ সন্মুখীন হ’বলগীয়া হৈছিল ৰাজনীতিৰ ঊৰ্ধ্বলৈ তেওঁ বিচৰণ কৰিব পৰা ক্ষমতাৰ কাৰণেই ৷ সম্ভৎতঃ এনেবোৰ কাৰণতে বাজপেয়ীয়ে বলৰাজ মেধকক কৈছিল if I hadn't come to the RSS , I would have beenacommunist. আনহাতে আৰ.এছ.এছ বুলি ক’লেই বিৰক্ত হোৱা বাওঁপন্থী মহলেও বাজপেয়ীৰ প্ৰসংগত স্থিতি সলাইছিল ৷ তেওঁলোকৰ মতে বাজপেয়ী আছিল he is different, he is liberal, nothing of the Hindu fanaticism about him. He is not trusted by RSS.\nভাৰতীয় যি সমাজ ব্যৱস্থা, সেই সমাজ ব্যৱস্থাত সংকীৰ্ণতাবাদক ৰুদ্ধ কৰিবলৈকে বাজপেয়ীৰ চিন্তাৰ প্ৰকৃত চৰ্চা হোৱা উচিত ৷ তেওঁ আৰ.এছ.এছৰ পৰা জনসংঘ কৰি বিজেপিৰ মজিয়াৰ পৰা প্ৰধানমন্ত্ৰী হলেও যি মুক্ত চিন্তাৰে নিজৰ ৰাজনৈতিক বীক্ষা গ্ৰহণ কৰিছিল তাৰ কৰ্ষণ হোৱাটো উচিত । নেহৰুৰ মৃত্যুত বাজপেয়ীয়ে কৈছিল The sun has set. কিন্তু কি বুলি কোৱা যায় বাজপেয়ীৰ চিৰগমনক ? ভাৰতীয় ৰাজনীতিৰ ধ্ৰুৱতৰাটো লুকাল ? হয়, ধ্ৰুৱতৰাই আছিল বাজপেয়ী ৷ আন্ধাৰতো আমি তেওঁৰ স্থিতি অনুমান কৰিব পাৰিব লাগিব ৷ ভাৰত আৰু ভাৰতীয়ৰ মংগল বাৰ্তা তাতেই সোমাই আছে ৷\nTags # ANALYSIS # BULON-KR-SAIKIA # বিশ্লেষণ # বুলন -কুমাৰ-শইকীয়া\nLabels: ANALYSIS, BULON-KR-SAIKIA, বিশ্লেষণ, বুলন -কুমাৰ-শইকীয়া


geeta-kapur-reveals-why-she-wore-sindoor-in-her-latest-picture-gh-skd– News18 assam\nবিয়াত বহিল নেকি জনপ্ৰিয় কৰিঅ’গ্ৰাফাৰ গীতা কাপুৰ! নিজেই ফাদিল কৰিলে শিৰৰ সেন্দুৰৰ ৰহস্য\nঅনুৰাগীসকলে গীতা কাপুৰক প্ৰশ্ন কৰিবলৈ ধৰিলে যে তেওঁ কাৰ সৈতে বিয়া হ’ল? কিন্তু এতিয়া গীতা কাপুৰৰ শিৰৰ সেন্দুৰৰ ৰহস্য পোহৰলৈ আহিছে।\nLast Updated : May 20, 2021, 14:59 IST\nজনপ্ৰিয় কৰিঅ’গ্ৰাফাৰ গীতা কাপুৰ বৰ্তমান চৰ্চালৈ আহিছে। শেহতীয়াকৈ গীতা মাই ইনষ্টাগ্ৰামত নিজৰ কেইখনমান ফটো শ্বেয়াৰ কৰিছিল, য’ত তেওঁ ৰঙা পোছাক পিন্ধি কপালত সেন্দুৰ লগোৱা দেখা গৈছিল। এই ফটো দেখি আচৰিত হৈছিল অনুৰাগীসকল। অনুৰাগীসকলে গীতা কাপুৰক প্ৰশ্ন কৰিবলৈ ধৰিলে যে তেওঁ কাৰ সৈতে বিয়া হ’ল? কিন্তু এতিয়া গীতা কাপুৰৰ শিৰৰ সেন্দুৰৰ ৰহস্য পোহৰলৈ আহিছে।\nই টাইমছৰ সৈতে কথা–বাৰ্তাত গীতা কাপুৰে নিজৰ সেন্দুৰৰ ৰহস্য ফাদিল কৰে। গীতা কাপুৰে কয়, ‘মোৰ বিয়া হোৱা নাই। আপুনি ভালদৰে জানে যে যদি মই বিয়াত বহো তেন্তে কাৰো পৰা এই কথা নুলুকুৱাওঁ। তেন্তে মই কেনেকৈ বিয়াত বহিব পাৰো? কিছুমাহ পূৰ্বে মোৰ মাৰ মৃত্যু হৈছে। এই বিয়াৰ খবৰ একেবাৰে সঁচা নহয়।’\nগীতা কাপুৰে সেন্দুৰ পিন্ধা ফটো সন্দৰ্ভত কয়, ‘মই শিৰত সেন্দুৰ লগাইছো। সেই ফটো ‘ছুপাৰ ডান্সাৰ চেপ্টাৰ ৪’ৰ লেটেষ্ট এপিছ’ডৰ শ্বুটৰ আছিল। সেই এপিছ’ডটো বলীউদৰ চিৰসেউজ অভিনেত্ৰীৰ ওপৰত আছিল আৰু আমি সকলোৱে তেওঁৰ দৰে প্ৰস্তুত হৈছিলো। সকলোৱে জানে যে মই ৰেখাজীৰ কিমান ডাঙৰ অনুৰাগী। সেইবাবে মই ভাবিলো যে মই তেওঁৰ দৰে সাজু হওঁ। তেওঁ সেন্দুৰ পিন্ধে, সেইবাবে ময়ো সেন্দুৰ পিন্ধিছিলো।’\nগীতা কাপুৰে কয় যে ইয়াৰ পূৰ্বেও তেওঁ কেইবাবাৰো সেন্দুৰ লগাইছে। তেওঁ কয়, ‘মই ভগৱান শিৱৰ ভক্ত। সেইবাবে প্ৰতি সোমবাৰে পূজাৰ পিছত শিৰত সেন্দুৰ লগাওঁ।’\nFirst published: May 20, 2021, 14:59 IST


মাটি কঢ়িওৱা ডাম্পাৰে মহটিয়াই নিলে পথৰ কাষত ৰৈ থকা বাইক আৰু পথচাৰীক, নিহত মহিলা\nসুৰা কঢ়িওৱা বাহনৰ সৈতে বাইকৰ সংঘৰ্ষ, নিহত ১-আহত ৪\nHome/ৰাশিফল/চাওক আপোনাৰ দৈনিক ৰাশিফল\nদৈনিক ৰাশিফলঃ ২০ নৱেম্বৰ, শনিবাৰ\nমেষ ৰাশিৰ ৰাশিফল- আজি আপুনি নিজৰ প্ৰতি মনোযোগ দিব লাগিব। আজি আপুনি সৰু ল’ৰা-ছোৱালী আৰু আপোনাৰ পৰিয়ালৰ সৈতে কিছু সময় অতিবাহিত কৰিব আৰু তেওঁলোকক বাহিৰত ফুৰাবলৈও লৈ যাব পাৰে। আজি আপুনি আপোনাৰ আহাৰৰ প্ৰতি বিশেষ মনোযোগ দিব লাগিব, অন্যথা আপোনাৰ কিছুমান ৰোগ হ’ব পাৰে। আজি চাকৰিত থকা আপোনাৰ কিছুমান শত্ৰুকো আপোনাৰ বিৰুদ্ধে ষড়যন্ত্ৰ কৰা দেখা যাব। যাক এৰাই চলিবলৈ আপুনি যথাসাধ্য চেষ্টা কৰিব লাগিব।\nবৃষ ৰাশি- আজি আপোনাৰ ভাল ফলাফল আহিব। আজি আপুনি গোটেই দিনটো এটাৰ পিছত এটা ভাল খবৰ লাভ কৰি থাকিব। যি আপোনাক উৎসাহিত কৰি ৰাখিব। যদি আপুনি আজি কাম এটা কৰাৰ আগতে বিভ্ৰান্ত হয়, ইয়াক চিন্তা মুক্ত কৰক, কিয়নো ই নিশ্চিতভাৱে সম্পূৰ্ণ হ’ব। আপুনি আজি ব্যৱসায়ত গোটেই দিনটো লাভৰ সুযোগ পাব, কিন্তু আপুনি সেইবোৰ চিনাক্ত কৰিব আৰু সেইবোৰৰ সুবিধা ল’ব। তেতিয়াহে আপোনাক সেইবোৰে লাভালাভ দিব পাৰিব। আজি চাকৰিত আপুনি কাকো বিশ্বাস কৰাৰ আগতে চিন্তা কৰিব লাগিব, কিয়নো কোনোৱে বিশ্বাসঘাতকতা কৰিব পাৰে। সেয়েহে সাৱধান হ’ব।\nমিথুন ৰাশি- আপুনি আজি সাৱধানে কাম কৰিব লাগিব। আজি আপুনি আনক পৰামৰ্শ দিয়াৰ আগতে, আপুনি মন কৰিব লাগিব যে আপুনি ভুল প্ৰভাৱ শুনিব নোৱাৰে। সেয়েহে আজি আন কাৰো ক্ষেত্ৰত কথা নোকোৱাটো বুদ্ধিমানৰ কাম। আজি আপুনি এটা শুভ অনুষ্ঠানত উপস্থিত থকাৰ সুযোগ পাব। য’ত আপুনি কিছুমান প্ৰভাৱশালী লোককো লগ পাব। আজি সন্ধিয়া আনক সহায় কৰিলে আপোনাৰ মন শিথিল কৰাত সহায় কৰিব।\nকৰ্কট ৰাশি- আজিৰ দিনটো আপোনাৰ বাবে এক মধ্যমীয়া ফলপ্ৰসূ দিন হ’ব। যিসকলে আজি সম্পত্তিৰ বজাৰ কৰিবলৈ গৈ আছে, তেওঁলোকৰ আজি উজ্জ্বলতা থাকিব পাৰে। কিয়নো আজি তেওঁলোকৰ বাবে সম্পত্তি ক্ৰয় কৰাটো লাভজনক হ’ব। যদি প্ৰেম জীৱনত দীৰ্ঘদিনীয়া বাধা আছিল, তেন্তে ই আজি শেষ হ’ব। আজি আপুনি সন্তানৰ দায়িত্বও পালন কৰিবলৈ সক্ষম হ’ব। যদি আজি আপোনাৰ কোনো সমস্যা আছে, পৰিয়ালৰ সদস্যসকলে আপোনাক যথেষ্ট সমৰ্থন কৰিব।\nসিংহ ৰাশিৰ ৰাশিফল- আজিৰ দিনটো আপোনাৰ বাবে এটা ব্যস্ত দিন হ’ব। আজি আপুনি আপোনাৰ দীৰ্ঘদিন ধৰি অমীমাংসিত থকা অত্যাৱশ্যকীয় কাৰণবোৰ সম্পূৰ্ণ কৰাত ব্যস্ত থাকিব। যি আপোনাক আপোনাৰ সন্তানৰ বাবেও সময় উলিয়াবলৈ বাধা দিব। আজি সন্ধিয়া হঠাতে ঘূৰি ফুৰাৰ সময়ত আপুনি কিছু গুৰুত্বপূৰ্ণ তথ্য পাব পাৰে। আনকি আজি কাৰ্যালয়তো আপোনাক আপোনাৰ সহকৰ্মীসকলৰ ওচৰত প্ৰয়োজনীয় কিবা এটা অৰ্পণ কৰা হ’ব পাৰে। যিটো আপুনি সন্ধিয়ালৈ সম্পূৰ্ণ কৰিব পাৰিব।\nকন্যা ৰাশি- আজিৰ দিনটো আপোনাৰ বাবে এক মিশ্ৰিত দিন হ’ব। বৰ্তমান সময়ত বিবাহিত জীৱন যাপন কৰা লোকসকলৰ মাজত প্ৰেম গভীৰ হ’ব। আনকি ব্যৱসায়তো আজি আপুনি সঘনাই লাভৰ সুযোগ পাব, যাৰ সুবিধা আপুনি নিশ্চিতভাৱে ল’ব। আজি আপুনি কিছুমান ৰোমাঞ্চকৰ বাতৰি শুনিবলৈ পাব পাৰে, যি আপোনাৰ মনক সুখী কৰি ৰাখিব। যদি আপুনি আজি এটা উদ্যোগ ক্ৰয় কৰিবলৈ প্ৰস্তুতি চলাই আছে, ইয়াৰ নথি পত্ৰবোৰ ভালদৰে পৰীক্ষা কৰক।\nতুলা ৰাশি- আজি আপোনাৰ প্ৰতিটো ক্ষেত্ৰত ইতিবাচক ফলাফল আহিব। কিন্তু আজি আপুনি কিছুমান স্বাস্থ্য সমস্যাৰ সন্মুখীন হ’ব পাৰে। ব্যৱসায়িক লোকসকলে তেওঁলোকৰ ব্যৱসায়ত কিছুমান গুৰুত্বপূৰ্ণ বস্তু ভাগ বতৰা কৰিবলৈ আজি কিছুমান লোকক লগ কৰিব। আজি সন্তানৰ শিক্ষাৰ সৈতে সম্পৰ্কিত কিছুমান ফলাফল থাকিব পাৰে, যি আপোনাক সুখ দিব। আজি আপুনি ভাল পোৱা কিবা এটা হেৰুৱাই আঘাত পাব পাৰে।\nবৃশ্চিক ৰাশি- আজিৰ দিনটো আপোনাৰ বাবে এটা আনন্দদায়ক দিন হ’ব। আজি আপুনি সামাজিক ক্ষেত্ৰতো সন্মান পাব পাৰে। আজি আপুনি আপোনাৰ ব্যৱসায়ত এটা নতুন প্ৰকল্পত কাম কৰাৰ আগতে আপোনাৰ সংগীৰ পৰামৰ্শ ল’ব পাৰে। আজি কাৰ্যালয়ত কিছুমান বিশেষ পৰিৱৰ্তন হ’ব, যাৰ ফলত আপোনাৰ কিছুমান স্তব্ধ কামো হ’ব। আপুনি আজি আপোনাৰ পত্নী আৰু আপোনাৰ সন্তানৰ সৈতে সন্ধিয়াটো কটাব। যদি আপুনি ভ্ৰমণলৈ যোৱাৰ পৰিকল্পনা কৰিছে, ইয়াক কিছু সময়ৰ বাবে পিছুৱাই দিয়ক।\nধনু ৰাশিৰ ৰাশিফল- আজিৰ দিনটো আপোনাৰ বাবে এটা অতি ফলপ্ৰসূ দিন হ’ব। শিক্ষাৰ্থীসকলে আজি পঢ়ি বৰ সুখী অনুভৱ কৰিব, কিন্তু আজি আপুনি আপোনাৰ পত্নীৰ স্বাস্থ্যৰ বিষয়ে চিন্তিত হ’ব পাৰে। ৰাজনৈতিক কাৰ্যকলাপ বৃদ্ধি পাব আৰু আজি আপোনাৰ কামৰ প্ৰশংসা কৰা হ’ব। কিন্তু আপোনাৰ কিছুমান শত্ৰুৱে আজি আপোনাৰ প্ৰগতি দেখি আপোনাক ঈৰ্ষা কৰিব। কিন্তু তেওঁলোকে আপোনাক নষ্ট কৰিব নোৱাৰিব, কিয়নো তেওঁলোকৰ মাজত কাজিয়া কৰি তেওঁলোক ধ্বংস হ’ব। যদি আপুনি আজি ব্যৱসায় এটা আৰম্ভ কৰিব বিচাৰে, সেইটো তাৰ বাবে এটা ভাল দিন হ’ব।\nমকৰ ৰাশি- আজিৰ দিনটো আপোনাৰ বাবে এটা অতি প্ৰত্যাহ্বানপূৰ্ণ দিন হ’ব। আজি চৰকাৰী চাকৰিয়াল সকলে এগৰাকী মহিলাৰ পৰা সাৱধান হ’ব লাগিব, কিয়নো তেওঁ আজি আপোনাৰ কিছু কাম নষ্ট কৰিবলৈ চেষ্টা কৰিব পাৰে। যদি আজি আপোনাৰ চুবুৰীয়াত বিতৰ্ক হয়, আপুনি সেইটোত আপোনাৰ কথাত মধুৰতা বজাই ৰাখিব লাগিব। কিন্তু আজি আপুনি আপোনাৰ বৰ্ধিত ব্যয়ৰ ওপৰত চিন্তা কৰিব লাগিব। তেতিয়াহে আপুনি ভৱিষ্যতৰ বাবে কিছু ধন ৰাহি কৰিব পাৰিব।\nকুম্ভ ৰাশি- আজিৰ দিনটো আন দিনতকৈ আপোনাৰ বাবে ভাল দিন হ’ব। আনকি কাৰ্যালয়তো যদি আজি কাৰোবাৰ সৈতে আপোনাৰ তৰ্ক হয়, আপুনি ইয়াক জিকিব পাৰে। যদি আজি আদালতত আপোনাৰ কোনো আইনী সম্পৰ্কীয় গোচৰ চলি আছে, সিদ্ধান্তটো আপোনাৰ পক্ষত আহিব পাৰে। চাকৰিয়াল সকলে আজি পদোন্নতি পাব পাৰে। আজি বিবাহযোগ্য লোকসকলৰ বাবে কিছুমান ভাল সুযোগ থাকিব পাৰে, যাক পৰিয়ালৰ সদস্যসকলে অনুমোদন কৰিব পাৰে।\nমীন ৰাশিৰ- আজিৰ দিনটো আপোনাৰ বাবে এটা সুখৰ দিন হ’ব। আজি যদি আপুনি আপোনাৰ পিতৃ-মাতৃৰ পৰামৰ্শ লয় আৰু যিকোনো কাম কৰে, আপুনি নিশ্চিতভাৱে সফল হ’ব। যদি ব্যৱসায় কৰা লোকসকলে কাৰোবাৰ পৰা টকা ধাৰ লোৱাৰ কথা ভাবি আছে বা আজি বেংকৰ পৰা ঋণ লোৱাৰ কথা ভাবি আছে, আপুনি সেইটোও আজি সহজে পাব। যদি আপুনি আগতে কৰবাত বিনিয়োগ কৰিছিল, আপুনি তাৰ লাভ আজি পাব পাৰে। সন্ধিয়া আপুনি আজি আপোনাৰ পৰিয়ালৰ এজন সদস্যৰ ইচ্ছা পূৰণ কৰাত ব্যস্ত থাকিব।\nছাগলী নহয়, এইবাৰ বিলাসী বাহনত কুকুৰ চুৰি কৰি ৰঙাঘৰলৈ যুৱক, বাহন জব্দ\nনতুন ৰূপ! ৰাজপথত গােলাপ লৈ বাইক আৰােহীক অপেক্ষা আৰক্ষীৰ…\nআৰক্ষীৰ অভিযানত জব্দ গৰু কঢ়িওৱা ৬ খন ট্ৰাক, আটক ৭ সৰবৰাহকাৰী\nMeghalaya Governor Satyapal Malik Hails Decision To Withdraw Three Farm Laws\n'স্মাৰ্ট পুলিচিং' সমীক্ষাত দেশৰ ভিতৰত তৃতীয় স্থান লাভ অসম আৰক্ষীৰ...\n৭ বছৰীয়া গৌৰৱক মহটিয়াই নিলে তীব্ৰবেগী স্কৰ্পিঅ’ বাহনে, থিতাতে মৃত্যু\nবিদ্যুৎস্পৃষ্ট হৈ বিলুপ্তপ্ৰায় সোণালী বান্দৰৰ মৃত্যু\nনতুন কৌশল! তেল পৰিবাহী টেংকাৰৰ পৰা জব্দ ১০ টাকৈ ম’হ, দুজনক গ্ৰেপ্তাৰ


Pro Burn in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pro Burn ar byavahar, ppali, parshwakriya, upkaar, kriya-pratikriya aaru satarkatabani\nPro Burn ৰ মূল্য আৰু পেকৰ চাইজ - Pro Burn Price and Pack Size in Assamese - Pro Burn ar mulya aaru pakor size\nPro Burn की जानकारी\nPro Burn ৰ লাভ আৰু ব্যৱহাৰসমূহ- Pro Burn Benefits & Uses in Assamese- Pro Burn ar laabh aaru byavaharsamuh\nPro Burn ৰ পালি আৰু সেয়া কেনেদৰে ল'ব- Pro Burn Dosage & How to Take in Assamese - Pro Burn ar paali aaru xeya kenedore lobo\nPro Burn ৰ পাৰ্শ্চক্ৰিয়াসমূহ- Pro Burn Side Effects in Assamese- Pro Burn ar parshwakriyasamuh\nPro Burn সংক্ৰান্ত সতৰ্কতাবাণীসমূহ- Pro Burn Related Warnings in Assamese- Pro Burn xonkranta xatarkatabanisamuh\nঅইন দৰৱৰ সৈতে Pro Burnৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pro Burn with Other Drugs in Assamese- Oinor xoite Pro Burn ar gurutor kriya-pratikriya\nPro Burn মতভেদসমূহ- Pro Burn Contraindications in Assamese- Pro Burn nishedhsamuh\nPro Burn ৰ বিষয়ে সততে সোধা প্ৰশ্নসমূহ- Frequently asked Questions about Pro Burn in Assamese- Pro Burn ar bikhoye satate xodha prashnasamuh\nখাদ্য আৰু মদৰ সৈতে Pro Burn ক্ৰিয়া-প্ৰতিক্ৰিয়া- Pro Burn Interactions with Food and Alcohol in Assamese- khadya aaru modor xoite Pro Burn kriya-pratikriya\nPro Burn ৰ লাভ আৰু ব্যৱহাৰসমূহ - Pro Burn Benefits & Uses in Assamese - Pro Burn ar laabh aaru byavaharsamuh\nPro Burn তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPro Burn ৰ পালি আৰু সেয়া কেনেদৰে ল'ব - Pro Burn Dosage & How to Take in Assamese - Pro Burn ar paali aaru xeya kenedore lobo\nPro Burn-ৰ উপাদানসমূহ - Pro Burn Active Ingredients in Assamese - Pro Burn-ar upadaansamuh\nPro Burn ৰ পাৰ্শ্চক্ৰিয়াসমূহ - Pro Burn Side Effects in Assamese - Pro Burn ar parshwakriyasamuh\nগৱেষণাৰ ভিত্তিত, Pro Burn ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPro Burn সংক্ৰান্ত সতৰ্কতাবাণীসমূহ - Pro Burn Related Warnings in Assamese - Pro Burn xonkranta xatarkatabanisamuh\nPro Burn-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPro Burnৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Pro Burn ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nPro Burn-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Pro Burn ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Pro Burn কি প্ৰভাৱ দেখা গৈছে?\nPro Burnৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Pro Burn কি প্ৰভাৱ দেখা গৈছে?\nPro Burnৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Pro Burn ৰ কি প্ৰভাৱ দেখা গৈছে?\nহৃদয় ৰ বাবে Pro Burn কেতিয়াবাহে ক্ষতিকাৰক।\nঅইন দৰৱৰ সৈতে Pro Burnৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pro Burn with Other Drugs in Assamese - Oinor xoite Pro Burn ar gurutor kriya-pratikriya\nPro Burn তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPro Burn মতভেদসমূহ - Pro Burn Contraindications in Assamese - Pro Burn nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pro Burn লোৱা অনুচিত যাতে -\nPro Burn ৰ বিষয়ে সততে সোধা প্ৰশ্নসমূহ - Frequently asked Questions about Pro Burn in Assamese - Pro Burn ar bikhoye satate xodha prashnasamuh\nএই Pro Burn-এ অভ্য়াস বা নিচাৰ সৃষ্টি কৰে নেকি?\nনহয়, Pro Burn আসক্তি সৃষ্টি কাৰক বুলি কোনো সাক্ষ্য নাই।\nআপুনি Pro Burn লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Pro Burn লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগ থকা ৰোগীৰ ক্ষেত্ৰত Pro Burn ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Pro Burn ক্ৰিয়া-প্ৰতিক্ৰিয়া - Pro Burn Interactions with Food and Alcohol in Assamese - khadya aaru modor xoite Pro Burn kriya-pratikriya\nখাদ্য আৰু Pro Burnৰ ক্ৰিয়া-প্ৰতিক্ৰিয়া\nখাদ্যৰ সৈতে Pro Burn লোৱাটো স্বাভাৱিক।\nমদ আৰু Pro Burnৰ মাজৰ প্ৰতিক্ৰিয়া\nPro Burnৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nPro Burn ৰ অনুকল্প - Substitutes for Pro Burn in Assamese\nআপুনি বা আপোনাৰ পৰিয়ালৰ কোনোবাই Pro Burn লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pro Burn ব্যৱহাৰ কৰিছিল নেকি?\nআপুনি কিমান পৰিমাণে Pro Burn সেৱন কৰিছিল?\nআপুনি Pro Burn ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pro Burn সেৱন কৰে?


ISCII , ইউনিক’ড আৰু Bengali Sript( - বনজীৎ পাঠক) - সাহিত্য ডট অৰ্গ\nআমি আগৰ লেখা সমূহত ইউনিক’ড কি ? ইয়াৰ প্ৰয়োজনীয়তা তথা ইউনিক’ডত অসমীয়া লিপিৰ স্থান সম্পৰ্কে আলোচনা কৰিছিলোঁ ।ইউনিক’ড আৰু অসমীয়া লিপিৰ সম্পৰ্কে বৰ্তমানলৈকে হৈ থকা আলোচনা সমূহৰ ওপৰত দৃষ্টি ৰখা বা অংশ গ্ৰহণ কৰা সকলৰ বাবে নতুনকৈ কোৱাৰ প্ৰয়োজন নাই যে ইউনিক’ডত অসমীয়া লিপিৰ কোনো অস্থিত্ব নাছিল ।কিন্তু শেহতীয়া ভাবে ইউনিক’ডৰ মূল সূচীত এই ৰেঞ্জৰ নাম “বেংগলী লিপি” বুলি লিখি থোৱা আগৰ লিখিনিটো আঁতৰাই তেওঁলোকে “বেংগলী আৰু অসমীয়া লিপি” বুলি নতুনকৈ নামকৰণ কৰিছে যিটো অসমীয়া লিপিৰ বাবে নি:সন্দেহে অতি গৌৰৱৰ কথা ।\nস্বাভাবিকতে আমাৰ মনত এটা প্ৰশ্ন উদয় হয় যে ইউনিক’ডত এই লিপিটো কেনেকৈ বেংগলী নামেৰে অন্তৰ্ভুক্ত হৈছিল, ইউনিক’ডে ক’ৰ পৰা তথ্য সংগ্ৰহ কৰি এনক’ডিং(Encoding)কৰোঁতে এনেদৰে কৰিছিল ?\nএই লেখাটোত আমি সেইকথা আলোচনা কৰিবলৈ চেষ্টা কৰিম ।\nএইখিনিতে আমি ISCIIৰ বিষয়ে অলপ আলোচনা কৰাটো ভাল হ’ব ।\nISCII -ৰ মূল পদ্ধতিটো ইউনিক’ডতকৈ পৃথক । উদাহৰণ স্বৰূপে দেৱনাগৰী “ক”, অসমীয়া “ক”, বেংগলী “ক” সকলেৰে বাবে ISCII-ত একেটাই স্থান । ব্যৱহাৰকাৰীয়ে কি লিখিব সেইটোৰ ওপৰত নিৰ্ভৰ কৰি লিপ্যন্তৰিত হৈ সেই ভাষাৰ চিহ্নটো দেখুৱায় ।কিন্তু ইউনিক’ডত সেইটো নহয়, দেৱনাগৰী “ক”” আৰু বেংগলী (এতিয়া বেংগলী আৰু অসমীয়া) “ক” ৰ স্থান সম্পূৰ্ণ সুকীয়া সুকীয়া ।\n← চেনাইৰামৰ আঁত ধৰি কিছু খেলি মেলি চিন্তা (-\tপার্থ পি শর্মা)\nঅভিযন্তা হো‌ৱাৰ গৌৰ‌ৱ (- অৰুণজ্যোতি দাস) →


বিচ্ছিন্নতা | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nApril 14, 2012 November 19, 2016 ভূপেন শৰ্মা0Comments ভূপেন শৰ্মা\nপৰশু বৰুৱাই ডিঙি মেলি অদূৰত থকা বাছ ষ্টপটোলৈ চাইছে, তাৰ লগে লগে নিজৰ হাতঘড়ীটোলৈ। বৰুৱা লাহে লাহে অধৈৰ্য হৈ পৰিছে।\n—কৰবী এতিয়ালৈকে আহি নেপালেহি কিয়?\nএইটো এটা অন্য জনঝাত!\nকৰ্ণপটহ বিদিৰ্ণকাৰী হৰ্নৰ শব্দেৰে প্ৰতিযোগিতাৰ দৌৰেৰে এখন গাড়ীয়ে আনখনক অভাৰটেক্ কৰিব খুজিছে…। পিছে পিছে ঘণ্টি কোবাই দৌৰিছে ফায়াৰ ব্ৰিগেডৰ গাড়ী। ক’ৰবাত জুই লাগিছে।\n—জুই লগা নাই ক’ত?\nবৰুৱাই ভোৰ্‌ভোৰালে আৰু পুনৰ ডিঙি মেলি চালে বাছ ষ্টপটোলৈ।\n—আঃ, ছয় বাজোঁ বাজোঁ। লাহে লাহে বাছ ষ্টপটো মনিব নোৱৰা হৈ আহিছে। এই সন্ধিয়ালৈকে কম্পিউটাৰ ক্লাচ! তাই কোনো বিপদত পৰা নাইতো!\nবৰুৱা সামান্যভাৱে কঁপি উঠিল।\nযোৱা দুটা দিন ধৰি দুটা শব্দই পৰশু বৰুৱাৰ মনটো উত্তেজিত কৰি ৰাখিছে। শব্দ দুটাই বৰুৱাৰ সৰ্বসত্তাত ক্ৰিয়া কৰিছে। মহান্তিৰ কিতাপৰ দোকানত যোৱা পৰহি মহান্তিৰ মুখেদি আখৈ ফুটাদি ফুটিছিল…।\n—বৰ্তমানৰ শিক্ষা ব্যৱস্থাত ইতিহাস অথবা সংস্কৃতি অধ্যয়নৰ পৰিৱৰ্তে বিজ্‌নেচ মেনেজমেণ্টৰ দৰে পাঠ্যক্ৰমৰ গুৰুত্ব বাঢ়িছে।\n—জেনেৰেচন গেপ…। কেৱল হিউমেন জেনেৰেচনহে নে?… গেপ নাই ক’ত?\nবিশ্ববিদ্যালয়ৰ শিক্ষকতা এৰা বহু বছৰ হ’ল পৰশু বৰুৱাৰ। অৱসৰোত্তৰ কালত হৈ পৰিল ইণ্টাৰভিউ ব’ৰ্ডৰ মাৰ্কামৰা সভাপতি বা সদস্য। কিম্বদন্তি আৰু ইতিহাসৰ পাৰ্থক্য নজনা কিমান কেণ্ডিডেট পাইছে… গতিকেই গেপ।\nকৰবী দৌৰাদৌৰিকৈ ঘৰ সোমালহি। উৎসাহ আৰু আশ্চৰ্যৰে কৈ গ’ল— বৰ ইণ্টাৰেষ্টিং ঘটনা দেউতা,— আমাৰ ইন্সটিটিউটৰ এটা কম্পিউটাৰৰ এটা প্ৰগ্ৰেমত ভাইৰাচ লাগি গ’ল— হাৰ্ড ডিস্ক ব্ল্যাংক হৈ গ’ল।\nবৰুৱাই জীয়েকৰ মুখলৈ চাই ৰ’ল। বিভিন্ন ভাইৰাচে আক্ৰমণ কৰি ৰুগীয়া কৰি পেলোৱা আমাৰ সমাজলৈ মেচিনৰ ভাইৰাচো আহিছে। ভাইৰাচ মানে বোলে প্ৰগ্ৰেম এটাহে। সি কম্পিউটাৰত থকা আন প্ৰগ্ৰেমবোৰ গণ্ডগোল কৰি পেলায়।\nঅদ্ভুত কাণ্ড। কাৰিকৰী সফলতাৰ কেনে অসফল প্ৰয়োগ। বেঙ্ক, এলআইচিৰ কম্পিউটাৰত ভাইৰাচ লাগি যায় যদি! কৰবীয়ে কেইদিনমান পূৰ্বে বৰুৱাৰ সকলো নথি-পত্ৰ এক্সটাৰনেল ডিস্কত (কম্পিউটাৰ ফ্লপিত) জমা কৰি থৈছে।\n—দেউতা, তোমাৰ চব কাগজ-পত্ৰ চেইফ ৰেকৰ্ডেড হৈ গ’ল।…\nকেনেকৈ চেইফ? ভাইৰাচ?… যোৱা চল্লিশটা বছৰৰ ৰেকৰ্ডচ্ সঞ্চিত ফাইলটো ক’ত থৈছে, মনত পেলালে বৰুৱাই। বৰুৱা পুনৰ কঁপি উঠিল। ৰেকৰ্ডচৰ গেপ!… কি হৈছে এইবোৰ! বিল গেইট্‌চৰ বিজ্ঞাপন— ‘যাৰ কম্পিউটাৰৰ জ্ঞান নাই, সি আজিৰ দুনিয়াত ইল্‌লিটাৰেট।’ মধ্যবিত্তৰ অহমিকাত আঘাত কৰিবলৈ উচিত মন্ত্ৰ।\nপৰশু বৰুৱা কলেজ-বিশ্ববিদ্যালয়ত থাকোঁতে ইলেক্‌ট্ৰনিক সঁজুলি বুলিবলৈ কেল্‌কুলেটৰটোহে আছিল। লগাৰিথিমৰ ইয়ুজ প্ৰায় কম্‌পালচৰি আছিল। বৰুৱাৰ নিজকে বোঁৱতী নদীৰ মাজসোঁতেৰে আহি থকা জাঁজি যেন লাগিল। ক’ৰবাত কেনেবাকৈ যেন তেওঁৰ গতি স্তব্ধ হৈ গৈছে— অথচ তেওঁৰ চৌপাশ কিমান ব্যস্ত— কাৰো কালৈকো চাবলৈ সময় নাই। কেইদিনৰনো কথা। যোৱা কুৰিটা বছৰতে জীৱনৰ প্ৰবাহ দুগুণ ত্বৰিত হৈছে। বাঢ়ি গৈছে সমস্যা।\nকৰবীয়ে এম এ পাছ কৰা চাৰি বছৰ হ’ল। ব্যক্তিগত খণ্ডৰ স্কুল এখনলৈ অহা-যোৱা কৰি আছে। তাইলৈ বেয়াই লাগে বৰুৱাৰ। মেট্ৰিক পাছ কৰিয়েই তাইৰ কি উচাহ— কলেজত পঢ়িব। কটনতে পঢ়িছিল। ৰিজাল্টবোৰো বেয়া নাছিল।… আজিকালি তাই অলপ বেছি সময় ৰিডিং ৰূমত কটালেই বৰুৱা উদ্বিগ্ন হৈ পৰে।… কৰবী পঢ়া টেবুলত বহি অনিশ্চয়তাৰ অনিৰ্ণেয় সাঁথৰৰ মাজত সোমাই যোৱা নাইতো!\nবিয়া-বাৰুৰ কথা উলিয়ালে তাই দেউতাকলৈ আচৰিত হৈ চায়।…\n—তুমি বিয়াখন কিয় ইমান এচেনচিয়েল বুলি ভাবিছা?\nবৰুৱাই অন্য কথা উলিয়াই। টিভিটোত বিৰিংবাৰাংকৈ কিছুমান দৃশ্য ইটোৰ পিছত সিটোকৈ ওলাই গৈছে। কৰবীয়ে আৰ-চিটোৰে কিবা এটা চেনেল বিচাৰিছে।\nহঠাৎ পৰশু বৰুৱাৰ অধীৰ দাসলৈ মনত পৰিল। দাস পৰশু বৰুৱাৰ গাঁৱৰে। গাঁৱৰ স্কুলত দুয়ো একে শ্ৰেণীতে পঢ়িছিল। আৰ্থিক অসুবিধাই অধীৰৰ পঢ়া আধৰুৱা কৰিলে। আৰ্থিক অসুবিধাতকৈয়ো বেছি ক্ষতি কৰিছিল বাপেকৰ মদাহী স্বভাৱে। মেট্ৰিকৰ দেওনা পাৰ হ’ব নোৱৰা অধীৰ পৰশু বৰুৱাহঁতে কলেজ পাছ কৰাৰ পূৰ্বেই মাৰ্কামৰা পাণ-দোকানী হৈ গ’ল। তাৰ অন্তৰখন আছিল খোলা। একমাত্ৰ পুতেকক কোনো অভাৱত পৰিব নিদিয়াকৈ বি এলৈকে পঢ়ুৱালে। এতিয়া চহৰৰ চৰকাৰী অফিচত চাকৰি কৰে। এতিয়া দোকান চলাবলৈ দাসে ল’ৰা এটা ৰাখিছে।\nদাস মাজে মাজে পৰশু বৰুৱাৰ তালৈ আহে। ভাল-বেয়া দু-আষাৰ কথা পাতি গুচি যায়। এটা নিৰুদ্বেগ জীৱন অধীৰ দাসৰ। নগৰীয়া অস্থিৰ হাৱাই দাসৰ মগজুত একো প্ৰতিক্ৰিয়াৰ সৃষ্টি নকৰে। এদিন আহি ক’লেহি— পুতেকৰ বিয়া পাতিছে। বহুসময় দাস মনে মনে বহি থাকিল। বৰুৱাই সুধিলে— পইছা-পাতি লাগিব নেকি?\n—নালাগে। দাসৰ চমু উত্তৰ। তাৰ পিছত লাহে লাহে ক’লে— বিয়াৰ পিছতে ল’ৰাই অফিচৰ ওচৰতে ঘৰ এটা লৈ থকা কৰিব। ঘৈণীজনী ঢুকাবৰ পিছৰে পৰা দুয়ো মেছত থকাৰ দৰেহে আছিলো। মোৰ দোকান, তাৰ অফিচ। ৰাতিহে মুখ দেখাদেখি হয়।… বিয়াৰ পিছত তাৰো মুদা মৰিব!\n—এৰা, ওল্ড এইজ হোমবিলাক ল’ৰাই নিবিচাৰিলেও বুঢ়াবিলাকেই বিচাৰিব লাগিব। শেষ বয়সত আশ্ৰয় এটাতো লাগিব। বৰুৱাই ভাবিলে।\nপৰশু বৰুৱাই বাতৰি কাকতৰ পাত লুটিয়ালে। কাকতবোৰৰ মাজত কোনো পাৰ্থক্য বিচাৰি নাপায় বৰুৱাই। বাতৰি পৰিৱেশনৰ নীতিও গতানুগতিক। আগতে কেইবাখনো কাকত নিয়মীয়াকৈ পঢ়া বৰুৱাই এতিয়া মাত্ৰ এখন কাকত ৰখা কৰিছে। কৰবীয়েও পঢ়িবলৈ সময় নাপায়। নিয়মীয়াকৈ এমপ্লইমেন্ট নিউজখন মাত্ৰ পঢ়ে। অ’লৈ-ত’লৈ চাকৰি বিচাৰি দৰ্খাস্ত কৰে। কামৰ চৰ্ত বহুত। দৰ্মহাৰ চৰ্ত একো নাই। নিবনুৱাৰ সংখ্যা গুণোত্তৰ হাৰত বাঢ়িছে প্ৰতিদিনে।\nবৰুৱাই উচ্চ শিক্ষাৰ সংকোচনৰ নীতি সম্পৰ্কীয় লেখা এটাত চকু ফুৰালে। বৰুৱাই ভাবিলে—\nশিক্ষাৰ সংকোচন কৰিবলৈ নীতিনো লাগে কিয়? নিৰাপত্তা নিশ্চিত কৰিব নোৱৰা উচ্চশিক্ষা ল’বই বা কোনে? শিক্ষানুষ্ঠানবোৰ দস্তুৰমত খালি হৈ যাব। তাৰপিছত? বৰুৱাৰ একো ভাবিবৰ মন নোযোৱা হয়।\nবিস্ফোৰণ, হত্যা, লুণ্ঠনৰ খবৰেৰে ভাৰাক্ৰান্ত বাতৰি কাকতবোৰ বহুৰাষ্ট্ৰীয় কোম্পানীৰ লাভালাভৰ পৰিসংখ্যা— সপোনৰ কিনাবেচা। অৰ্থনীতিৰ গ্ল’বেলাইজেচন হৈছে। গ্ল’বেলাইজেচন! মানুহৰ হাহাকাৰ, হুমুনিয়াহবোৰৰো গ্ল’বেলাইজেচন হোৱা হ’লে! গুনাৰ মাৰ্‌ডেল-এ কৈছে— দীঘল পেণ্ট কিনিবলৈ পইছা নাই যদি ভৰি দুখনেই কাটি চুটি কৰি লোৱা।… বঢ়িয়া চলিউচন। পিছে গ্ল’বেল ইকনমিয়ে দেখোন ভৰি নকটাকৈয়ো মানুহক পংগু কৰি পেলাইছে।\nগুনাৰ মাৰ্‌ডেলৰ কথা মনত পৰাৰ লগে লগে বৰুৱাৰ মনত পৰিল ব্ৰীজেশ মহান্তিলৈ। বৰুৱাৰ সমবয়সীয়া। কিছুদিন ওকালতি কৰিছিল। ওকালতি আৰু কি, বাৰত এনেয়ে বহি থকা, কাম জমি নুঠা ডেকা লয়াৰ কেইজনৰ লগত আড্ডা। মহান্তিয়ে প্ৰগতিশীল চিন্তাৰ প্ৰয়োজনীয়তাৰ সপক্ষে তৰ্ক কৰে। পিছলৈ ওকালতি এৰি কিতাপৰ দোকান দিছিল। তাতেই বৰুৱাৰ সৈতে মহান্তিৰ চিনাকি। চিনাকিৰ পিছত বন্ধুত্ব। মাৰ্‌ডেল, কেইন্স, মাৰ্ক্স— সকলোৰে মতৰ সাৰবত্তা মহান্তিৰ মুখেদি আখৈ ফুটাদি ফুটিছিল। তৃতীয় বিশ্বৰ দেশসমূহে ডব্লিউ টি ও-ৰ নাগপাশৰ পৰা মুক্ত হ’বলৈ আমেৰিকানাইজ্‌ড পলিচিৰ বিৰুদ্ধে গণতান্ত্ৰিক আন্দোলন চলাব নে মৌলবাদী সন্ত্ৰাসবাদীয়ে কৰালৈ ৰৈ থাকিব? মহান্তিয়ে কৰা এনেবোৰ প্ৰশ্নৰ উত্তৰ বৰুৱাই দিয়াৰ প্ৰয়োজন নাই। মহান্তিয়েই ব্যাখ্যা দি যায়। বৰুৱাৰ ভাল লাগিছিল মহান্তিৰ সৈতে বাৰ্তালাপ কৰি।\nসন্ধিয়া অধীৰ দাস আহিল। মুখখন শুকান, চিন্তান্বিত। বৰুৱাই খবৰ সুধিলে।\n—ভাল নহয় অ’ পৰশু। দাসৰ মাতটো কঁপি উঠিল। বৰুৱা উদ্বিগ্ন হৈ উঠিল। চৌপাশৰ সঘন পৰিৱৰ্তিত জাগতিক ঘটনাক্ৰমে একো ক্ৰিয়া কৰিব নোৱৰা দাসৰ মনটোৰ ভিতৰত থূপ খাই থকা এবুকু দহনৰ উত্তাপ অনুভৱ কৰিলে বৰুৱাই। কি হৈছে জানিবলৈ ব্যগ্ৰ হৈ পৰিল বৰুৱা। দাসে লাহে লাহে কৈ গ’ল— তোমাৰেই ভাল দিয়া; আগলৈও নাই, পিছলৈও নাই। বৰুৱাই দাসৰ মন্তব্যটোৰ অৰ্থ বুজিবলৈ চেষ্টা কৰিলে।\n—মোৰ ল’ৰাটোৰ কথা কৈছোঁ। সি বোলে এইবাৰ মাকৰ অস্থি গঙ্গাত বিসৰ্জন দি আহিব। বছৰি শ্ৰাদ্ধ কৰি থকা লেঠা মাৰিব বোলে।\nদাস অলপ ৰ’ল। তেওঁৰ মাতটো কঁপিছিল।\n—চোৱাচোন পৰশু, তাৰ কষ্ট হ’ব বুলিয়েই দ্বিতীয়জনী গোটাই নল’লো। যোৱা ত্ৰিশটা বছৰ তাৰ মাকৰ মৰম আকলুৱা মুখখনৰ স্মৃতি লৈয়েই দিন কটাইছোঁ।… তাক কৈ দিছোঁ,— তোৰ সময় নাই, নালাগে পাতিব শ্ৰাদ্ধ। শ্ৰাদ্ধৰ পৰা মোক আজৰি কৰি দিব নালাগে।\nবৰুৱাই দাসলৈ চালে। এটা সৰল সমীকৰণৰ দৰে জীৱনপঞ্জী দাসৰ। কিন্তু এই সমীকৰণটোৰ বিবিধ উত্তৰে দাসক যেন বিব্ৰত কৰি তুলিছে।\nকৰবী তেতিয়া চাৰি বছৰীয়া। অধীৰ দাসৰ তেতিয়াৰ পৰাই বৰুৱাৰ তালৈ অহা-যোৱা। কেতিয়াবা দাসে কয়— তোমাক ল’ৰা এটা লাগে বুলি নাভাবানে?\n—কিয়? মই মৰাৰ পিছত পিণ্ড দিবলৈ নে বংশ ৰক্ষা কৰিবলৈ? বৰুৱাই হাঁহি কয়।\nদাসে ভাবে পুত্ৰৰ ফালৰ পৰাহে বংশ ৰক্ষা হয়।\n—মাককে মনত ৰাখিব নোখোজা ল’ৰাটোৱে কি মোৰ বংশ ৰাখিবহে পৰশু!«\n← উজনি আৰু পশ্চিম অসমৰ বিয়ানাম: এক আলোকপাত\nসুভ নববৰ্স! →


গণিত চ’ৰাৰ ৱেবিনাৰ : এটি বাৰ্তা - বিৰিয়া Biriyaa\nলকডাউনৰ অচিলাতে যোৱা জুন মাহৰ পৰা গণিত চ’ৰাই এলানি ৱেবিনাৰ অনুষ্ঠিত কৰি আছে। এইলানি ৱেবিনাৰৰ প্ৰথমখন ৱেবিনাৰৰ বক্তা আছিল সুৰজিত বৰকটকী। বহুতে জন নাশ্বৰ কথা জানে, আৰু এ বিউটিফুল মাইণ্ড নামৰ চিনেমাখন চাইছে বা একে নামৰ মূল কিতাপখন পঢ়িছে। আৰু ইয়াৰ জৰিয়তেই গেম থিয়ৰী বা খেল তত্ত্বৰ কথাও শুনিছে। আমাৰ বাবে অতি গুৰুত্বপূৰ্ণ কথা এই যে অসমতে খেল তত্ত্বৰ এজন বিচক্ষণ গণিতজ্ঞ আছে, তেওঁ হ’ল সুৰজিত বৰকটকী। তেওঁ বিভিন্ন লেখা-মেলা কৰাৰ লগতে গণিত জনপ্ৰিয়কৰণতো জড়িত।\nজুলাই মাহত গণিত চ’ৰাৰ ছয়খন ৱেবিনাৰ অনুষ্ঠিত হয়। এই মাহৰ বক্তাসকল আছিল শান্তা লাইছৰাম, দেৱোপম চক্ৰৱৰ্তী, অনুপম শইকীয়া, স্বৰূপ নন্দন বৰা, বি. সুৰী আৰু নয়নদীপ ডেকা বৰুৱা।\nবিমূৰ্ত বীজগণিত বা এবষ্ট্ৰেক্ট এলজেব্ৰা পঢ়োঁতে বহু সময়ত বহুতো ছাত্ৰ-ছাত্ৰীৰ মনলৈ প্ৰশ্ন আহে যে এইবোৰ ক’ত লাগিব? এইবোৰ ক’ত ব্যৱহাৰ হ’ব?\nশান্তা লাইছৰাম বৰ্তমান দিল্লীৰ “ভাৰতীয় পৰিসাংখ্যিক প্ৰতিষ্ঠান”ত (Indian Statistical Institute (ISI), Delhi) কৰ্মৰত এগৰাকী সংখ্যা-তত্ত্ববিদ। একমাত্ৰ অসমীয়া ৰেংলাৰ আৰু গণিতজ্ঞ অনুপম শইকীয়াৰ পৰিচয় দিয়াৰ প্ৰয়োজন হয়তো নাই। দেৱোপম চক্ৰৱৰ্তী অনুপম শইকীয়াৰে ছাত্ৰ আৰু বৰ্তমান বিট্‌ছ্ পিলানিত কৰ্মৰত এজন সংখ্যা-তত্ত্ববিদ।\nসংখ্যা-তত্ত্ব সম্পৰ্কে সাধাৰণ ধাৰণা এটা সকলোৰে থাকে। কিন্তু স্নাতক বা পিছৰ পৰ্যায়তো বিমূৰ্ত বীজগণিত বা এবষ্ট্ৰেক্ট এলজেব্ৰা পঢ়োঁতে বহু সময়ত বহুতো ছাত্ৰ-ছাত্ৰীৰ মনলৈ প্ৰশ্ন আহে যে এইবোৰ ক’ত লাগিব? এইবোৰ ক’ত ব্যৱহাৰ হ’ব? বিমূৰ্ত বীজগণিতৰ গভীৰ জগতখনলৈ গৈ সচৰাচৰ ব্যৱহৃত সংখ্যাৰ বৈশিষ্ট্য কিছুমান নিৰ্ণয় কৰিব পাৰি। বিমূৰ্ত বীজগণিত ব্যাপক ৰূপে সংযোজিত হৈ থাকে সাধাৰণ সংখ্যাৰ জগতখনত। আৰু সেয়েহে বিমূৰ্ত বীজগণিত সংখ্যাতত্ত্বৰ সমাৰ্থক হৈ পৰে। ওপৰত উল্লেখ কৰা তিনিওগৰাকী ব্যক্তিয়েই এই ক্ষেত্ৰখনৰ একোগৰাকী বিশাৰদ। আনহাতে বিশ্লেষণিক সংখ্যা তত্ত্বৰ এজন প্ৰসিদ্ধ গণিতজ্ঞ হ’ল নয়নদীপ ডেকা বৰুৱা। অসমৰ পৰা এই ক্ষেত্ৰখনত তেওঁ অকলেই নেতৃত্ব বহন কৰি আছে। এতিয়ালৈকে এই ক্ষেত্ৰখনত অসমৰ পৰা বিশিষ্ট কাম কৰা সকলোৱেই হ’ল তেখেতৰ ছাত্ৰ-ছাত্ৰী।\nঅধ্যাপক বি. সুৰী বৰ্তমান ভাৰতীয় পৰিসাংখ্যিক প্ৰতিষ্ঠান, বাংগালোৰত কৰ্মৰত। তেখেত ভাৰতীয় গাণিতিক সমিতিৰ সভাপতি।\nপ্ৰত্যেকবাৰেই ফিল্ডছ্ মেডেল পোৱা ব্যক্তিসকললৈ চালে দেখা যায়, তেওঁলোক চাৰিজনৰ মাজত কমেও এজন অৱকলজ সমীকৰণৰ লগত জড়িত। আকৌ, স্নাতক-স্নাতকোত্তৰ শ্ৰেণীতো বহু জটিল অৱকলজ সমীকৰণৰ সম্ভেদ পোৱা যায়। বাস্তৱ বা প্ৰকৃতিৰ অলেখ পৰিঘটনাত অৱকলজ সমীকৰণ প্ৰকাশিত হৈ উঠে। সেইসমূহৰ সমাধানে তেনে প্ৰাকৃতিক ৰহস্যৰ উত্তৰ পোৱাত সহায় কৰে। পৰিঘটনাবোৰত সমীকৰণবোৰ কেনেকৈ উৎপত্তি হয় আৰু সেইবোৰ সমাধান কৰাটো কিয় ইমান জটিল সেয়া জানিবলগীয়া কথা। অৱকলজ সমীকৰণে আৰু এশ বছৰ বা দুশ বছৰ পৰ্যন্ত গণিতজ্ঞসকলক জলাকলা খুৱাই ৰাখিব; হয়তো ই কোনোদিন লগ এৰা নিদিবও পাৰে। এই ক্ষেত্ৰখনত বিশিষ্ট কৰ্ম সম্পাদন কৰি আছে স্বৰূপ নন্দন বৰাই। তেখেত বৰ্তমান আইআইটি গুৱাহাটীত কৰ্মৰত। সাহিত্যিক লক্ষ্মী নন্দন বৰা তেখেতৰ দেউতাক।\nএই আগষ্ট মাহত চাৰিখন ৱেবিনাৰ এতিয়ালৈকে ঠিক হৈছে। আৰু পৰৱৰ্তী মাহবোৰৰ বাবেও কেইখনমান ইতিমধ্যে ঠিক হৈছে। আৰু ইয়াৰ বক্তাসকলৰ সকলোৱেই হৈছে স্বনামধন্য গণিতজ্ঞ বা বিজ্ঞানী।\nগণিতৰ সৰ্বশ্ৰেষ্ঠ জাৰ্নেলসমূহৰ মাজৰ কেইখনমান হ’ল— Inventiones Mathematicae, Duke Mathematical Journal, Advances in Mathematics। এইসমূহত গৱেষণা-পত্ৰ প্ৰকাশ পোৱা ভাৰতীয়ৰ সংখ্যা অতি কম। গণিতচ’ৰাৰ এই ৱেবিনাৰসমূহৰ কেইবাজনো বক্তাৰ এই জাৰ্নেলসমূহত গৱেষণা-পত্ৰ আছে। তাৰোপৰি ইয়াৰ দুগৰাকী শান্তি স্বৰূপ ভাটনাগৰ বিজয়ী। এই বঁটা অতি সন্মানীয় আৰু ইয়াক ভাৰতৰ বিজ্ঞান জগতৰ জ্ঞানপীঠ বুলি ক’ব পাৰি। এই সন্মান পোৱাসকলৰ গোটেই পৃথিৱীতে এটা পৃথক পৰিচয় থাকে।\nএষাৰ কথা আছে— “Mathematicians aren’t people who find Maths easy. They’re people who enjoy how hard it is.” এই বক্তাসকলে সকলোৱে বুজি পোৱা সহজ কথা একোটাৰে আৰম্ভ কৰি কেনেদৰে জটিল জগতখনলৈ সোমাই যোৱা যায়, কেনেকুৱা পৃথক পৃথক বস্তু তাত যুক্ত হৈ পৰে, কেনেদৰে উত্তৰ উলিয়ায়, সেইবোৰ তেওঁলোকে কেনেদৰে উপভোগ কৰে — ইত্যাদি কথাবোৰ ক’ব। ইয়াত ভাল ভাল কিতাপৰ সম্ভেদ পোৱা যাব। নতুন বিষয়ৰ কথা শিকিবলৈ পোৱাৰ উপৰি গণিতৰ জগতখনত খোজ দিবলৈ অনুপ্ৰাণিত কৰিব। The Ramanujan Journal, Journal of Number Theory, Combinatorica, Journal of Combinatorial Theory, Journal of Algebra, Applied Mathematics and Computation — এনেধৰণৰ ভাল ভাল জাৰ্নেলবোৰত অসম বুলি চাৰ্চ কৰিলে দুজন বা তিনিজনহে অসমীয়া পোৱা যায়। এইধৰণৰ বক্তাসকলৰ কামবোৰৰ কথা জানিলে আৰু তেওঁলোকৰ কথাবোৰ শুনিলে নিজেও তেনেকুৱা কাম কৰিবলৈ আগ্ৰহ ওপজে। অসমৰ পৰা এনেকুৱা কাম কৰা মানুহ বাঢ়িব লাগে।\nএওঁলোক সকলোৰে চেমিনাৰত ভাগ লোৱাৰ সুযোগ বহুতে সদায় নাপায়। গণিতচৰাৰ এই ৱেবিনাৰ-লানীয়ে তেনে এক সুবিধা আনি দিছে। এইসমূহত অংশ ল’লে অংকৰ প্ৰতি আগ্ৰহীসকল বহুতো উপকৃত হ’ব। কিছুমান কথা বহুতে আজি আয়ত্ব কৰিব নোৱাৰিলেও চাৰি-পাঁছ বছৰৰ পাছত এই সম্ভেদসমূহেই তেওঁলোকক নিজে তেনে প্ৰশ্নৰ উত্তৰ বিচৰাত সহায় কৰিব।\nগণিতৰ প্ৰতি আগ্ৰহী ছাত্ৰী-ছাত্ৰীসকলে গণিতচ’ৰাই আয়োজন কৰি থকা এই ৱেবিনাৰসমূহৰ কথা যাতে জানিব পাৰে, তাৰ প্ৰতি দৃষ্টি দিবলৈ ৰাইজক অনুৰোধ জনালোঁ। বিভিন্ন শিক্ষা প্ৰতিষ্ঠানৰ বিভিন্ন বিভাগৰ সদস্যসকলে তেওঁলোকৰ গণিত বিভাগক এই খবৰ জনালে তাৰ দ্বাৰা স্নাতক, স্নাতকোত্তৰ, গৱেষক সকলোৱে উপকৃত হ’ব।\nএই ৱেবিনাৰসমূহ পৰিচালনা কৰিছে গণিতচ’ৰাৰ সহ-প্ৰতিষ্ঠাপক মঞ্জিল পি. শইকীয়াই। আৰু এই কামত প্ৰধানকৈ জড়িত হৈ আছে গণিতচ’ৰাৰ আন আন সদস্য পৰমা দত্ত, দেবাশীষ শৰ্মা আৰু বিশাল দেৱ।\nআহি থকা ৱেবিনাৰসমূহৰ বিষয়ে আগ্ৰহীসকলে এই পৃষ্ঠাটোত চাব পাৰিব: https://gonitsora.com/webinars/\nসময়ে সময়ে পৃষ্ঠাটো আপডেট কৰি থকা হৈছে।\nPrevious চিকিৎসা বিজ্ঞানত শুশ্ৰূষা শিক্ষাৰ প্ৰয়োজনীয়তা আৰু কিছু অন্যান্য প্ৰসংগ\nNext কেৰিয়াৰ হিচাপে ভেষজ বিজ্ঞান বা ফাৰ্মাচিউটিকেল চায়েন্স


Concept of Acid Base and Indicators | SEBA 2021 » Assamese Medium\nConcept of Acid Base and Indicators | SEBA 2021\nConcept of Acid Base and Indicators: আমি এটা কথা বিশ্বাস কৰিব লাগিব যে Concept is everything, কোনো বিষয়ত যদি আপোনাৰ Concept সম্পূৰ্ণ আছে তেন্তে আপুনি তাৰ সকলো প্ৰশ্নৰ উত্তৰ দিব পাৰিব। সেই গতিকে আজি আমি Class 10 Science ৰ 2nd Chapter Acid Bases And Salts ৰ পৰা কিছু কথা আলোচনা কৰিম। আজি আমি আচলতে Concept of Acid Base and Indicators ৰ বিষয়ে আলোচনা কৰিবলৈ গৈ আছোঁ।\nইয়াৰ আগতে আমি প্ৰথম অধ্যায় ৰাসায়নিক বিক্ৰিয়া আৰু সমীকৰণৰ [Class 10 Science Chapter 1 Assamese Medium] ওপৰত বিতংবাবে আলোচনা কৰিছোঁ।\nএছিড ক্ষাৰক আৰু সূচক (Acids Bases and Indicators)\n১/ প্ৰাকৃতিক সূচক:-\n2) সাংশ্লেষিক সূচক:-\nOlfactory Indicators -ঘ্ৰানেন্দ্ৰিক সূচক\nImportant Question for HSLC 2021 SEBA Exam\nConcept of Acid Base and Indicators শেষ বাক্য\nএছিড ক্ষাৰক আৰু সূচকৰ (Primary concept of acid base and indicators) ৰ প্ৰাথমিক ধাৰণাৰে আলোচনা কৰিলেহে এই অধ্যয় (Acid Bases And Salts)ৰ বিষয়ে ভালদৰে বোধগম্য হ’ব।\nএছিড সাধাৰণতে টেঙা সোৱাদযুক্ত জুলীয়া পদাৰ্থ । আনহাতে ক্ষাৰক সমূহ তিতা প্ৰকৃতিৰ । এছিড বা ক্ষাৰক উভয়ে ক্ষতিকাৰক হিচাপেই চিহ্নিত কৰিব পাৰি । ইহঁতৰ নিদিষ্ট কোনো ৰঙ বা চিনাক্ত কৰাৰ উপায় নাই বাবে ইহঁতৰ পৰা ক্ষতি হোৱা প্ৰায়ে সম্ভাৱনা থাকে ।\nএছিড বা ক্ষাৰকক চিনাক্ত কৰিবলৈ সাধাৰণতে কিছু সূচক (Indicator) ব্যৱহাৰ কৰা হয় । এনে সূচক দুই প্ৰকাৰৰ – প্ৰাকৃতিক আৰু সাংশ্লেষিক সূচক।\nসাধাৰণতে লিটমাছ কাগজ দুই প্ৰকাৰৰ- ৰঙা আৰু নীলা। ইহঁতে এচিড বা ক্ষাৰকীয় মাধ্যমত ৰঙৰ পৰিৱৰ্তন দেখুৱায়। অচিনাক্ত এচিড বা ক্ষাৰকীয় দ্ৰৱত নীলা লিটমাছ কাগজ দিলে যদি ৰং ৰঙা লৈ পৰিৱৰ্তন হয় তেন্তে ই এচিড প্ৰকৃতিৰ। ঠিক সেইদৰে দ্ৰৱত ৰঙা লিটমাছ কাগজ নীলা লৈ পৰিৱৰ্তন হলে দ্ৰৱ্যটো ক্ষাৰকীয় প্ৰকৃতিৰ।\nঠিক সেইদৰে প্ৰাকৃতিক প্ৰকৃতিৰ সূচক হালধি সাধাৰণতে ৰঙৰ পৰিৱৰ্তনৰ জৰিয়তে দ্ৰৱ এটা এচিড নে ক্ষাৰ তাক বুজিব পাৰি।\nমিথাইল অৰেঞ্জ সাধাৰণতে এক প্ৰকাৰৰ pH Indicator যিয়ে আম্লিক মাধ্যমত ৰঙা ৰং আৰু ক্ষাৰকীয় দ্ৰৱত হালধীয়া ৰঙ লৈ পৰিৱৰ্তন হয়। ফিনফথেলিন সুচকে এচিড মাধ্যমত কোনো ৰঙৰ পৰিৱৰ্তন নেদেখুৱাই কিন্তু ক্ষাৰকীয় মাধ্যমত গুলপীয়া ৰং দেখুৱাই।\nওপৰোক্ত সূচক সমূহে এচিড বা ক্ষাৰকীয় মাধ্যমৰ ৰঙৰ পৰিবৰ্তন ঘটায় বাবে আমি অতি সহজে এচিড বা ক্ষাৰক চিনাক্ত কৰিব পাৰো।\nইয়াৰ ওপৰিও কিছু সূচক আছে যিয়ে এচিড বা ক্ষাৰকীয় মাধ্যমত গোন্ধৰ পৰিবৰ্তন ঘটায় তাক ঘ্ৰানেন্দ্ৰিক সূচক (Olfactory Indicators) বোলে। যেনে – ভেনিলা, আঁতৰ , লং তেল ইত্যাদি।\n১ নং প্ৰশ্ন – এচিড আৰু ক্ষাৰকৰ দুটাকৈ ধৰ্ম উল্লেখ কৰা।\n২ নং প্ৰশ্ন- সূচক কি ? ই কেই প্ৰকাৰৰ ? উদাহৰণ দিয়া।\n৩ নং প্ৰশ্ন- ঘ্ৰানেন্দ্ৰিক সূচক কাক বোলে ? উদাহৰণ দিয়া।\n৪ নং প্ৰশ্ন – লিটমাছ কাগজে এচিড আৰু ক্ষাৰকৰ সৈতে কিদৰে ৰঙৰ পৰিৱৰ্তন ঘটায় আলোচনা কৰা।\n৫ নং প্ৰশ্ন- মিথাইল অৰেঞ্জ এচিড আৰু ক্ষাৰকৰ সৈতে কিদৰে ৰঙৰ পৰিৱৰ্তন ঘটায় আলোচনা কৰা।\n৬ নং প্ৰশ্ন- ফিনফথেলিন এচিড আৰু ক্ষাৰকৰ সৈতে কিদৰে ৰঙৰ পৰিৱৰ্তন ঘটায় আলোচনা কৰা।\nএতিয়ালৈকে আমি এচিড ক্ষাৰ আৰু সূচকৰ কিছু ধাৰণা (Concept of Acid Base and Indicators) ৰ বিষয়ে আলোচনা কৰিলোঁ। এই আলোচনা খিনিক এচিড আৰু ক্ষাৰৰ ভৌতিক ধৰ্ম বুলিও কব পাৰি। ইয়াৰ পৰৱৰ্তী প্ৰতিবেদনত আমি এচিড আৰু ক্ষাৰকৰ ৰাসায়নিক ধৰ্ম (Chemical Properties of Acid & Base) ৰ কথা আলোচনা কৰিম।\nএছিড আৰু ক্ষাৰকৰ ৰাসায়নিক ধৰ্ম | Chemical properties of Acid and Base » Assamese Mediumsays:\n[…] Concept of Acid Base and Indicators | SEBA 202111/05/2021/0 Comments […]\n[…] Concept of Acid Base and Indicators | SEBA 202111/05/2021/1 Comment […]\n[…] 20/04/2021 […]\n[…] Concepts of Acids Bases And Indicators [Assamese]Chemical Properties of acids and bases [Assamese]Concepts of pH Scale [Assamese]Concepts of salts [Assamese]Class 10 Science Chapter2QnA [Assamese Medium] […]


guwahati-police-may-arrest-model-rajkanya-today-skd– News18 assam\nকোনো অসুস্থতা নাই! তেন্তে কিয় GNRCৰ ICUত ভৰ্তি? আজিয়েই গ্ৰেপ্তাৰ হ’ব পাৰে নিশাৰ মহানগৰীত দুৰ্ঘটনা সংঘটিত কৰা মডেল?\nগুৱাহাটীৰ ৰাজপথত ৯জনকৈ শ্ৰমিকক মহতিয়াই নিয়াৰ অভিযোগ উঠিছিল মডেল ৰাজকন্যাৰ বিৰুদ্ধে।\nঅসুস্থ নহয় গুৱাহাটীত শ্ৰমিকক মহতিয়াই নিয়াৰ অভিযোগ উঠা মডেল ৰাজকন্যা। অসুস্থতাৰ দোহাই দি জি এন আৰ চিৰ আই চি ইউত ভৰ্তি হৈ আছিল মডেলগৰাকী। আজি জি এম চি এইচৰ মেডিকেল ব’ৰ্ডে পৰীক্ষা কৰি GNRCৰ ICUত ভৰ্তি হৈ থকা ৰাজকন্যা বৰুৱাৰ কোনো অসুস্থতা নাপালে৷\n৬জনীয়া ব’ৰ্ডৰ প্ৰতিবেদন লৈ পুনৰ GNRCত উপস্থিত আৰক্ষীৰ দল৷ GNRCৰ চিকিৎসক আৰু কৰ্তৃপক্ষৰ বিৰুদ্ধে আইনী ব্যৱস্থা ল’ব আৰক্ষীয়ে৷ আজিয়েই আৰক্ষীয়ে ৰাজকন্যাক গ্ৰেপ্তাৰ কৰাৰ সম্ভাৱনা আছে।\nউল্লেখযোগ্য যে গুৱাহাটীৰ ৰাজপথত ৮জনকৈ শ্ৰমিকক মহতিয়াই নিয়াৰ অভিযোগ উঠিছিল মডেল ৰাজকন্যাৰ বিৰুদ্ধে। গ্ৰেপ্তাৰৰ এদিন পিছতে জামিনত ওলাই আহিছিল মডেলগৰাকী। তাৰ পিছতে আৰক্ষীৰ ভূমিকাক লৈ উত্থাপিত হৈছিল বিভিন্ন প্ৰশ্নৰ। যাৰ ফলত পুনৰ আৰক্ষীয়ে ৰাজকন্যালৈ চমন জাৰি কৰিবলৈ বাধ্য হৈছিল। কিন্তু অসুস্থতাৰ দোহাই দি মঙলবাৰে দিছপুৰ থানাত হাজিৰ হোৱা নাছিল ৰাজকন্যা। ৰাজকন্যাৰ মাতৃয়ে দুসপ্তাহৰ সময় বিচাৰিছিল আৰক্ষীক।